《我强姦咗個女同學》 我叫阿峰，三十三歲。記得細個嘅時候我强姦咗個女同學。細到幾細？幼稚園？小學？中學？大學？唔記得喇。唔記得又講？屌你老味！ 可能潛意識裡面我都好想忘記呢件事，所以唔記得內容。但我肯定係，我强姦咗個女同學。個女仔叫宛兒，仲生勾勾生存喺我世界裡面。 ………………….

《我强姦咗個女同學》（一） 强姦嘅地點係宿舍。 當時我同幾個學校裡面識咗幾個月，覺得都幾夾嘅同學夾份租咗個地方一齊搬出去住。幾個後生仔一齊住，都有啲似拍偶像劇嗰種感覺，一齊返學一齊玩，有時喺廳做下功課，煮嘢食，睇電視咁。成件事好青春好熱血好友情充滿希望帶著愛。仲要嗰陣屋主都住喺度，但好少出嚟，無咩點理我地，好處係關於間屋有咩問題可以即刻搵到負責人搞。所以我地都好識做，平時玩還玩，都唔會玩得太嘈，地方都盡量保持乾淨企理。 宛兒間房喺我隔離。當時睇樓决定點分房嗰陣，我揀咗二樓最盡頭前一間。聽講揀酒店房唔好揀尾房，會聚陰氣有鬼。不過主要原因都唔係咁嘅。間屋既然本身屋主都住緊，加上一直有放租俾人，所以裝修都會有啲，而且都算靚。宛兒就揀咗間裝修係比較女性化嘅房。幅牆係胭脂粉紅、白窗簾、檯檯櫈櫈係滴露嗰隻啡色。感覺有少少懷舊，但聞落陣味都清爽。可能因為窗口外面係對住座山，所以空氣好啲啩。所以我都揀咗隔離可以對住同一座山，景觀一樣嘅房，而其餘三個同學就分别有個住同我同層，隔咗條樓梯嗰間，一個住樓上屋主隔離，另一個住地下嗰層比較大少少嗰間。 分配房間上無咩問題，生活上彼此亦好快適應到大家作息時間同習慣。 好「友情」咁，當時我都有過一陣子幻想，大家會做到一世好朋友。即係大家一齊成長，會睇住大家結婚，做兄弟姐妹，生仔，講下湊仔經，老咗捉棋做阿伯嗰隻。………………………………

《我强姦咗個女同學》（二） 酒？我唔特别飲。所以嗰陣應該唔係白痴地飲醉酒所以去隔離房就地强姦咗宛兒。 我無飲酒習慣，不過屋企都特别整咗個木架喺牆上面擺咗幾支酒嚟方便招呼朋友。住緊嘅呢間屋，係我結婚時買，面積比起以前宿舍住間房大少少，有個細細地露台。幅牆，係以前宿舍房嗰隻湖水綠。其實我對呢隻色唔特别鍾情，係老婆揀嘅。睇裝修時，老婆喺一堆油漆色辦裡面揀咗呢隻。過去，從來都無留意到老婆鍾意呢隻色，我一心以為會揀最普通嘅白色，頂多會揀啲米色或者酒店房牆紙嗰種，最後有啲出乎意料之外咁，四面牆都係呢種帶有少少灰嘅湖水綠，家具係黑色，有個鐵造好似人咁高嘅鐵架用嚟擺書擺雑物細電器，格局同以前我間宿舍房有啲似。可能係拍拖嗰陣有講過下以前讀書啲嘢，老婆又有睇過啲相，所以以為我鐘意咁啦。但其實我對呢啲都無咩所謂，只係有時一個人喺屋企時，當望到電視機隔離個櫃，就會記起裡面有畢業時影啲相，裡面仲有同宛兒同其他同學嘅大合照。穿過呢個櫃，再穿過幅牆就係隔離單位個廚房。呢種格局、呢個方向，對照以前宿舍，就係宛兒間房。有時出門經過隔離屋，偶然會撞見鄰居都出門口返工返學。鄰居姓李，兩公婆普通人，好似話做會計同寫字樓呢類文職，有個讀緊小學一、二嘅仔。「林生早晨。」「啊！早晨，咁早返工啊？」「湊細路返學吖嘛，你呢？咁早出去？」「係啊，食埋早餐先返。」「啊......太太無煮早餐？」「哈哈，唔使唔好意思，我同老婆離咗婚喇。」我笑笑口講。講真，都已經係定局都無咩好唔好意思覺得俾人踩中地雷，反正呢個係事實。「啊......唔好意思。」我耍下擰下手：「無嘢嘅。」同時間，望到入隔離屋。隔離座向爭嗰少少就嗰少少，個廳窗口對住球場無遮無擋，日頭顯得特别光猛。呢陣晨光曬入屋，好有一種旅行時去到啲外國郊區渡假屋嗰種優悠。 ……………….

《我强姦咗個女同學》（三.一） 嗰朝都係好似平時咁，陽光照樣曬到入晒成個開放式廚房。我同宛兒照平時食飯個位咁坐返喺張餐檯度，宛兒後面係廚櫃，我就係一排窗。 「你尋晚强姦咗我。」宛兒仲著緊尋日套睡衣，櫻花粉紅色，質地係好似BB衫嗰種好軟綿綿好舒服，裙上面近大髀位有兩個袋仔，剛剛好可以插對手落去。「係。」唔知點解，聽到宛兒好平靜咁講呢句，我會眼濕濕，有啲默默地喊嘅衝動。 宛兒一啲都唔醜樣，身型同一般正常學生妹差不多，唔會特别肥又唔算瘦，睇得出揸落去會有少少肉，但呢啲絕對唔係肥。頭髮好幼好輕，似細路髮質，少少啡，不過唔係染，髮尾剛剛好掂到膊頭，樣就都係普通人樣，無戴眼鏡，個鼻都叫做細，其他五官方面都無咩特别位可以去形容。總括嚟講係個斯斯文文嘅女仔。 「係，我認，返學校報警定係你就咁搵人拉我？」「唔......其實使唔使？」宛兒真係好似問一個普通問題咁問返我。「要嘅。」突然個心有抽咗一下，係咪我好快就會俾人拉去坐監，坐監生活會點？聽講强姦犯會成日俾人打。「唔......不如你同我拍拖啦。」宛兒認真咁講，唔係講笑唔係寸。「你講咩啊？」「你同我拍拖，當預支俾你，咁好唔好？」 梗係好，但呢個概念好黐線。 「傻咗咩你？」「咁唔通你做强姦犯，我俾人强姦，咁會好啲咩？」 又講得好似好有道理咁。話晒都係女仔，其實宛兒應該都唔會想俾人知自己俾人强姦過，咁就一世。 「嚟啦，你追我吖。」宛兒企起身，行兩步，擰轉身問我。「阿峰你係咪會約我？」「下？約咩？」我成個魂魄都未歸位。「我要你追我先肯同你拍拖架。」「下？啊！咁、我約你囉，幾時？」「咁急？陣間吖！」 …………………..

《我强姦咗個女同學》（三.二）  宛兒講完之後，兩隻手插入件衫個袋仔度，好似平時咁輕輕鬆鬆咁，著住對拖鞋喺地板刷住咁行。 想點？係咪受唔住刺激黐咗線？ 我起身走去打開雪櫃睇。裡面有好多冰鮮嘢食，又有好多嘢飲。我跪喺度望住。雪櫃裡面啲凍風煙霧咁飄出嚟，濕濕地又有啲乾爽咁，好難形容。如果坐監，我就唔可能再自由自在咁食想食嘅嘢，三餐定時，同其他監犯同倉，無自己私人空間，連休息都要俾人限制住時間。 呀！我細細聲叫咗下。强姦人嗰陣又唔見你考慮得咁仔細，而且事後又唔見得有咩特别過癮。 「咦？阿峰你做咩啊？」住我上一層，叫嘉欣個同學懶懶閒咁走入廚房，一路沖茶一路問。「唉......」我嘆口氣：「想食多啲好嘢。」「未食早餐咩？肚餓是但淥個麵囉，雪櫃有好多餸。」「講就容易。」我嘅未來，到底會喺邊度坐監？以後每一餐係點？會唔會日日都食同一款嘢？ 「唔想煮，一係出去食囉。」嘉欣仲講，根本咩都唔知。不過我都唔想俾人知。 「喂！行得未？」宛兒話咁快返埋嚟。 「你同我講啊？」「唔係你係邊個，頭先唔係話同我出去咩？」見到宛兒若無其事個樣，真係超級驚。 「你地出去食嘢啊？咁我返房喇。」嘉欣攞住杯茶，發冷咁縮一縮個身。宛兒：「一齊吖。」「唔喇，你地去啦。」宛兒：「咁我地兩個行啦。」「啊。」 到底發生緊咩事。咁㗎咩？唔係好大件事咩？ 點都好，宛兒而家話咩咪咩囉。唔係點。 ………………….

《我強姦咗個女同學》（四） 宛兒同我去咗個商場。「做咩好呢？」宛兒企喺有一排公園長櫈，兩邊種咗樹同擺咗排盆栽嘅休閒區度。「是但你啦。」我渾渾噩噩咁答。「去超市。」「哦，好囉。」 行咗兩步，宛兒改變主意：「都係唔好，要去藥房先。」「你病咩？」「咁又唔係，尋日我......」係，尋日宛兒俾我强姦，會唔會咁就大肚㗎？搞到有咗咪好大鑊。「整親隻脚啊，一時唔記得就會唔記得㗎喇。」 最後，宛兒買咗支散瘀用嘅藥膏。 我地企咗喺藥房門口，宛兒急不及待話要搽咗先。「撞瘀咗膝頭囉，頭先換衫覺得痛先醒起，如果唔搽藥早啲散瘀會積埋啲瘀血，唔好㗎。」 宛兒著咗條深藍色半截牛仔裙，長度係膝頭對上幾吋，右脚膝頭係瘀咗少少，仲有幾條好似俾貓仔抓過嘅傷痕。 「幫你搽喇。」我攞咗支藥膏跪咗係宛兒面前。 宛兒間房幅牆其實唔係油出嚟，係牆紙，表面有少少紗布咁嘅網紋。膝頭上面嘅傷除咗瘀之外，仲有少少網紋咁嘅傷口。係咪就係我扳開宛兒對脚撞埋牆時整親嘅呢？ 「做咩望住我對脚？咸濕佬。」 ……………………..

 《我強姦咗個女同學》（四.一） 「我無啊，唔望住點搽？」 最後，我求其幫宛兒搽咗啲藥膏。質地同杰少少嘅潤手霜差不多，幾乎無味。至於有無效更加唔知，過後都無再理到呢片瘀傷要過幾耐先好，嗰幾條傷痕有無留疤亦唔知道，因為都無再細心睇過。不過搽藥膏期間我有同自己講，而家算唔算追緊宛兒，呢啲行為應該係對個女仔有意思先會做吖，之前一路相處都無對人有特别感覺，我啟動呢個追女模式都啟動得好快下，人地話叫我溝就溝。 宛兒問：「咁跟住呢？」「跟住？我想洗手。」宛兒做咗個好失落嘅表情：「下？好失禮你咩，掂完我要洗手。」「唔係啊，啲藥膏黐立立。」 宛兒捉起我隻手，喺手指頭上面用手抹幾下。「唔使洗，就咁得啦。」 其實我係咪要襯呢個機會順便拖住人？ 「行啦。」宛兒好若無其事咁抹完放返低我隻手，回顧返平時係咪都會咁做，定還是今日我先特别留意到人啲一舉一動，即係係咪其實宛兒都真係進入咗模式俾我溝緊。唉，平時真係無留意過。 「跟住呢？睇戲？」「無所謂，你鍾意。」宛兒擰擰頭：「唔得咁㗎，你知唔知如果約女仔，睇戲係最差活動。」「邊個講㗎？我覺得幾好。」「唔記得喇，但我幾認同嗰句『睇戲邊度好，大家唔講嘢坐喺度，都無交流』。」我唔認同：「睇嗰陣唔講，之後可以講㗎，傾下劇情幾好，唔係邊有咁多嘢講。」「唔......」宛兒左手包住右手擺上膊頭：「定係你會詐詐帝帝摸我。」「咪玩啦，摸你。」「你無咩？」宛兒原本都係講笑嘅口吻，突然間認真起嚟。我即刻轉話題。「食嘢囉，肚餓。」「又好。」宛兒笑返，不過只係禮貌上笑下。嗰種根本唔係開心嘅笑容，似足交戲咁。 ………………. 

《我強姦咗個女同學》(四.二) 去到餐廳，宛兒同我都叫咗一樣嘅早餐。「你要記住我鐘意食咩同唔食咩。」宛兒喺餐牌上面指咗幾樣：「呢啲我會考慮，呢啲我就唔會喇。」 當時佢指咗啲咩餐，而家已經唔記得。但我知宛兒會食牛肉羊肉，海鮮方面會食蝦，唔鐘意蟹，蔬菜剩係食普遍嗰隻，如果見係少見嗰類就會有啲抗拒，會飲甜嘢，但少食甜品。至於我，宛兒有無留意，又有無好似我咁如果問起時會講得出我有咩喜好呢？ 「食嘢吖！」宛兒好似細路仔咁雙手握拳攞起刀叉。 …………………....

《我強姦咗個女同學》(四.三) 結果嗰日我地食完早餐之後坐咗喺餐廳好耐，期間宛兒同我講咗啲自己嘢。例如佢有個細四年嘅細佬。俾相我睇時，第一個感覺係好彩我識嘅係宛兒先，如果唔係會覺得宛兒好似男人。而其實分開睇又唔覺似，要拼埋一齊睇就會覺得好似樣。但似還似，望落宛兒係個順眼嘅人，如果要求唔高，甚至可以稱為一個靚女。 坐下坐下，我地最後都無去睇戲。好似日常生活咁去咗行超市睇下有咩買，添返啲日用品。 宛兒一路推住架購物車一路講，話覺得行超市開心過行街睇衫睇無聊嘢，認為咁樣好生活化，唔係單純一種吃喝玩樂嘅活動。睇到咩，基本上都買得起之餘亦機乎每一樣都可以用得到，成個場好似為自己而設咁。 「都會有嘢係你唔會成日買成日用㗎，電器嗰啲，有啲用一世㖭啦。」「我講其他日用品嗰部份，」宛兒推住車仔周圍望咗圈：「就算嗰啲都好吖，勉强都會買得起，即使唔係成日換新嘅但屋企都會有，耶......講你都唔明嘅。」 其實我明。係咪女仔都會渴望同享受呢種平平淡淡嘅生活呢？可能係。 ……………………….

《我強姦咗個女同學》(四.四)  買完嘢，我地咩都無做就直接返宿舍。 「啲嘢我整得啦，你返房啦。」宛兒一手攞晒所有嘢去廚房。「我幫你啦。」我揸住個膠袋手抽。「無所謂啦，我想順便執埋夜晚煮飯用啲嘢。」 講起煮飯，宛兒煮嘢食唔算好厲害，勝在好俾心機，雖然菜式都係一般家常菜，但會花心思去切到啲嘢靚啲，擺得好睇啲。即使味道唔會因為咁而變得好食，但慢慢大咗就會發覺有啲人就算煮得好，但硬係就會求其擺上檯，好似趕收工咁。雖然會煮嘢，但就唔鍾意洗嘢。 「你地返嚟喇？又買？唔係已經好多嘢食喇咩？」嘉欣唔知邊度走出嚟，佢真係成日都係咁，行路又無脚步聲。 見有其他人出現，我即刻鬆開手。如果宛兒都同時間鬆手，袋嘢就會跌落地。 宛兒：「經過順便買。」「係囉，我返上去先喇。」 …………………..

《我強姦咗個女同學》（五） 如是者，日子照常咁渡過。嗰日出去買完嘢，宛兒同嘉欣好似都係剩係喺廚房執返整齊啲食物，排返日期。晚餐都係佢地一齊煮，印象中係炒意粉。嘉欣話係跟食譜整，但我覺得只係隨便睇下然後都係跟返自己方法咁做。因為通常都係自己煮嘢食，日日都係食來食去嗰幾樣會悶，所以廚房擺水煲嗰度有本食譜，方便大家無想法時可以參考又或者隨便打開一頁跟住做。本食譜已經唔記得邊個買，呢啲咁貼心嘅舉動，要估都會估係宛兒做，不過印象中又好似唔係。係其他人？嘉欣？正豪？彦文？ 有時望住宛兒同正豪企喺度睇本食譜研究煮咩好，睇住呢兩個人好専心咁望住同一本嘢，成個世界就好似隔咗層保護罩咁包住佢地，我會覺得，其實拍拖嘅應該係佢地，兩個都斯斯文文，各方面睇落都好襯。正豪睇落係會好錫女朋友嗰種人，完全唔覺得會有脾氣，甚至令人感覺係個好有心思又細心嘅男仔。有呢種人做男朋友一定好幸福。宛兒呢啲咁，鬧唔會駁嘴，打更加唔識還手嘅女仔，係應該配呢類型男仔，人生先會幸福，咁先係正常安排。睇落，應該，無錯係。 「林紹峰！」宛兒原本就係同正豪又喺度睇緊本睇到爛嘅食譜。見我經過，就叫住我。「行過咋，唔阻你地。」宛兒放低本嘢：「聽日放假。」「我知啊。」「你係咪有嘢未做。」「無啊。」其實我有咩做，日日都好得閒。「嗯......」宛兒點下頭：「咁你即係已經唔記得喇。」 記得啲咩？我望一望宛兒用指甲刮緊嘅食譜左上角。「咁無嘢喇！」刮咗幾下，宛兒塞返對手落套睡衣衫袋。「我返房做功課喇。」 正豪應該睇得出宛兒係有啲嘢嘅，但只係睇到有啲嘢而肯定係唔知內情。「我同你一齊吖。」 我同你一齊。記得喇。宛兒叫我追佢。 ………………..

《我強姦咗個女同學》（五.一） 我返去自己房度等。隔離宛兒房打開門，經過時唔使刻意裝已經見到同正豪坐喺書檯前，背住門做功課個背影。 真係好襯。 不過，而家我任務要追宛兒。任務。竟然要咁形容。 我坐喺房，背對住後面幅牆之後就係宛兒張床個位，再隔離係書檯。幅牆有啲薄，都幾應聲。如果跌嘢，就算係細細地一支筆一本書，只要留心都會聽到「噠」一聲或者「啪」一聲。有時會懷疑，其實呢兩間房本身係一間大房，屋主見够位就間多間出嚟放租。 我貼住牆坐睇書。睇咗接近一個鐘時就聽到正豪講嘢把聲，然後關門聲，緊接住一陣脚步聲喺我房門外響過。正豪終於做完功課走喇。當時我想像正豪好似個著到好整齊，温文爾雅好有氣質嗰種高級酒店餐廳侍應咁，捧住本書、攞住支筆，步速同姿勢都好平穩咁行返落樓下間房。如果佢唔係住得距離比較遠，嗰日佢會唔會感覺到樓上嘅異常。定係其實已經有過一下「嗯？」抬頭望一望宛兒房個方向呢一幕發生？ 我攞起電話打俾隔離房嘅宛兒。「聽日得唔得閒？」「做咩？」「想約你。」「約我？做咩約我？要做啲咩？」「想約咪約。」「你唔講，我好難就時間，如果太無......」「咁又係你話要我追你吖嘛！」 我攞住電話一路講一路走咗過隔離房。 「好難為你咩？」宛兒對住電話講。嗰陣我已經行咗入佢間房。「就係唔為難先巡例問下你啫。」「你咁樣追人㗎咩？」我走過去揸住佢隻手：「喂！」宛兒俾我嚇咗嚇。「做唔做我女朋友？」「咁突然？」「得啦，就咁。」 又係你叫我追你，跟住又話突然。都唔知你想點。 事後我有檢討過呢部份發展。宛兒係叫我追佢，然後拍拖。我好似真係跳過咗追佢呢一個要求。「無人追過就直接拍拖」、「無拍拖就已經俾人搞咗」。細心睇，宛兒個人生都幾多次序上嘅錯配。 …………………….. 

《我強姦咗個女同學》（五.二）宛兒就喺個咁兒戲嘅程況下成為我第二任女朋友。第一任叫莉娜，係課外活動興趣班裡面識嘅。當時班主任俾咗張表格大家揀一樣開外活動，熱門嗰啲，又或者睇落正常唔伏嘅一定會好多人揀，而多人揀又會叫人抽簽决定。所以我費事煩而揀咗一樣無人揀嘅活動 -- 剪紙。 課程係學校代報，學生會安排出去外面工作坊度上堂。嗰日我好早已經去到教室。導師都未凖備好教材，叫我坐埋一邊等陣先。坐咗無幾耐，就有其他學生到場。由於都係早到，導師又係叫人坐埋一邊等。所以呢位同我一樣早到嘅學生就同我坐埋一齊，呢個就係我第一個女朋友，莉娜。 ………………… 

《我強姦咗個女同學》（五.二）宛兒就喺個咁兒戲嘅程況下成為我第二任女朋友。第一任叫莉娜，係課外活動興趣班裡面識嘅。當時班主任俾咗張表格大家揀一樣開外活動，熱門嗰啲，又或者睇落正常唔伏嘅一定會好多人揀，而多人揀又會叫人抽簽决定。所以我費事煩而揀咗一樣無人揀嘅活動 -- 剪紙。 課程係學校代報，學生會安排出去外面工作坊度上堂。嗰日我好早已經去到教室。導師都未凖備好教材，叫我坐埋一邊等陣先。坐咗無幾耐，就有其他學生到場。由於都係早到，導師又係叫人坐埋一邊等。所以呢位同我一樣早到嘅學生就同我坐埋一齊，呢個就係我第一個女朋友，莉娜。 …………………  

 《我強姦咗個女同學》（六） 莉娜同我讀唔同學校，佢套冬季校服相對其他學校算靚，係條百褶短裙。覺得靚，或者多少因為本身莉娜著得靚。佢係個因為識打扮而靚嘅女仔，即使只係著同其他人一式一樣嘅校服，都會花心思整靚啲頭髮，日日都有唔同髮型，有時馬尾、丸子頭、孖辮......總之每次見親都會有少少唔同。同埋佢對眼好靚。記得有次放學後一齊行啲細商場，入咗間舖頭仔睇嘢，睇舖個男仔唔知佢係我女朋友，走去撩人。「你對眼好靚 。」「係咩？多謝。」 當時我喺莉娜附近，回頭望咗眼。舖頭飾櫃啲攝燈照落莉娜對眼度，咁望埋去確實係特别閃令令，好靚，成粒玻璃珠咁。個店員話：「你眼神好靚。」跟住我就拖走咗莉娜。 佢對眼其實真實係點，我估我應該唔知。開頭無特别留意，會覺得都係眼大大咁一對女仔眼，自從舖頭個男仔咁講之後，我多咗留意。先發覺佢對眼靚，係因為戴咗隱形眼鏡。同時佢皮膚好，好到我以為唔使化装，而其實都係因為無時無刻都化咗淡妝。咁身材好唔好？莉娜係個貪靚嘅人，所以都好注重保養。佢唔係屬於呢樣唔食嗰樣又唔食嗰類，但有聽講過如果食多咗，會狂做返運動減肥。所以佢唔太需要靠衣著去修飾身形，無論著衫同除衫，身材都好睇，嗰身都好滑。 我同佢拍咗拖兩年，期間都相處得開心同幾夾。點解分手，因為我要去第度讀書。遠距離戀愛在我地嚟講聽落一啲都唔浪漫。莉娜好現實咁話，我去到第度會識第個㗎啦，邊受得住誘惑吖。我聽到都猶疑咗陣，係咪呢？佢咁了解我應該係。但其實，講嘅人會彈出呢種想法，咁即係對方個腦存在著呢個念頭啦。不如話我唔喺度時實有其他人追你，你會抵受唔住。 我無話認同與否地，聽完莉娜咁講就係咁咦講咗幾句廢話，類似邊會吖點點點咁。但自咁似傾完呢個話題之後，我少咗搵佢，佢又少咗搵我。 直到而家都無人正式話分手，不過彼此默認大家已經唔係男女朋友。 咁我而家又算唔算如莉娜所言受唔住誘惑而識第個？最初我真係無打算要去追宛兒。只不過唔知點解強姦咗人。 ………………..

《我強姦咗個女同學》（六.一） 「你之前有無拍拖？」嚟到放假嗰日，我同宛兒去咗個公園。點解揀呢度，貪唔會咁易撞到熟人啩。 對於宛兒嘅感情世界，我一路都無問，佢亦當然無主動講。我同佢真係普通到極嘅同學關係，好似好熟只係因為大家一齊住而俾到嘅錯覺，關於佢啲嘢，其實我知道嘅可能同其他人一樣，甚至更少。 宛兒答得好爽快：「無啊！」「啊......」其實係咪要話，我都估到係㗎喇。拖住佢隻手嘅時後，嗰種反應既唔投入又陌生，硬係覺得佢想搵機會縮開咁。定其實想縮係正常，因為宛兒未必鍾意我，話要拍拖都只係夾硬嚟，佢根本唔想。 「點解嘅？」 當聽到一個正常女仔話無拍拖，原因可能只得兩個，一係講大話，一係鍾意女人。曾經我都有懷疑過宛兒係咪，平時都唔覺會討論男仔嘅。 「無咪無，有原因㗎咩？」宛兒問返轉頭。「奇怪啫。」「唔通要好似你咁？」「你知我啲嘢咩？」「你講過。」「有咩？唔記得。」「咁你有無鍾意過人？」「你想問我係咪本身已經鍾意你？」 如果話題順便帶埋出嚟，咁講下都無妨。 「你呢？有無鍾意我？」宛兒又問返轉頭。「你咁問，我點答？」個答案好似答又死唔答又死，如果話鍾意，咁之前做咩唔追人。如果答無，佢會唔會大庭廣眾即刻喊出嚟。 「有無都好啦。」宛兒抽我拖緊隻手出嚟：「而家我係你女朋友咪得。」佢輕輕咁攬住我隻手。 睇落好似好可愛咁，根本就係想縮開隻手唔想我拖。 突然間，我覺得宛兒好可憐。我摸一摸佢頭頂。 「有嘢？」宛兒向上望。 我地坐喺公園啲長櫈度，頭上面係唔高但好密嘅樹。望上去，墨綠色嘅樹葉一塊塊咁重疊，幾乎遮擋晒所有陽光，令到我地坐緊個範圍陰陰涼涼，空氣好清新。同宛兒拍拖呢件事，就好似而家個環境咁。喺公園度散步遊樂嘅人，經過我地面前時或者會見到有個男仔女仔一齊，我地係邊種一齊？其實好多種，我地一齊讀書、一齊返學、一齊住、一齊生活......路人第一眼望埋嚟會揀邊個答案，會唔會只係覺得我地單純一齊行過公園坐低，兩人之間除此之外無特别一個令人會有更多聯想嘅空間。同學、朋友見到我地一齊，又會覺得點？「你地......一齊囉。」「你地」同「一齊」，字面上點睇都只係一個詞語，無其他。 我同宛兒呢段關係，我無刻意令佢唔見得光，但冥冥中，呢件事就係咁由頭到尾都係陰陰暗暗有少少凍，講出嚟係無人會特别注意嘅一種感覺。 ……………….

《我強姦咗個女同學》（六.一） 「你之前有無拍拖？」嚟到放假嗰日，我同宛兒去咗個公園。點解揀呢度，貪唔會咁易撞到熟人啩。 對於宛兒嘅感情世界，我一路都無問，佢亦當然無主動講。我同佢真係普通到極嘅同學關係，好似好熟只係因為大家一齊住而俾到嘅錯覺，關於佢啲嘢，其實我知道嘅可能同其他人一樣，甚至更少。 宛兒答得好爽快：「無啊！」「啊......」其實係咪要話，我都估到係㗎喇。拖住佢隻手嘅時後，嗰種反應既唔投入又陌生，硬係覺得佢想搵機會縮開咁。定其實想縮係正常，因為宛兒未必鍾意我，話要拍拖都只係夾硬嚟，佢根本唔想。 「點解嘅？」 當聽到一個正常女仔話無拍拖，原因可能只得兩個，一係講大話，一係鍾意女人。曾經我都有懷疑過宛兒係咪，平時都唔覺會討論男仔嘅。 「無咪無，有原因㗎咩？」宛兒問返轉頭。「奇怪啫。」「唔通要好似你咁？」「你知我啲嘢咩？」「你講過。」「有咩？唔記得。」「咁你有無鍾意過人？」「你想問我係咪本身已經鍾意你？」 如果話題順便帶埋出嚟，咁講下都無妨。 「你呢？有無鍾意我？」宛兒又問返轉頭。「你咁問，我點答？」個答案好似答又死唔答又死，如果話鍾意，咁之前做咩唔追人。如果答無，佢會唔會大庭廣眾即刻喊出嚟。 「有無都好啦。」宛兒抽我拖緊隻手出嚟：「而家我係你女朋友咪得。」佢輕輕咁攬住我隻手。 睇落好似好可愛咁，根本就係想縮開隻手唔想我拖。 突然間，我覺得宛兒好可憐。我摸一摸佢頭頂。 「有嘢？」宛兒向上望。 我地坐喺公園啲長櫈度，頭上面係唔高但好密嘅樹。望上去，墨綠色嘅樹葉一塊塊咁重疊，幾乎遮擋晒所有陽光，令到我地坐緊個範圍陰陰涼涼，空氣好清新。同宛兒拍拖呢件事，就好似而家個環境咁。喺公園度散步遊樂嘅人，經過我地面前時或者會見到有個男仔女仔一齊，我地係邊種一齊？其實好多種，我地一齊讀書、一齊返學、一齊住、一齊生活......路人第一眼望埋嚟會揀邊個答案，會唔會只係覺得我地單純一齊行過公園坐低，兩人之間除此之外無特别一個令人會有更多聯想嘅空間。同學、朋友見到我地一齊，又會覺得點？「你地......一齊囉。」「你地」同「一齊」，字面上點睇都只係一個詞語，無其他。 我同宛兒呢段關係，我無刻意令佢唔見得光，但冥冥中，呢件事就係咁由頭到尾都係陰陰暗暗有少少凍，講出嚟係無人會特别注意嘅一種感覺。 ……………….

《我強姦咗個女同學》（六.二） 前女友莉娜有時俾我感覺係個高調嘅女仔。細個覺得無咩嘢，隔離嗰個靚咪得，漸漸地人大咗就發覺呢種女仔做咩都好似係刻意，想俾人知自己存在咁，好聽係想吸引人注意，難聽會形容為有啲霸道。 每次放假日子莉娜都會打扮得好靚出嚟見我，作為男朋友而且當時細個，當然覺得威同開心。就算我地係去快餐店食飯，莉娜都會花時間裝扮。唔知大個咗嘅佢而家係咪都仲係咁。同我同年嘅佢，今年都已經三十三歲，會唔會已經一早結婚生仔，做緊個幸福靚太，又或者係個造型好型俾人高不可攀嘅事業型女性，抑或平平淡淡咁做個人妻。雖然分手之後已經無聯絡，但無論係邊種生活，我都希望佢幸福，唔好好似我咁。 記得拍拖嗰時莉娜成日會同我影相，會俾晒身邊同學朋友知道我地去咗邊度玩，做每一樣嘢都要打卡要記紀錄。 「開心點解唔俾人知，要同人分享吖嘛。」莉娜嗰日梳咗個公主頭，髮尾用髮捲捲過，似啲公仔咁。「都係，你個頭幾靚，用咗幾耐梳？」「一陣啫。」我搣佢塊面：「咁認真，真抵錫。」同我食緊下午茶嘅佢企起身，烏向前錫咗我一啖。 「喂！好多人㗎。」「有咩問題，唔得㗎咩？」莉娜坐返低，咬住飲管講。「咁又唔係，咁多人。」「唔係咪得，多人又點，越多人知越好。」莉娜好開心咁捉住我隻手，笑得好甜好靚。 之後結婚，都係好似一般人咁請晒親戚朋友嚟飲我嗰餐，所以全世界識得我嘅都知我結過婚，然後再加埋離婚。 女人如果拍拖係咪都會想俾人知，得到一個肯定？如果係，咁宛兒...... ………………………

《我強姦咗個女同學》（六.三) 「你會唔會想我話俾其他人知。」有日喺廳做做下功課時我問宛兒。其他人係指一齊住嘅另外幾位。 宛兒放低支筆：「話咩？」「我地拍拖囉。」「知道咪知，唔知就由得佢。」宛兒又攞返起支筆。「點解啊？」我有啲好奇。「知同唔知會對件事有影響咩？」宛兒講得好有理據咁。聽講有好多戀情原本無人知就好地地，但一見光就死。我地係屬於呢類咩？ 原本大家都相隔半個身位，我坐近，攬住宛兒。「做咩啊你？」宛兒有少少避開，但已經攬實。「攬下你囉。」 「喂！有咩搞啊？」同屋嘅彦文喺我後面攬埋嚟。「咦......行開啦！」我手踭頂開佢。宛兒無推開我，不過都學我咁講：「咦......行開啦！」我放開手：「無......做功課之嘛。」彦文：「咁慢㗎。」我：「差唔多啦，做下呢樣搞下第樣咁。」宛兒：「所以叫你専心啲。」我拖住宛兒隻手：「以後會好専心㗎喇。」 當我捉起宛兒隻手嘅時候，彦文已經行開咗。其實我係想做俾人睇定嗰刹那真係想拖住人同攬住人呢。以後會専一、會對你好，呢啲說話都真係得個講字。我有對過宛兒好咩？好似無。 …………………..

《我強姦咗個女同學》（七） 到底係咩因素令所有人都唔覺得我同宛兒係拍緊拖。因為識得耐？其實大家都係喺學校先識，唔算耐。因為一齊住？相處似屋企人咁，所以唔覺得會有其他關係？ 有晚我同宛兒坐喺宿舍個花園時，我問。「其實我地真係拍緊拖？」宛兒：「原來唔係咩？」「我無咁講。」「咁你覺得個定義係咩？」 定義係咩?無時無刻會掛住對方？ 我望一望宛兒。佢成日都喺我附近出現，返學同班、放學同居。係咪因為咁所以根本唔使掛？ 「男女朋友只係熟啲嘅朋友。」宛兒話。「咁同其他人都熟吖。」我指一指後面間屋。「都唔係呢種。」 我都明白一定唔係呢種。好似我同前女友莉娜，前妻雨靈。兩個都做過我女朋友，兩個關係都已經有分别。 「可能大個啲或者你會明我講咩啦。」「我地唔係同年咩？」「係啊。」宛兒笑一笑：「你記唔記得我幾時生日？」我真係唔記得，只係記得大概係冬天。「二月二十六。」「二月有二十六號咩？」唔知點解，我硬係覺得二月無二十六號。 宛兒笑：「咩啊？二月有二十九日㗎。」「係啊？咁我呢？你知唔知。」「三月十八。」宛兒好快答到。其實我懷疑，宛兒本身就鍾意我，只係我從來感覺唔到。「錯。」「早幾日我特登睇你填學校嗰份個人資料嚟。」「嗰份嘢呃人㗎。」「呃得咁彻底？」 「咁夜你地喺度做咩？」正豪掉垃圾時經過花園。 宛兒：「傾下無聊嘢之嘛。」正豪：「你唔驚蛇蟲鼠蟻喇？咁以後我唔幫你倒垃圾喇。」宛兒：「唔好啦。」正豪：「原來你唔驚嘅，做咩仲要幫你。」宛兒即刻起身走過去：「唔好啦，我即刻返入屋囉。」 …………………….

《我強姦咗個女同學》（七.一） 我最驚嘅昆蟲係蝴蝶。一種裝飾上比較常見嘅嘢，日常生活咪好易見到，咁咪成日驚？生活上實在難免去到啲舖頭餐廳或者女仔飾物女裝衫都會有蝴蝶圖案。好奇怪地，假嗰啲我唔驚，剩係驚真嗰隻。一啲圖片圖型，對我來講都只係一啲線條，例如貼牆啲膠紙剪影，整到幾精細都覺得無嘢。發現呢樣嘢，係以前興趣班學剪紙時，有一堂莉娜攞住把剪紙用較剪、細細把、紅膠邊手柄、刀鋒好尖好細，喺度剪一張深綠色紙時。「你剪咩？」「蝴蝶囉，真係睇唔出？」莉娜好専注望住剪，呢種較剪好利，唔小心掂一掂都好易整損流血。望住深綠色剪影咁嘅線條，我當然知道個圖案係蝴蝶。但印象中嘅蝴蝶係對眼好迷離好大一粒膠珠，個身好似魔化咗嘅精靈，有對幻彩顏色嘅翼，一打開好似會將人吸入去翼上面嗰啲萬花筒咁嘅漩渦圖案裡面。「我好驚真嗰隻蝴蝶。」我同莉娜講。「有啲咁嘅事？咁我唔整喇。」莉娜將差不多剪好嘅紙碌埋一舊，隨手放埋一邊。 之後，臨瞓前我去咗宛兒房。 「我嚟陪你吖。」「有嘢想同我講？」「無啊，驚你會發惡夢。」宛兒個表情係覺得好奇怪：「發咩惡夢？」「頭先捉咗你去花園傾偈。」「係吖。」宛兒答得好輕鬆。「原來你驚夜晚出去花園嗰邊㗎？」「一次半次......」「你會唔會發惡夢㗎？」 ……………………….

《我強姦咗個女同學》（七.二) 我前妻叫雨靈，佢係繼宛兒之後我嘅第三個女朋友。二十八歲嘅時候我地結婚，兩年後離婚。原因不外乎相見好同住難，拍拖同結婚唔同諸如此類例牌答案。 我地係結婚之後先一齊住，之前連去對方度過夜等等都無，生活上都可算係突然有個轉變，要適應多一個人二十四小時一齊生活。好多習慣都係結婚後先知，好多磨擦亦係結婚後先產生。例如，雨靈話自己唔係個醒瞓嘅人，都好想去適應同習慣，但佢話我會成日發惡夢然後嘈醒佢。關於發夢，瞓醒後有時我會記得，亦有時唔記得。夢裡面發生咩事應響到現實中我個肉體有咩反應，呢啲我都唔知，問返雨靈佢又無特别講，只係話我成日整醒佢搞到瞓得唔好精神好差。 我又發惡夢喇。同鄰居寒暄幾句之後，同平時一樣搭車返工。上咗車，我打咗個電話俾宛兒。佢應該都係差不多時間返工，而家應該都係搭緊車。 「我尋晚發咗個惡夢。」我早晨呢啲門面嘢都無講就直接入正題。「係咩惡夢？」宛兒嗰邊靜靜地，但都幾肯定係返工途中。「喺間工廠大廈裡面，啲鐵閘係深綠色，牆好似無油過咁灰色。」「啊......你係第一身？」有時我發夢會係第一身做主觀視覺，有時係旁觀者角色。我：「第一身。」宛兒：「係點樣？」 夢境內容係我去咗座傳統工業大廈，走廊兩邊係一道道比一般家居門口大三倍左右嘅深綠色鐵閘，有啲門口隔離貼咗啲深紅色似符又似揮春嘅紙。雖然睇唔到外面，但感覺到當時係中午之後嘅時間。開始時我同一男一女陌生人吸走廊度行，男係個五十幾歲肥佬、女係個四十幾歲普通上班族師奶。我地原本相安無事咁向住同一個方向行，突然多咗個真係似去街市買餸、年紀比另一個大少少嘅師奶出現，呢個街市師奶一出嚟就追殺我，連帶另外一男一女都有樣學樣咁追住我嚟話要捉我。 宛兒：「唔好再去啲工廈食飯啦。」「有關係咩？」平時午飯無咩諗頭，就會去公司附近啲工廠大廈度，由最頂一層、一路落，每日去唔同餐廳食，解決「唔知食咩好」呢個世紀難題。「可能裡面有啲嘢令你有壓力啦。」「平時我都成日發惡夢。」「我知......」「所以唔關事。」「今日留公司叫外賣抖下。」「唔知食咩好。」「陣間俾餐牌你睇。」「一個人食好悶，出去睇下其他人好啲，或者會有靚女搭檯呢。」「嗯......」宛兒沉思。「靜晒嘅？係喇，你今日著咩衫？」「白色幼線冷衫，有啲黑色横間，黑色裙，有格仔暗花，不過著完有啲後悔，覺得好熱。」「我今日都著長袖。」「咁唔好出去啦，我陪你食。」「你公司咁遠。」「我帶飯，到時打俾你，一齊食。」 …………………..

《我強姦咗個女同學》（七.二) 我前妻叫雨靈，佢係繼宛兒之後我嘅第三個女朋友。二十八歲嘅時候我地結婚，兩年後離婚。原因不外乎相見好同住難，拍拖同結婚唔同諸如此類例牌答案。 我地係結婚之後先一齊住，之前連去對方度過夜等等都無，生活上都可算係突然有個轉變，要適應多一個人二十四小時一齊生活。好多習慣都係結婚後先知，好多磨擦亦係結婚後先產生。例如，雨靈話自己唔係個醒瞓嘅人，都好想去適應同習慣，但佢話我會成日發惡夢然後嘈醒佢。關於發夢，瞓醒後有時我會記得，亦有時唔記得。夢裡面發生咩事應響到現實中我個肉體有咩反應，呢啲我都唔知，問返雨靈佢又無特别講，只係話我成日整醒佢搞到瞓得唔好精神好差。 我又發惡夢喇。同鄰居寒暄幾句之後，同平時一樣搭車返工。上咗車，我打咗個電話俾宛兒。佢應該都係差不多時間返工，而家應該都係搭緊車。 「我尋晚發咗個惡夢。」我早晨呢啲門面嘢都無講就直接入正題。「係咩惡夢？」宛兒嗰邊靜靜地，但都幾肯定係返工途中。「喺間工廠大廈裡面，啲鐵閘係深綠色，牆好似無油過咁灰色。」「啊......你係第一身？」有時我發夢會係第一身做主觀視覺，有時係旁觀者角色。我：「第一身。」宛兒：「係點樣？」 夢境內容係我去咗座傳統工業大廈，走廊兩邊係一道道比一般家居門口大三倍左右嘅深綠色鐵閘，有啲門口隔離貼咗啲深紅色似符又似揮春嘅紙。雖然睇唔到外面，但感覺到當時係中午之後嘅時間。開始時我同一男一女陌生人吸走廊度行，男係個五十幾歲肥佬、女係個四十幾歲普通上班族師奶。我地原本相安無事咁向住同一個方向行，突然多咗個真係似去街市買餸、年紀比另一個大少少嘅師奶出現，呢個街市師奶一出嚟就追殺我，連帶另外一男一女都有樣學樣咁追住我嚟話要捉我。 宛兒：「唔好再去啲工廈食飯啦。」「有關係咩？」平時午飯無咩諗頭，就會去公司附近啲工廠大廈度，由最頂一層、一路落，每日去唔同餐廳食，解決「唔知食咩好」呢個世紀難題。「可能裡面有啲嘢令你有壓力啦。」「平時我都成日發惡夢。」「我知......」「所以唔關事。」「今日留公司叫外賣抖下。」「唔知食咩好。」「陣間俾餐牌你睇。」「一個人食好悶，出去睇下其他人好啲，或者會有靚女搭檯呢。」「嗯......」宛兒沉思。「靜晒嘅？係喇，你今日著咩衫？」「白色幼線冷衫，有啲黑色横間，黑色裙，有格仔暗花，不過著完有啲後悔，覺得好熱。」「我今日都著長袖。」「咁唔好出去啦，我陪你食。」「你公司咁遠。」「我帶飯，到時打俾你，一齊食。」 …………………..

《我強姦咗個女同學》（七.三) 宛兒無話好或者唔好，我已經自己入咗佢間房，坐喺書檯前面張櫈指住張床。「你瞓啦。」宛兒喺衣柜前面搞下件掛喺門柄上面嘅外套。「我未想瞓住。」「咁坐低先囉。」「做咩要咁做啫。」「都話驚你發惡夢，一片好心過嚟陪你。」宛兒行返埋床，坐低：「點解你會覺得我會發惡夢？你呢？會唔會？」我諗咗諗。上一次發惡夢係幾時呢？唔記得喇。但有印象嘅係，有次發夢個夢境係夜晚，我喺啲屋頂上面好似忍者咁跳住飛住咁走，有一群銀白色嘅狼追住。「諗咩啊？」宛兒掂一掂我塊面。「諗下發過咩惡夢，想講時俾你篤爆咗。」「咁得意？」宛兒攞起張被包住自己：「你認為如果有人陪住瞓覺就唔會發惡夢？」 …………..

《我強姦咗個女同學》（七.四) 可能架。雨靈話我瞓覺嘈醒佢。我會話：「下次你拍醒我吖嘛，唔使等我自己嚇自己，尤其發夢考試嗰陣。」雨靈啲口吻好老夫老妻：「我又點知你發咩夢。」 同床異夢，係咪就係咁解。 …………………..

《我強姦咗個女同學》（七.五) 我走上宛兒張床，攞起張被包埋自己入去。「瞓埋啲吖。」「嗯......幾時話俾你咁架？」我㩒宛兒瞓低：「瞓啦！」跟住合埋眼。「不如你返自己房啦，好逼好窄。」「唔好，陪下你唔好咩？」「我......」「又係你叫我追你嘅，係要咁㗎。」「係咁嘅咩？」雖然合埋眼，但我感覺到宛兒坐返起身。「喂！」我扯返張被，唔覺意扯埋宛兒件軟綿綿嘅睡衣。「叫你瞓低係咪唔識聽？」一嘢拉宛兒瞓返低。宛兒有兩件呢隻同款睡衣，一件粉紅色、另一件灰色，今次係著返之前強姦佢嗰件粉紅色。又係呢件。 領口有條帶綁咗個蝴蝶結。蝴蝶。最撚憎蝴蝶。所以㩒低宛兒時順便扯鬆個蝴蝶結。 「瞓返好唔逼喇啩。」我抱一抱起佢瞓返張床中間：「有唔舒服要出聲。」「嗯......」我㩒住宛兒個口，剩係聽到佢嗯嗯唔唔把聲，應該係講緊嘢啩，唔知。 佢揸住我㩒緊佢把口隻手，我就揸返佢隻脚。「其實你地女仔著睡裙瞓覺舒服咩？瞓瞓下條裙會扯上去喎。」我打算幫佢拉返正條裙，不過宛兒應該唔係咁諗，所以撥開我隻手。「咪搞啦！」㩒住佢個口隻手摑咗佢一把，細細力，唔會好痛。「阿峰......」我鍊住佢條頸，講嘢時聽到有少少辛苦。「幫你整返好條裙咋，唔係要除。」不過佢啱，我係拉返條裙，但除咗條底褲。「阿峰啊......」我都唔明點解鍊住條頸都仲講到嘢，應該要辛苦到叫救命。「做咩啊？唔舒服？」我鬆開手，沿住膊頭拉低佢件衫，揸住佢左胸，一路揸一路問：「邊度唔舒服？係咪個心唔舒服？」宛兒有啲放棄狀態地，無再出聲，咬住自己手背細細聲咁開始喊起上嚟。「你唔好咁啦。」我攬住宛兒，一路扑一路摸住佢同件衫一樣又軟又幼嘅頭髮。 …………………...

《我強姦咗個女同學》（八） 三番四次咁強姦宛兒，但之後佢都會表現到無咩反應咁，好似咩事都無發生過咁同我食飯。其實無三番四次咁多，一兩次啩。 第日我地如常一齊搭車返學，買麵包做早餐。午飯時間同埋幾個同學一齊去飯堂食飯，佢都係坐我隔離，有講有笑咁食嘢。咁我同佢究竟有無搞過嘢架，係咪好恐怖地所有嘢都只係自己一個人嘅幻想，世上無呢間學校而係精神病院，無趙宛兒得林紹峰，雨靈同我離婚唔係因為普通唔夾而係因為知道咗我精神病。 無啲咁嘅事。 宛兒趁食完飯同學話去廁所嗰陣，得返我地兩個時，輕輕挨落我度。「咁我係咪又強姦咗你？」「算係㗎，你要努力啲令我更加鍾意你先得。」佢雙手捉住我手臂，搖兩下：「記住喇。」我摸一摸佢塊面。真人嚟，只係有少少唔知咩原因令佢有少少唔正常。 …………………

《我強姦咗個女同學》（八.一) 一點零二分，宛兒打俾我。「外賣到咗未？」「頭先到咗喇，早啲叫、早啲送嚟唔使等。」外賣大概十二點八個字已經送到，係早咗少少，不過摸下擺喺個外賣袋，隔住個發泡膠盒都仲感覺到够熱。「最後揀咗咩？」「求其叫個炒飯囉。」「啊......我叮好個飯喇，一齊食吖。」「好啊。」 宛兒同我一路傾電話一路食飯。我問佢：「你今日帶咩食？」「尋晚食剩啲飯囉。」「買定自己煮？」「自己煮，食街外面啲嘢好悶。」呢方面，反而雨靈覺得屋企煮飯先悶，出街食自然新鮮感大啲，但要諗食咩，其實來來去去嗰幾間。「係呢，以前宿舍咪有本食譜。」「記得，唔見咗啦，呢個方法幾好。」「搵日買返本新嘅參考吖。」「唔使，上網睇都好方便。」「有嘢揸手睇唔同嘅。」「都係嘅。」「幾時得閒？我地一齊去買吖。」「我......睇睇先，食飯先。」 …………….

《我強姦咗個女同學》（八.二) 放學時，我特登慢慢地執嘢。宛兒企喺儲物櫃隔離等我。「唔見嘢？使唔使幫你？」「無，突然想清下個櫃。」宛兒埋嚟：「睇唔睇得架？」「你咪睇囉。」我攬一攬佢條腰，拉佢埋我前面。「擺咁少嘢嘅。」我個儲物櫃可以講話係無嘢，剩係擺咗件冷衫外套，一支開咗唔知幾耐嘅水，同埋一本新買、空白未用過嘅筆記簿。「其實我唔用都得，你個櫃够唔够用？可以借埋俾你。」「咁又唔使。」我攞咗裡面塞到皺晒嘅嗰件衫出嚟披落宛兒度。宛兒有啲想避開：「你件衫乾唔乾淨架？」「擺咗好耐，你話呢？」「咦......咁仲披落嚟。」「想睇下你同我個身有幾大分别。」「你覺得我肥咩？」「唔係啊。」度完之後，我塞返件衫入個櫃。 幾個女朋友之中，最靚一定係莉娜。點講都好，佢最後生，講緊識嗰陣。學生妹，除咗嚴重放棄自己，發育時期應該都無咩係會崩壞啩，加上佢識同會打扮，係一個另類體貼嘅女朋友。識宛兒嘅時候都係讀緊書，佢都係學生，不過已經係個大個咗嘅學生。佢呢隻係咪叫瘦底，無咩特别肥，又同時無咩肉，真係一個普通人。雨靈係我前妻，點都要話靚。佢係咪我最愛？唔知呢。如果唔係因為嗰陣大咗肚，可能到而家我都未同佢結婚。咁我同宛兒嘅關係又未必會係咁。 鎖返好儲物櫃之後，我行快兩步走開去。宛兒追上嚟。「咁做咩攞件衫嚟度我？」「你話要我對你好啲嘛，想好似啲人咁，喺你凍嗰陣除件衫俾你著，咪度下啱唔啱先囉。」「但我都唔怕凍。」我捉住佢隻手：「睇過。」聽講女仔手大部份都比較凍，宛兒隻手都係。「有啲凍喎。」「我話唔怕之嘛。」「咁我地去圖書館吖，嗰度够凍。」 …………………..

《我強姦咗個女同學》（八.三) 圖書館係獨立一座建築物，紅磚牆，人咁高嘅窗，外圍俾好多大樹包圍。春夏時份，樹葉生得好濃密，由主校舍行過去嗰段路，即使有樹遮蔭，行到過去都會有啲熱。秋冬時，樹葉會變黄，滿地都係落葉，氣氛變得截然不同。 我同宛兒揀咗個靠窗嘅位。聽落好似荀位咁，但窗外面剛好有棵樹，無咩自然光晒到入去而顯得陰暗而唔太適合睇書做嘢，所以附近都無咩人。 「温完頭先教啲嘢返去啱啱好。」我睇睇錶，四點幾。「快啲喎，要幫手煮嘢食。」宛兒即刻攞本書同筆袋出嚟。「唔急啦，不如睇埋呢個吖。」我攞埋另一科嘅嘢出嚟。「咁多？呢份返去先温啦。」宛兒推一推開我啱啱擺低嘅筆記。「唔制，我要同你睇晒先返去。」「你幾時變得咁勤力架？」「你好攰咩？做咩好似趕住走咁。」宛兒打開本書，手指篤住啲字：「無啊。」我拉一拉張櫈坐埋啲：「你想返去同人温習？」「邊個啊？」我搭住宛兒膊頭：「你知嘅。」「唔係，我自己一個都可以。」「咁如果唔係......」宛兒打斷我講嘅嘢：「可唔可以唔好再問呢啲無聊嘢。」如果當日強姦宛兒嘅係其他人，會唔會都係追返佢就無事，佢已經同緊第個拍拖。「咁如果......」「林紹峰！」我錫咗宛兒一下。「都係鍾意你先唔想你同其他人一齊啫。」 之後，我地又無留到圖書館休息先走，都係按照原定計劃温完一科就算。返到宿舍時亦都啱啱好係時候煮飯洗衫做家務。 …………………….

《我強姦咗個女同學》（九） 之後，我約咗宛兒星期五放工後去買食譜。 「阿峰你今日咁早走嘅？」隔離位個同事問我。「係準時。」我攞起搭喺櫈背上嘅外套。「唔熱咩？仲攞件衫。」「無，攞返去洗之嘛。」「定係約咗女仔啊？而家仲話咩怕人凍俾件衫人著，呢啲招好老土，千祁唔好。」同事語重心長咁講。「都話唔係囉。」我有少少嬲爆爆咁走咗。

《我強姦咗個女同學》（九.一）去到約定地點，宛兒已經企喺度等。佢無好似一般人咁等人嘅時候玩電話解悶，而係就咁企喺度，發住呆咁等。 「到咗好耐？」宛兒搖下頭：「唔係啊。」「肚唔肚餓？使唔使食嘢先？」「嗯......去睇咗嘢先啦。」宛兒講完就行咗入商場裡面。 佢自己顧自己咁慢慢咁向住商場裡面嗰間有埋廚藝用品賣嘅超市行，分唔清係因為攰定有心事而個樣望落有啲呆。「咁嘅樣，有心事？」我追上去。「唔係啊，諗緊陣間食咩啩。」「午餐食咗咩？」我望一望佢攞住用嚟裝飯盒個布袋，已經洗到有啲甩色同磨到起毛頭，不過佢話用得就繼續用，好唔好睇都無所謂。「普通飯餸之嘛。」「幫你攞吖。」我揸住布袋個手挽。宛兒搶返：「唔制，係我㗎。」我捲埋件外套塞俾佢：「咁你幫我攞埋呢個喇。」宛兒接住我件衫，抱公仔咁攬住：「無味嘅。」「你想有咩味？」「唔會有女仔啲味、頭髮都無條、又無唇膏印，咁渣㗎你，無借過俾人著咩？」「黐線。」「唔係喎，我攬住咪有我啲味囉，如果你下次借俾女仔著俾人聞到會點解釋。」「邊有人會好似你咁多幻想，去睇下買咩好過啦。」 我帶頭行咗去廚具用品部，嗰度範圍都算大，講得出無論係熱門定冷門嘅用具都有，當然都包括擺咗唔同類型食譜，中西式、熱食冷盤、主菜甜品......基本上都各有幾款選擇。 「今日忙唔忙？」我企喺個貨架前。「一般般。」宛兒走過嚟，掂一掂個架上面啲嘢，但只係無意義咁掂一下，對嗰樣嘢唔係有興趣。「原本仲以為你今日唔會出到嚟。」「哈！係咩？」宛兒攞起其中一本食譜，睇唔清係邊類型：「無咩做咪準時走囉，慢慢我發覺做人唔使為任何嘢而賣命。」我攞起佢攞住嗰本嘢，另外再攞多本。「就呢個啦。」「唔揀下先？」「你攰嘅話早啲走。」「我無啊。」「喺度買啲嘢返去食吖，你一定話好嘅。」如果係雨靈，佢一定話好，因為唔使煮又唔使洗。宛兒亦都會話好，因為佢咩都無所謂。「去你度？」「唔係去邊？」不過我無諗到佢今次會有啲抗拒。其實佢成日上我屋企。宛兒突如其來嘅抗拒係屬於好事定壞事？一個人，拒絕踏入另一個人嘅私人生活裡面，係因為唔想俾機會自己走咗入去之後出唔返嚟。 我皺一皺眉，望咗眼超市天花板上面啲好似無咩實際照明作用嘅射燈。 無聊！ …………………...

《我強姦咗個女同學》（九.二) 夜晚返屋企時經過隔離屋都會聽到裡面好嘈。其實又唔算嘈，嗰啲都係正常屋企會發出嘅聲音。始終隔離屋有細路，一般正常家庭夜晚時間都會開下電視傾下偈會有人聲。再唔係，就算一個人嘅，有啲都會播下歌嚟聽等屋企無咁靜。 我一個人住時，開頭都會一返去就開大喇叭播歌，漸漸越扭越細聲，到最後咩都唔播，燈有時會調暗，整到好似啲懶型、昏昏暗暗嘅餐廳小店咁。 返到去時，買啲嘢食都仲熱熱地，但宛兒堅持要整返熱。「要好熱好熱先得。」佢鍾意食熱嘢。 「原本唔使洗嘢架，陣間要洗碗喇。」宛兒攞埋筷子餐具出嚟：「用外賣盒食會唔好食㗎，最多我洗返。」「咁又唔好，你都唔鍾意洗碗。」宛兒擺緊餐具時停咗一下：「咁你會幫我洗？」「原本可以，不過頭先你話你自己洗返。」「咁㗎。」宛兒扁扁嘴。「無所謂㗎，你可以慢慢洗，洗到聽朝都得。」宛兒無視咗我呢句：「唔想搭尾班車，陣間差不多時間提我走。」「有地方喔，唔想趕車咪喺度瞓，我無所謂。」「喺度？」宛兒望一望個廳：「邊度方便。」我開玩笑講：「你唔方便咩？唔怪之得嬲豬咁樣。」我想篤佢塊面，但佢坐後少少避開。「唔係啊，咪玩啦！」 ……………..

《我強姦咗個女同學》（九.三) 「趙宛兒你刷咗牙未？」 宛兒一打開房門，我就哄埋去扮要錫落去。佢退後一步避開我。「唔好。」我搣住佢下巴：「我想飲汽水。」喺身後面攞咗罐汽水出嚟貼落佢條頸。宛兒身個人縮埋一舊挨咗落我度，但好快彈開。「唔玩喇。」「做咩啊？想同你飲汽水咋，一罐飲唔晒。」「唔......唔想飲凍嘢，吖、唔係，係咩都唔想飲。」「咁你想點？」我第一次見宛兒對我發脾氣。「想就咁坐喺度。」宛兒坐喺床，攞起張被捲埋一舊蛋糕卷咁攬住。我都坐埋去：「做咩啊？」「成身都好唔舒服。」宛兒好少何主動黐埋我度。印象中係嗰次，成身軟晒咁挨住我膊頭，細細聲咁喺我側邊講嘢。嗰種感覺好温柔。佢話自己唔舒服，但個身好暖，但又唔係發燒，係覺得好温暖。 我攬住佢，一路掃住佢手臂。「咁你想我做啲咩？」「唔知。」宛兒講嘢嘅時候，個嘴好似錫緊我件衫咁。你會唔會流晒啲口水落我度㗎？我沖咗涼喇。不過我最後係講。「唱歌俾你聽吖。」「你鍾意。」我遮住佢一邊耳仔，喺佢頭頂唱咗首歌。 「咦......咩歌嚟？啲音好舊，你作㗎？」「校歌嚟㗎。」「校歌？可唔可以唱首現代啲㗎？」宛兒抬起頭望我。 其實係可以順便錫落去，不過嗰陣無。既然佢話唔舒服。 宛兒笑咗笑。「你今日咁乖嘅？」「你讚我？」我起身摸摸佢個頭：「早抖喇，我落去雪返罐汽水。」 ………………

《我強姦咗個女同學》（十） 隔咗幾日，大概一個星期左右，宛兒夜晚嚟咗我屋企。 「咦？做咩上嚟？」「咁啱經過。」「咁突然，唔打俾我先？」宛兒對眼碌一碌向右邊：「嗯......如果你唔喺度咪下次再嚟囉。」「啊......」「上次買啲嘢漏咗唔記得攞走。」宛兒講嘅係上星期買嗰兩本食譜。「係啊，你趕住走所以唔記得吖嘛。」「可唔可以攞俾我？」宛兒指一指個廳，無打算入嚟嘅意思。「可以，但唔入嚟坐陣先？」宛兒擰頭。「約咗人？定有人等緊你？」我幻想到有人喺我屋企樓下等緊佢，可能係真係行行下街經過，宛兒同朋友話突然醒起想喺人度攞啲嘢，叫人等陣，自己上嚟。「無啊，自己一個之嘛。」「男仔？」「唔係，做咩咁問？」宛兒最後都係走咗入嚟。其實佢係唔想等，自己走入嚟攞返本嘢。佢無除鞋，喺門口附近行幾步，望兩望。「本嘢呢？上次擺嗰度，而家擺咗去邊？」佢指一指梳化隔離個位。「咁你而家有無男朋友？」「傻豬嚟嘅，做咩咁問？」宛兒即刻擰轉面。我拖住佢：「其實有無都好，你做我女朋友得唔得？」「唔得。」宛兒答得好快。「諗都唔諗你就答，咁......」「我同你好耐之前已經分咗手喇，一早諗咗㗎喇。」宛兒甩開我隻手。 聽到呢句說話，突然間我好想喊。所以我好大力摑咗佢一巴。 …………………..

《我強姦咗個女同學》（十.一）嗰陣我同宛兒大嘅拍咗半年拖，當中無經歷過咩大時大節或者特别嘢。拍拖，就只係比同普通朋友相處咁多少少其他嘢，多少少見、多少少傾偈、多少少去佢度...... 係有幾日學校假期，我地幾個同學一齊喺放假第一日走去行山話吸下新鮮空氣。點知行咗大半日左右，都未睇到黄昏日落時大家都有共識唔係咁頂得順而話提早返歸。我地幾個喺回程路上一個加油站度借廁所，宛兒趁其他人未出嚟時，喺廁所門口個垃圾桶隔離同我講。 「峰啊，不如我地就咁完啦。」「完咩？」我感覺到自己塊面有啲熱熱地。「分手。」宛兒零尾音咁講，態度非常清晰。「咁突然？我做錯咩？」宛兒搖下頭，笑一笑。「我覺得自己都係無辦法鍾意你。」「係咩？」我都笑咗一下。但我覺得自己已經鍾意咗你。「唉......」我好誇張咁唉聲嘆氣行咗開去：「啲人去廁所去咁耐㗎！」宛兒：「咁我當你知道㗎喇。」 嗰日之後，我無胃口咗好多日。依然會有肚餓同眼瞓嘅感覺，會有意識食嘢同休息，但似係機械式運作維持生命咁嘢可以照食，假可以照放，學可以照返。諗深一層，有咁特别咩？應該係因為自己去咗第度住，世界有啲啲咁多唔同咗，所以任何小事變化都會不自覺放大。 日子一日一日咁過，慢慢就變到咩事都無發生過咁，一切回歸返最初。宛兒依然係過同我一齊住嘅同學，同以前一樣會一齊分擔家務又會好好心咁幫我摺衫。好彩我返房唔使經過佢嗰度，唔係可能我會好唔開心，會成日諗起之前成日都去拍佢門，而家扮睇唔到咪當無佢存在過。 不過我都會想問下佢。「其實做咩你要同我講分手？」有日宿舍個廳無人喺度，我忍唔住咁問。不過可能唔理有無人喺度我都會問，只係嗰刻咁啱無人。而如果係一班人連埋屋主都喺度，例如燒緊嘢食時問，個氣氛會比較搞笑。「我咪講咗囉。」宛兒攞起搖控教細聲部電視：「唔鍾意你吖嘛。」「但我已經鍾意咗你。」突然間，我覺得史無前例地尷尬，感覺似上上下音樂堂，老師突然點名叫我起身原地唱首粤曲咁，仲要係企起身嗰陣整跌咗張檯同櫈。宛兒好冷淡咁：「係咩？」我捉住佢隻手：「係。」宛兒輕輕抽返隻手出嚟：「咁，多謝。」「宛兒......」宛兒輕輕拍拍我膊頭：「你知我唔識安慰人㗎啦，突然無咗個人陪你玩，一時唔慣啫，當你搵到新嘅一個，好快就會習慣。」我細路仔扭兩扭：「邊係玩，好認真㗎！」宛兒喺我膊頭放返隻手落嚟：「講開又講，有時會覺得你玩緊我。」「吓？」「咁啱你唔覺意搞完我之後又想繼續上多幾次先同我拍拖啫。」「吓？你咁諗㗎？」講呢句說話嘅時候，唔覺得尷尬嘅咩？當我聽到宛兒講到我咁賤格時，我係尷尬到跌落谷底。「睇電視吖。」宛兒教返部電視機大聲啲。講咁耐，間屋又咁多人，都無人行過路過。我擰轉頭，周圍望咗圈，最後挨落宛兒度。「都話你㗎啦，又掂我喇。」宛兒無避開我，佢等我自動自覺彈開。「你慢慢諗下啦。」 我彈返開嗰陣，宛兒面對住部電視，剩係郁對眼睇住我彈開，坐遠啲，再返上房。 ………………….

《我強姦咗個女同學》（十.二) 一個人嘅時候，我會坐喺床尾嗰邊挨住幅牆畫畫。面對住嘅係窗，我會拉開窗簾俾陽光曬下間房。所以如果背住窗咁畫，畫簿啲白紙會好反光好刺眼，睇得好唔舒服。我畫嘅畫剩係得啲黑色線條，要形容的話大概都講唔出具體內容係畫咩，單純畫下嘢打發下時間，俾自己有樣實際嘅嘢做下。喺白紙上面，密麻麻一堆漩渦咁嘅圖案，宛兒話呢啲叫精神病畫。 「係咩？你知唔知要好専心畫架，隻手要够定啲線條先唔會有一點點。」有日宛兒去我房度，睇到我竟然有本圖畫簿，好奇之下打開嚟睇，見到裡面全部都係一幅幅密麻麻森林咁嘅畫之後，話一睇就覺得好「精神病」。 「除咗呢啲你仲會畫啲咩？」宛兒一頁頁慢慢打開睇，雖然每一幅都差唔多，但張張佢都好仔細咁睇。「無喇，我廢柴嚟，無技能。」宛兒放低本簿，皺晒眉：「吓......」我攞起佢隻手，用平時畫畫支黑色墨水筆喺佢手背上面畫公仔。「咩嚟㗎？好痕啊。」宛兒繼續皺住眉。「畫你囉，似唔似？」我喺佢手背上面畫咗個卡通公仔女仔。「唔似。」宛兒扁嘴。「咁醜樣都唔似？」我㩒落佢眉頭：「咪咁樣乸埋一舊，唔好睇。」「但你畫得仲醜樣過我而家。」宛兒攞起隻手放喺塊面隔離。我搣佢塊面：「而家咁睇就差唔多。」 之後，我有畫咗幅畫係我地幾個同屋住嘅同學一齊嘅畫，貼咗喺廚房雪櫃門上面。當時我畫咗宛兒喺我隔離，方便第日搬走時帶走幅畫可以剪走其他人剩返我地兩個。最後走嗰陣，幅畫我都真係帶走埋，不過無剪走其他人，完整一幅攝咗落堆畢業相度。 ……………..

《我強姦咗個女同學》（十.三) 我車咗宛兒幾巴之後拖咗佢入房。案件重演多次，即係我又強姦佢嘅話，咁第朝宛兒又會同我講數叫我追佢，大家拍拖就可以打和。關於呢個歪理，一直以來我無深究過原因，連當日最初我做咩喺宿舍強姦佢都唔係好記得點解。不過呢刻我真係好鍾意佢，好想同佢一齊。 「你又做咩啊？」宛兒細細聲咁問。我掟咗佢落床。掟還掟，都驚整親佢嘅，始終以前係間房好似間屋咁大，而家間屋好似間房咁細。同雨靈離婚之後我都換返張單人床，咁大都唔知為咩，留返啲位擺嘢仲好。 我無答宛兒，直接扯佢件衫。「啊......你諗嘅同我諗嘅係咪一樣？」宛兒叫做掙扎咗陣之後，撥一撥好啲頭髮。「係又點唔係又點，有咩聽日先講。」宛兒放鬆，攬返我轉頭，成個人貼到好近頂住我。「我唔會再俾你咁做㗎。」佢喺我耳邊講咗呢句，然後錫落我條頸，貼住我塊面擦咗下。「喂，你做咩？」我即刻停手，雖然隻手仲係揸住佢件衫領。 宛兒眨眨眼，就好似以前喺廳度睇緊電視時我問佢嘢嗰次咁，無出聲，剩係對眼來回走，追踪形式咁望我個人。佢拉起我件衫，伸隻手入去。「係一定要咁暴力先得㗎咩？唔可以温柔啲對我嘅。」或者佢講完都覺得句嘢奇怪都好似講埋啲白痴劇集對白咁，所以佢尷尷尬尬咁縮咗一下、扭一扭個身，扯起張被聞咗下，但好快又掉返開。跟住佢坐起身，推咗我埋床尾幅牆度。呢個位依然係我得閒時畫畫嘅位置，隔離係窗，窗口唔大唔細，要塞個人出去掉落街係有難度，但足够位俾太陽曬入間房。人大咗，反而鍾意有多少少光。而本畫簿就擺咗喺廳個架，一個唔太起眼嘅位上面。 宛兒推我埋牆之後坐咗上嚟，攞我隻手擺落大髀度，佢著咗對絲襪，所以摸上手好滑。「想你除定我除？」宛兒自動波除咗幾粒衫鈕。對比以前仲係個學生少女，隔成十年以上，大個咗嘅宛兒唔係變得好重女人味，對我嚟講都仲係正嘅。 「快啲啦！」宛兒喺我身上面郁咗兩下。我突然諗，「邊個教你㗎？」。 諗咗唔够一秒，宛兒就落咗床。「都係唔好喇，我想聽日返工。」「啊！咁我送你啦。」「唔使喇，我有朋友喺樓下等緊我。」「哦！咁唔送喇。」 宛兒由頭到尾都無除鞋，扣返衫鈕，話走就走。佢係咪真係有朋友等緊，其實都唔知真定假，總之我信就係啦。 ………………..

《我強姦咗個女同學》（十.三) 我車咗宛兒幾巴之後拖咗佢入房。案件重演多次，即係我又強姦佢嘅話，咁第朝宛兒又會同我講數叫我追佢，大家拍拖就可以打和。關於呢個歪理，一直以來我無深究過原因，連當日最初我做咩喺宿舍強姦佢都唔係好記得點解。不過呢刻我真係好鍾意佢，好想同佢一齊。 「你又做咩啊？」宛兒細細聲咁問。我掟咗佢落床。掟還掟，都驚整親佢嘅，始終以前係間房好似間屋咁大，而家間屋好似間房咁細。同雨靈離婚之後我都換返張單人床，咁大都唔知為咩，留返啲位擺嘢仲好。 我無答宛兒，直接扯佢件衫。「啊......你諗嘅同我諗嘅係咪一樣？」宛兒叫做掙扎咗陣之後，撥一撥好啲頭髮。「係又點唔係又點，有咩聽日先講。」宛兒放鬆，攬返我轉頭，成個人貼到好近頂住我。「我唔會再俾你咁做㗎。」佢喺我耳邊講咗呢句，然後錫落我條頸，貼住我塊面擦咗下。「喂，你做咩？」我即刻停手，雖然隻手仲係揸住佢件衫領。 宛兒眨眨眼，就好似以前喺廳度睇緊電視時我問佢嘢嗰次咁，無出聲，剩係對眼來回走，追踪形式咁望我個人。佢拉起我件衫，伸隻手入去。「係一定要咁暴力先得㗎咩？唔可以温柔啲對我嘅。」或者佢講完都覺得句嘢奇怪都好似講埋啲白痴劇集對白咁，所以佢尷尷尬尬咁縮咗一下、扭一扭個身，扯起張被聞咗下，但好快又掉返開。跟住佢坐起身，推咗我埋床尾幅牆度。呢個位依然係我得閒時畫畫嘅位置，隔離係窗，窗口唔大唔細，要塞個人出去掉落街係有難度，但足够位俾太陽曬入間房。人大咗，反而鍾意有多少少光。而本畫簿就擺咗喺廳個架，一個唔太起眼嘅位上面。 宛兒推我埋牆之後坐咗上嚟，攞我隻手擺落大髀度，佢著咗對絲襪，所以摸上手好滑。「想你除定我除？」宛兒自動波除咗幾粒衫鈕。對比以前仲係個學生少女，隔成十年以上，大個咗嘅宛兒唔係變得好重女人味，對我嚟講都仲係正嘅。 「快啲啦！」宛兒喺我身上面郁咗兩下。我突然諗，「邊個教你㗎？」。 諗咗唔够一秒，宛兒就落咗床。「都係唔好喇，我想聽日返工。」「啊！咁我送你啦。」「唔使喇，我有朋友喺樓下等緊我。」「哦！咁唔送喇。」 宛兒由頭到尾都無除鞋，扣返衫鈕，話走就走。佢係咪真係有朋友等緊，其實都唔知真定假，總之我信就係啦。 ………………..

《我強姦咗個女同學》（十.四)宛兒走咗之後，湧起一種好似發咗場惡夢嘅感覺，呢個惡夢唔係俾鬼嚇俾狗追關乎生死嗰隻，又唔係無温書但突擊測驗考試，亦唔係火災地震嗰種。以上提到嘅惡夢我成日都發，雨靈話我間唔中都會發惡夢扎醒，難得平靜。而我知道，有種惡夢都可以係好平靜，例如有啲係發夢夢到一啲會令自己好唔開心嘅事，嗰啲係你想走又走唔到、打人又打唔死，一種屬於無處可逃嘅無奈。 雖然個屋企係自己嘅，但我唔敢入房瞓，坐咗喺梳化度諗嘢。望住個廳，突然間諗起雨靈。我無理到幾點就直接打俾佢。 「喂，你仲有嘢喺我度。」雨靈應該未瞓嘅，把聲仲好精神。佢應該唔會誤會我係無嘢搵嘢嚟講詐詐帝帝打俾佢。「我都覺得仲有嘢喺你度，不過緊要嗰啲都搬走晒，剩低應該都係唔太重要。」「咁你仲要唔要？」「咩嚟？唔好話俾我聽係啲衫褲鞋襪。」「咁真係剩低啲衫褲鞋襪吖嘛，唔通電飯煲咩？」我發脾氣爆咗句。「使唔使咁惡啊？我以為離咗婚你會對返我好啲，都唔係嘅。」「我有對你唔好咩？」「唔講喇，你嫌阻住你就掉晒啲嘢啦，聽日要返工㗎。」「個個都話返工，黐線！」 無話嬲唔嬲，總之我喺雨靈收線前手咗佢線先。然後寫咗個電郵返公司請假，跟住就執屋，執返雨靈剩低啲嘢出嚟。其實佢留低啲嘢都唔多，絕大部份仲同佢有關嘅嘢同時間都同我有關，例如結婚入伙時親戚朋友送俾我地啲禮物，我話買俾佢用而其實自己都有份用嘅電器。係有個電髮器，條電線好長好大抽，我第一樣狠狠地掉落垃圾袋嘅就係呢樣。 ………………..

 《我強姦咗個女同學》（十一） 喺宿舍個廳度，我叫宛兒諗下先。其實諗返轉頭，佢都無答我會唔會真係諗下先，但嗰陣我就係唔知記錯定諗多咗咁覺得佢真係會諗。佢諗咗好耐，諗咗成兩年有多。當中我好乖，一次都無煩過佢追問過到底諗成點，亦無好似佢咁講咁怕悶走去溝第啲女仔。直到畢業，佢係我地幾個同住嘅同學之中最先飛返屋企嘅一個。臨行前嗰晚，我地幾個好平淡咁無搞咩歡送會，同平時一樣，喺宿舍裡面普普通通咁食飯。 宛兒嗰晚坐咗我隔離，食嘅係一兜好大嘅水果沙律。個碗白色，洗面盤咁大，裡面裝咗堆切碎嘅雜果，美其名叫沙律，其實咪又係一堆切碎嘅生果。 「食啲吖！」宛兒見我望住兜嘢，叉咗舊蘋果俾我。嗰餐我係食即食麵，煎咗隻蛋同豬扒，另外有人炒咗碟菜擺檯中間大家一齊食。「你自己食啦。」宛兒：「食啦，好細舊，都叉咗俾你囉。」「食過味精嘢食呢啲淡到死，好難食。」「咁加啲沙律醬俾你吖，好食好多。」宛兒好積極咁衝去攞咗支黑醋嚟：「試下吖。」我望一眼：「又話沙律醬。」宛兒打開蓋：「一樣啫。」坐我對面嘅彦文插嘴：「對佢咁好服侍做咩？」我：「又關你事。」「宛兒係大家㗎嘛，你當人工人咁洗做咩，有得食就食啦。」我有啲嬲嬲地：「咩係大家㗎？有得食就食。」「唉。」隱約中，宛兒好似唉聲嘆氣咗一下，倒咗少少黑醋喺佢自己嗰碗沙律度：「你鍾意點就點啦。」「你講過都唔算數嘅。」 其實嗰陣，大家係咪一早已經察覺到我同宛兒有嘢，只係大家無出聲。就好似嗰餐飯咁，大家都靜靜地咁食。 ………………..

《我強姦咗個女同學》（十一.一）第日，喺我仲瞓緊覺嘅時候宛兒已經走咗。其他人都問我做咩唔起身送人走，尤其彦文。 「你而家先起身？宛兒走咗喇喎。」佢問我嘅時候，我去咗宛兒間房。我唔知佢本身做咩會特登走到嚟呢度搵我，不過其實我間房喺隔離，佢去我度就走過隔離呢度睇下都唔出奇，但其實搵我唔到就走去宛兒度搵而又搵到，呢下先更出奇 。 「我知啊。」宛兒帶走嘅嘢唔多，聽聞只係得兩箱行李。去到佢間房，我都一眼望唔出其實佢帶走咗啲咩，可能帶走嘅全部都係一啲平時收到好埋嘅重要嘢，擺得出嚟嘅，全部都只係身外物。佢日日著嗰件睡衣，就咁搭咗喺張櫈上面。睇落同平時佢換衫出門，隨手擺低件衫咁一模一樣，一啲都無嗰種以後都唔會再返嚟嘅蛛絲馬迹。「又唔係失踪，第日可以搵佢㗎嘛。」「仲以為你會唔捨得。」「係咩？」我望一望宛兒啲嘢，篤咗一下佢件衫：「係喇，你搵我？」「啊，無咩特别，睇下你做咩之嘛，咁你嚟宛兒呢度做咩？」彦文真係好八卦，咁佢又過嚟做咩？想睇我咩反應嚟確定自己諗嘅八卦嘢正唔正確？「睇下佢有無留低啲咩好嘢啱用之嘛，佢執咁少嘢走，過幾日可能打返嚟叫我地幫手帶返去呢。」「咁你都諗到。」「係啊！」 最後，宛兒無搵過我地任何一個，好似人間蒸發咗咁。到隔咗一段時間大家安頓好，比較得閒之後，彦文係第一個搵我嘅同學。佢而家身份已經由「同學」變成「舊同學」，咁算係昇華咗一個層次定疏遠咗？ 「喂！我有日見到宛兒。」佢第一句竟然係講呢啲，所以我覺得其實佢知我同宛兒拍過拖。「你睇你吖，搵其他人又唔搵我。」「唔係特登約佢，係喺街見到。」「好出奇咩？呢個世界有幾大？」「佢同個男仔一齊。」「有咩問題？」「無，講下啫，嗰日佢同朋友一齊所以都無咩點傾，搵日一齊出嚟聚下吖。」「好啊，你負責約吖，我而家執緊嘢。」其實我無咩忙，仲攤喺屋企搵緊工。宛兒本身都可以有其他朋友嘅，去第度讀書走咗咁耐，返嚟約返啲人都唔出奇吖，又或者彦文見到嘅係佢細佬呢。 ……………….

《我強姦咗個女同學》（十二） 彦文做嘢都算積極同快手，話約就真係會走去做聯絡人，比好多永遠得個講字嘅好一萬倍。 隔咗幾日，就約咗我地幾個出嚟食飯，係嘉欣話第朝見工想好好準備所以無嚟。原本我話唔齊人就下次先，但彦文又講得幾有道理，佢話，如果次次都要齊人先出，咁慢慢就會越見越疏、慢慢大家就唔會再見大家。咁又係，聽講好多友誼就係咁慢慢變淡。 嗰晚我好早到咗，暫時無嘢做吖嘛。約人嘅係彦文，揀餐廳嘅係正豪。佢揀咗間唔算係太就脚同方便嘅細舖頭，睇相啲嘢食都唔錯，環境似一啲森林系餐廳，天花掛咗啲裝飾樹葉，有啲金黄色射燈，檯檯櫈櫈都係深色木造，食物係西式。正豪話嗰度唔限用餐時間，大家咁耐無見可以傾耐啲。 由於地點唔係成日去嘅地方，所以我早啲出門，無限到用餐時間的話就算早到咗可以坐住等。我比約定時間早咗大約半個鐘到，睇落真係早咗好多，不過唔緊要啦，睇定餐牌先囉。侍應擺低杯水俾我之後無幾耐，宛兒就到咗。「咁早嘅？」拉開我隔離位張櫈時先發覺佢嚟。佢著咗件我無見過嘅白色外套，簿料好薄，裡面係深色衫同一條半截裙。有啲女仔係鍾意著褲，佢就鍾意著裙。同埋佢剪短咗頭髮，唔係短好多，耳仔再落啲，之前係過膊頭少少嘅長度。「未嚟過咪早啲到，你都係吖。」我攞咗侍應俾我嗰杯水擺佢嗰邊：「未飲過，你飲吖。」「唔使啦。」宛兒打開餐牌睇，期間掂都無掂過杯嘢。 之後，其他人陸續嚟到，大家叫完嘢食就傾近來啲嘢，彦文話休息下先，正豪同我都開始搵工，而宛兒就話已經有人請咗。「恭喜你喎。」「咁我最早返嚟吖嘛，好快你都會有。」佢喺我隔離，好開心咁笑一笑。跟住攞部電話出嚟：「打俾嘉欣吖，同佢打氣。」正豪真係好細心：「佢唔嚟應該係想早啲瞓，怕唔怕阻到人？」我睇睇錶：「十點都未到，仲早，講幾句啫。」宛兒放返低電話：「咁都係唔好喇。」「瞓咗就熄電話啦。」我無理到，打咗俾嘉欣。佢當然未咁早瞓，大家圍住哄埋部電話度講咗陣就受線。然後，我地幾個再傾多陣就埋單走人。 由於我同宛兒同路走，我話。「聽日無嘢做，不如一齊行陣吖。」宛兒點下頭：「可以啊。」 沿路我地經過一個公園仔，無咩路燈，都幾黑。「有公園喎。」宛兒望咗望：「入唔入得去架？」「普通公園仔啫，無閘又無鎖，睇下囉。」我知宛兒係有少少驚嘅，不過嗰度好細，一眼望晒。「坐吖。」公園有座韆鞦，我走去搖咗幾下。「嗯.......」宛兒踏到好響咁，跳幾下，走埋去，坐低。佢其實唔係怕黑，係怕蛇蟲鼠蟻嗰啲，所以行得大聲啲，話咁樣可以嚇走啲嘢。我一路搖住個韆鞦：「好耐無玩過，穩唔穩陣呢？」宛兒揸住吊住韆鞦條鐵鏈：「吓？我坐緊你先咁講。」「你好輕啫。」我拍一拍佢膊頭：「起身吖。」宛兒嚇一嚇，即刻企起身：「有咩啊？」我坐落佢個位度：「無嘢啊，想玩下之嘛。」宛兒扮發脾氣：「咁㗎，俾返個位我。」「你坐隔離囉。」我望一望隔離個空位。「咦......唔制。」我搖向佢度：「你驚咩？」「好衰㗎你。」宛兒推咗我一下。再搖返埋去時，我伸直隻脚：「坐落嚟囉。」宛兒靜咗，就咁企喺度。 …………………….

《我強姦咗個女同學》（十二.一）「咁熱仲開窗？」宛兒一入我房，啲嘢都未擺低就講呢句。「唔係好熱啫。」我攞開檯面啲嘢，俾位佢擺低隻杯。佢隻水杯係個普通畫咗隻唔知咩公仔，無牌子嘅陶瓷杯，無咩特别，剩係裝咗杯水。「你覺得啫，呢啲天氣，蛇蟲鼠蟻開始出動架喇。」佢發嬲又唔係、發脾氣又唔係咁咦咦哦哦。「呢啲我控制唔到架喎。」「你打開窗咪走晒入嚟囉。」我勾住佢隻手指：「係咪好似你咁走入嚟。」宛兒甩開我：「唔想同你講，我走喇！」我拍一拍大髀：「喂！坐多陣先走吖。」宛兒擰頭：「唔制，你都唔錫我嘅，成日蝦我。」我拉佢埋嚟坐低：「想我點錫你？」跟住錫落佢塊面。「唔係呢啲啊，成日都係咁。」宛兒細細力打咗我一下。「前言不對後語嘅你，一啲都唔乖。」我摸一摸佢對脚：「坐好啲啦，跌架喇。」宛兒擰頭，扯返低條裙：「唔好啦。」我攬住佢條腰：「都無話要做啲咩？坐下陪下我咋。」「肯定你陣間就唔係咁囉。」「唔好睇死我啦。」我抱起佢，擺低坐我隔離。我搭住佢膊頭，挨落佢頭度：「唔好成日咁諗我啦，一齊望下窗，外面幾好睇。」「咩都無嘅。」宛兒扁住嘴咁講。「感受下就會覺得有嘢睇㗎喇。」宛兒縮一縮膊頭：「嘻嘻，突然間好鍾意你。」「咁咪好囉。」 …………………

《我強姦咗個女同學》（十二.二) 搞到我都靜埋一份，有咁難答咩？一係撲埋嚟、一係鬧句黐線咪得，企晒喺度咁都唔知做咩。 宛兒撥一撥啲頭髮，兩隻手摸住條頸，好似啲人話「雙手擺頭唔好郁」咁。 「做咩啊你？」「啲頭髮好拮。」「你幾時剪？」「早幾日，嗯......好唔舒服。」佢起勢咁搞髮尾。我企返起身摸摸佢個頭：「有時係咁㗎，斜斜地剪尖個髮尾咪拮囉，下次唔好去呢間喇。」「阿峰啊，唔知係咪呢？有人追我喇。」宛兒對手包住條頸。我即刻攞開隻手：「係咩？咁恭喜你囉。」「嗯......」「唉......咁你叫人嚟陪你返去啦，走先，拜！」都無睇清楚有行得啱唔啱，見到前面有條樓梯就行落去。 落咗樓梯之後係條無咩車嘅單程路，沿住斜路行落去大概五分鐘就會見到條班馬線。出到大街，依然係無人又無車，冷冷清清。我喺交通燈下面企咗陣，諗起宛兒。應該話係一路都諗緊佢。 ………………….

《我強姦咗個女同學》（十二.三) 所以我死死地氣行返轉頭。 「趙宛兒！」行到返上去個公園仔，離遠見到宛兒坐咗係韆鞦度自己搖下搖下。佢俾我嚇咗嚇。「嚇死人喇！」宛兒停低。「仲未嚟咩？」「咩？」「唔係話有人追你咩？打俾人叫人即刻過嚟。」「傻㗎咩？打俾人。」我行埋去問：「玩够未？」宛兒擰頭：「未。」我扯下佢衫袖：「行啦，我眼瞓喇。」「咁你咪返去先囉。」突然覺得以前一齊住嗰陣真係好好，由得佢自己喺宿舍附近玩都唔使擔心啲咩，又唔會怕夜返要送佢返去，反正佢間房就喺我隔離，可以隨時去搵佢。「夜媽媽留低你一個喺度咩？」「嗯......」宛兒：「玩多兩秒。」「一、二，够鐘喇！」我扯佢起身。宛兒一路行一路話：「你都唔錫我嘅，成日蝦人。」我無理佢，「好心你咪再咁啦」。其實係咪應該問清楚佢，係因為對我無嘢所以覺得仲可以咁樣講笑，定係仲有嘢先咁樣試探我。 「你個咩咩咩朋友啊，點做嘢架？」「你講咩？」「下次我唔返轉頭搵你㗎喇，得自己一個要打俾人陪你返去。」「點解喎，我都唔係嗰種麻煩嘅人。」「如果覺得陪下你叫麻煩，呢個人扣十分啦。」宛兒笑咗下：「嘻嘻，扣分？」「够一百四十分嘅先好俾人追，百五分先可以拍拖。」「哦......滿分係幾多？」「無限㗎，越高分當然越好！」「嗯。」宛兒點下頭：「咁你呢？你覺得自己係幾分？」我望一望佢。「點自己評自己，幾分係你俾㗎嘛。」「哦，係咩？」 ……………….

《我強姦咗個女同學》（十三） 宛兒俾幾多分我？唔知。不過佢應該覺得我係個讀書幾好嘅人嚟嘅。 初初入到學校，大家同一班。好自然同返來自同一個地方嘅人玩，當中唔止我、嘉欣、正豪、彦文呢幾個，不過呢幾個係第一眼睇落比較正常嘅。 而最初宛兒都未同我地熟，我只係知道班裡面有呢個人存在，知道個名同大概係個咩人咁。有朝早，我地四個喺課室講無聊嘢時傾開。「不如一齊夾份搬出嚟住囉。」已經唔記得邊個提出喇，但一講起呢個話題，大家都顯得好有興趣好興奮，越講越大聲。唔知宛兒係俾我地講嘅嘢吸引，定係唔覺意經過時聽到。「你地想搬出去？幾多個人？仲有無位？」嘉欣第一個俾反應：「啱啱開始講咋，咦！啱啦，暫時得呢度幾個，多個女仔好啊！」「係多個人分擔下好啊，可以租大少少嘅地方，預算又可以多啲。」彦文好老實。我嗰陣望咗宛兒一陣，有少少猜度緊呢個係咩人嚟，佢好人定壞人？搞笑定惡？怕事定蝦蝦霸霸？無手尾定好乾淨？......好多嘢憑表面係睇唔到。正豪向我介紹：「佢叫宛兒，平時坐你後幾排櫈，可能你無留意。」「啊......係啊？你叫我阿峰得喇。」「你好啊！」宛兒對住我好親切咁笑一笑。佢笑容一向都係咁，由頭到尾。無特别多種類形嘅表情，開心就笑、嬲就黑口黑面、發脾氣就扁嘴，所有情緒好流於表面。 個日傾話一齊搬出去，原本都有問過下其他人，當中都有其他人話夾份，而最後真係一齊睇樓搵資料同落實租嘅，最終都係我地呢幾個。 「以後我就係你鄰居喇，多多指教。」雖然已經有啲模糊，但我記得宛兒揀房時，揸住個門柄時同揀隔離房嘅我講咗呢句。「放心，你發開口夢講嘅嘢我唔會爆出去。」「啊？」宛兒一時間唔知點答好咁。突然間，我都唔知點接落去，回顧返，嗰陣自己講啲嘢真係好無聊好破壞形象。 事實上，宛兒瞓覺時好靜，唔會點郁，好適合一齊瞓。佢個身好暖，唔似啲女仔講話自己手凍脚凍。趴喺我半邊身度瞓嗰陣，呼吸好輕又無聲，加上佢件睡衣質料好軟熟，攬住佢就似攬緊個公仔一樣咁舒服。朝早叫佢起身時又唔會扭話要瞓多陣，非常爽快，話醒就醒。而且大家一齊住，佢執到靚同零打扮嘅樣我都見過，所以完全無話會俾佢瞓醒個樣嚇親。 除咗宿舍佢住我隔離，屋企佢都大概住我附近。如果計路線圖，我係第五個站落車，佢就第八個站。都算附近吖，呢個地方本身就唔大。但宛兒實際住邊，我又唔係咁清楚。佢有講過係邊個屋苑，但無講確實地址。「你屋企幾樓？」有次我地一齊裝個頭出窗外面望時，宛兒問我。「九樓。」宛兒好自豪咁搖一搖個身：「咁我叻啲，我住十二樓。」「咁都有得好認叻，你搵啲正經嘢叻過我先講啦。」「嗯.....咁我無吖嘛。」我摸摸佢背脊：「唔好搖喇，跌落街喇。」 返嚟之後，有時經過佢住嗰附近，我會望上去，數下十二樓係邊層。望下啲人掛出窗外面嘅衫，認下會唔會見到有無同宛兒啲衫一樣嘅晾喺度。不過佢搬離宿舍嗰陣都唔係全部嘢帶走晒，有帶邊啲、無帶邊啲，我根本唔知。 ……………..

《我強姦咗個女同學》（十三.一)  相隔一個月，同樣都係嗰個月份嘅四號，我地又約咗一齊食飯，今次齊人。 「咁啱又係四號。」正豪竟然記得，佢提議：「係喎，咁之後我地都預每個月嘅四號出嚟吖。」彦文話：「四號，未出糧喎。」「咦？你搵到嘢做喇？」嘉欣好有興趣咁坐直個人準備講呢個話題。彦文嘆咗啖氣：「未啊，不過唔係好多公司都唔係拖到七號先出糧咩？我家姐咁講。」正豪：「呢啲到時先算啦。」彦文：「無錢喎。」宛兒：「食平啲都得架，一齊食杯麵都無問題，聽講食得再差都一樣咁開心嘅飯局，嗰啲先係你重要嘅人。」彦文坐宛兒隔離，佢攬咗下宛兒：「耶......宛兒你咁識講嘢嘅。」「喂！叫嘢食啦，人地望住喇。」我叫咗侍應埋嚟落單寫嘢。其實無人催我地檯，無論玩又好咩都好，我唔鍾意佢喺我面前攬咗宛兒一下之嘛，就係咁簡單。 ……………...

《我強姦咗個女同學》（十三.二)每個月嘅四號之約，直到今時今日都無間斷過，因為我地講好就算唔齊人都要照出嚟。當初呢個規則真係設立得好好。 撞啱有次聚會係星期日，嗰日反而個個都話唔得，一係就話有嘢學、一係就話要陪屋企人。「咁你呢？」我問宛兒。宛兒：「我得閒。」「得我同你咋喎。」「有咩問題？」無問題，以前好多時候都係我地兩個人一齊咁過星期日。我會話去行公園，跟住去超市買嘢，拍拖做嘅嘢同一般家庭生活無咩分别。可能諗得太早，但兩個人一齊應該係要時刻維持拍拖嘅甜蜜定享受日常生活嘅平淡？ 「如果你無特别嘢做，我地約早啲吖。」「好啊。」 宛兒好爽快答應咗。我話約早啲，即係預係成日都同佢一齊過。佢應該唔會覺得有咩其他意思嘅，問心我有無咩想講或者想做？唔知呢。 嚟到星期日，宛兒話三點後先可以，想同屋企人食個午飯。咁就三點後啦，俾多個幾鐘你抖下又點話。我係咪好體貼呢？宛兒無咁讚過我，不過有話過我好得意。 喺宿舍，我同佢日見夜見。去到星期日，我瞓下，大概四點幾發惡夢扎醒咗，瞓唔返嘅時候諗起宛兒，就打電話過隔離房。望向窗外面，個天都仲係黑，如果唔睇鐘，根本分唔到係夜晚嘅幾點鐘。隔住道牆，我聽到佢電話響。 「做咩啊？阿峰。」一個應該係瞓到最沉最舒服嘅時間突然俾電話嘈醒，但佢把聲竟然好清晰，一啲都無一種慵慵懶懶嘅口吻。「宛兒啊，不如聽日我地成日都唔好見面囉。」「聽日？」夜晚好靜，隱約聽到佢撥把頭髮，又或者係個頭喺枕頭上面碌嘅唦唦聲。「即係星期日。」「嗯......」「全日都唔可以喎，但你可以打俾我。」「做咩？你病咗？」我聽得出佢係縮喺被竇裡面講。「無事。」「你嬲我啊？唔好。」「無嬲你。」「咁做咩話唔想見到我。」「因為、因為成日見到，會厭囉。」「吓......」宛兒好驚咁：「你咁快玩厭我喇？」「邊有玩你啫，但我地試下玩呢個遊戲好唔好，一日、一日唔見你，睇你會點。」「嗯......你肯定嬲咗我啦。」宛兒收咗我線。之後嗰日，我無出過去廳，食嘢都係隨便講個理由叫正豪沖杯麵攞俾我。真係做到成日都無見過宛兒。但我打俾佢時佢無聽到電話，之後連續幾日都無咩點睬過我。等到有日，個廳度無人嘅時候，我推低佢落張梳化度責住佢。「趙宛兒，經歷過成日見唔到我嘅感覺係點？」「會諗起，你今日竟然無錫我。」我摸一摸佢個頭：「即係好掛住我啦。」「無，剩係諗起你。」「唓！咪一樣。」宛兒推一推開我，但邊度够力吖。「剩係諗起，無掛住。」「咁我話答啱你錫我一啖同你答錯錫返我又有無分别。」宛兒擰一擰頭：「唔答你。」 ………………………….

《我強姦咗個女同學》（十三.三)約咗宛兒四點半，佢四點十五分就到咗。而我就四點已經去到。早咁多到，並唔係話咩好心急想早啲見到佢又或者咩唔識路點點點十萬個無謂理由，係最簡單嘅原因——得閒。星期日，特登想瞓多陣先起身，但八點已經醒咗，比平時都唔係遲好多，夾硬攤係床拖到九點先正式起身，搞一大輪無謂嘢，執下房、整下嘢咁，十點半先有意欲要食啲嘢，但打開雪櫃，望入去都係啲雪藏食物，一係就生果，打開櫃就係餅乾、即食麵仲有幾罐罐頭。原本打算煎罐午餐肉煎隻蛋煮公仔麵，一諗到會搞到成身油煙味，就覺得反正都係麵，淥個杯麵就算。食完麵，時間都未夠十一點。我趴喺書檯，面向住窗，望到嘅景色同平時坐喺度時望嗰陣有少少分别。平時睇到嘅會係對面隔一條幾線行車路之外嘅商業大廈，座大廈湖水綠色嘅玻璃幕牆會反映到自己住緊座大廈嘅框線 ，一格格深啡色嘅窗、白色嘅紙皮石牆身。趴喺度，我望見嘅依然都係對面座建築物，一樣嘅顏色、大小。但原來睇嘅高度唔同咗，爭嗰少少會有少少分别。嗰種分别好細，但轉變再細，有分别就係有分别。呢種感覺令我覺得身處緊嘅世界變得好唔同，積極講句，係注入咗一股新鮮感。攤到咁上下，我瞓著咗，再醒嘅時候差不多兩點鐘。見無咩好做，我決定早啲出門，周圍行下，邊行邊等約定時間到。就係因為咁，我早咗成半個鐘去到約定地點。「咁早嘅？」宛兒睇落心情唔錯，一路行過嚟嗰陣都係不自覺咁笑笑口，明顯係種開心嘅心情。「瞓醒無嘢做早啲出嚟行住等。」「哦......唔打俾我？可以早啲出嚟陪你。」佢步伐好輕鬆咁行。「唔啦，講好咗幾點就幾點，費事打亂你本身個行程。」「咁叻嘅？又知我行程係咩？」「講下咋，你有嘢做？」宛兒搖一搖頭：「無啊。」「係咩？」「想行邊啊？定搵地方坐下？」「無咩所謂，周圍行下先，都唔趕時間。」「又咁叻嘅？知我唔趕時間。」「即係你陣間有嘢做定無嘢做？」我有少少唔耐煩，即係點，咦咦哦哦講咁耐都無重點。「約咗人十一點。」「咁夜？」「佢收十點半。」「咩人嚟㗎？」我好刻意咁皺一皺眉。「無同你講過？咁算啦，朋友啫，無咩特别。」「係咪之前話追你嗰個？」我更加唔耐煩。宛兒點頭，笑一笑：「嗯。」「十一點，咁你咪有排等。」「唔緊要啦，你陪我吖嘛。」「你傻㗎？搵我攝時間。」「無啲咁嘅事。」宛兒話，個男仔係返到嚟先識，即係識咗唔係好耐。佢剛剛返嚟仲未有目標要做咩時，朝早會落街幫屋企人買早餐，個男仔就係嗰間去開嘅餐廳裡面做，有時返早更、有時返夜。我唔想知佢點樣無啦啦會走去識作為客人嘅宛兒，又做咩無端端去追佢。得嘅咩？三唔識七九唔搭八。「十一點咁夜，有咩好做？」「去佢附近食下糖水咋。」「咁就咪去啦，咁辛苦。」宛兒縮一縮膊：「唔係吖？佢住嗰度附近啲嘢都幾好食。」「你成日咁樣就人㗎？」「嗯......咁佢時間係咁，無所謂啦。」「你好鍾意佢咩？」宛兒靜咗一下。「答唔出？」我追問。宛兒搖下頭：「諗緊。」「唉......陣間係去邊？你熟路嘅去嗰度搵地方坐下囉，反正而家都無咩意見。」宛兒指一指個巴士站：「嗯......嗰邊有車去。」佢帶頭行咗去其中一個站度排隊。「呢架車啱路。」我行埋去，望咗眼：「咁叻嘅，一早搵定路㗎？」宛兒原本面向我，即刻擰轉面。………………..

《我強姦咗個女同學》（十三.四) 上咗巴士，我地揀咗上層一個後排嘅位坐。宛兒鍾意坐後排嘅櫈。以前讀書時已經係咁。佢鍾意一啲位於靠邊嘅嘢，連房都揀走廊盡頭。唔知佢屋企間房係咪都係咁。 「你去過人屋企未？」「吓？」宛兒原本望住窗外面睇緊條街。「你去咗人地屋企未？」「問嚟做咩？」宛兒擰返轉面：「無咩值得好講。」「你知唔知對方係咩人嚟㗎？」「咩喎，咪人一個囉。」「驚你俾人呃咋。」「我好大個㗎喇，仲講咩俾人呃。」「雖然你唔係處，但都唔可以隨便俾人呃㗎，呢個世界好多壞人。」宛兒即刻擰返過嚟：「你講咩啊？」我搭住宛兒膊頭：「唉......做咩咁快俾人溝咗㗎？雖然要溝你真係可以好快。」「你做咩？想點啊你？」我伸隻手入佢條裙裡面：「咪嘈啦你。」宛兒周圍望咗望。巴士上面基本上唔會無人嘅，但啲人完全理都唔理我地做咩。「唔可以㗎！」唔知佢係驚俾人見到定點，佢反而坐貼咗我嗰邊，定係其實係我逼咗佢埋一邊。我伸隻手入去又摸又摷咗一輪，見佢無咩反應，索性順便插埋入去。「嗯......到喇！我要落車。」宛兒大聲叫咗出嚟。車上面啲人依然無理到我地。 「喂！」我跟住宛兒落咗車。 佢好似都好熟路咁行咗去間便利店度，打開雪櫃，睇咗陣。我行埋去時佢就行開，喺舖頭度兜咗個圈，然後攞起包薯片當枕頭咁攬住。「喂，你做咩啊？」 宛兒無理我，直行直過咁攬住包薯片打算走出去。「喂！去邊啊？」我喺收銀處度扯住佢件衫。宛兒無理我。「係咪想揸住包嘢啊？你俾人嘟咗先慢慢揸啦。」宛兒都係無理到我。我唯有拉住佢，去返貨架度攞返包薯片俾店員收錢。 佢攬住包嘢，無出聲又無理我咁行咗半條街。一路我扯住佢衫尾。然後佢行咗入間傢俬舖。 宛兒又係好熟路咁去咗個模擬嘅示範單位區域度，旁若無人咁瞓咗上張床度。「咩事啊你？」我拍一拍佢隻手。宛兒側身瞓喺度，背住我。「唔好掂我，我覺得自己好污糟。」跟住就攬住包薯片喺度喊。 好快，有職員走埋嚟。「先生小姐，唔好意思，呢度唔可以咁試產品㗎。」「我地......」我望一望喊緊嘅宛兒。「得，無問題，我買，買呢件嘢，佢掂到嘅嘢我就買晒呢幾樣，麻煩你慢慢幫我埋單，不過求下求你俾佢瞓喺度一陣，唔好意思。」「哦......咁......好啦，多謝先生。」 個職員當然唔知發生咩事，轉頭佢會唔會同同事講「頭先有個人咁咁咁，對女朋友幾好」跟住另一個會話「好？肯定唔知做錯咩」再另一個又會話「縱壞晒啲女人」。 使開個店員之後，我坐喺宛兒隔離。我遞咗隻手俾佢。「嗱！」宛兒喊到塊面紅晒咁攞起我隻手咬落去。佢啲牙好得意，膠唔似膠骨又唔似骨。我以為佢咁大力咬，會咬損手。但最後都只係紅咗少少。過一陣，個牙印就退咗。 …………………

《我強姦咗個女同學》（十四）因為宛兒，我有張新嘅床同床褥被鋪。好彩佢揀中瞓落去嘅款係一般普通款，唔係奇奇怪怪或者細路床，否則都唔知買嚟做咩。不過如果可以，佢揀去瞓梳化或者書檯會好啲，因為我比較想換呢兩樣嘢。媽媽問我做咩無端端換過張床，我話太耐無用，驚發霉咪換張新嘅，當有一個新開始。呢個理由真係好合理。而且過多排，我都搵到工，係做一間實驗室嘅助理。做咩其實都無所謂，咩都試下，幾好。入職之後，主管安排我跟一個女同事學下基本嘢先，佢叫斑，話唔好叫「阿斑」或者「斑斑」，就咁叫「斑」就可以。佢係個目測同我差不多年紀嘅女仔，做落同傾開，透過對話内容慢慢會察覺佢應該比我大三至五年，係個幾照顧新人同親切嘅師姐。佢個位喺我位前面，有塊藍色板間隔住每個位置。檯櫈全部一式一樣，企喺度睇，會覺得個辦公室有啲似兒童樂園裡面嘅迷宮。斑搵我做嘢時，直接企起身擰轉面就可以叫我，但我搵佢問嘢會選擇打電話，因為我唔太鍾意大聲講嘢，搞到好似好嘈咁。「嚟緊接咗啲新嘢做，可能會忙少少，你......加班有無問題？」斑企起身喺位度問我。我當然話：「哦，無問題。」「講聲先啫，都唔一定嘅，如果你有嘢做或者約咗人都可以準時走。」「無問題啊，可以學下安排自己時間。」就係咁，四號嘅聚會，我有好大個理由支持我兩個月都無出席。都好，宛兒都未必想見到我。因為佢真係、已經、連少少都唔再鍾意我喇。……………….

《我強姦咗個女同學》（十四）因為宛兒，我有張新嘅床同床褥被鋪。好彩佢揀中瞓落去嘅款係一般普通款，唔係奇奇怪怪或者細路床，否則都唔知買嚟做咩。不過如果可以，佢揀去瞓梳化或者書檯會好啲，因為我比較想換呢兩樣嘢。媽媽問我做咩無端端換過張床，我話太耐無用，驚發霉咪換張新嘅，當有一個新開始。呢個理由真係好合理。而且過多排，我都搵到工，係做一間實驗室嘅助理。做咩其實都無所謂，咩都試下，幾好。入職之後，主管安排我跟一個女同事學下基本嘢先，佢叫斑，話唔好叫「阿斑」或者「斑斑」，就咁叫「斑」就可以。佢係個目測同我差不多年紀嘅女仔，做落同傾開，透過對話内容慢慢會察覺佢應該比我大三至五年，係個幾照顧新人同親切嘅師姐。佢個位喺我位前面，有塊藍色板間隔住每個位置。檯櫈全部一式一樣，企喺度睇，會覺得個辦公室有啲似兒童樂園裡面嘅迷宮。斑搵我做嘢時，直接企起身擰轉面就可以叫我，但我搵佢問嘢會選擇打電話，因為我唔太鍾意大聲講嘢，搞到好似好嘈咁。「嚟緊接咗啲新嘢做，可能會忙少少，你......加班有無問題？」斑企起身喺位度問我。我當然話：「哦，無問題。」「講聲先啫，都唔一定嘅，如果你有嘢做或者約咗人都可以準時走。」「無問題啊，可以學下安排自己時間。」就係咁，四號嘅聚會，我有好大個理由支持我兩個月都無出席。都好，宛兒都未必想見到我。因為佢真係、已經、連少少都唔再鍾意我喇。……………….

《我強姦咗個女同學》（十四.一）一路做落去，同啲同事熟咗自然就慢慢累積到歸屬感，會習慣工作環境裡面嘅文化同生存模式。斑係一個幾好嘅人，除咗工作上好照顧我之外，得閒時都會好主動撩我傾偈，睇得出佢係個幾正面同樂觀嘅人。有時佢會問我使唔使幫我買早餐，午餐又會約我一齊食，加班夜咗放工又會問我一唔一齊食埋嘢先返屋企，傾偈啲話題又廣泛，而且工作方面都係個好有責任嘅人，能夠同呢類人做嘢都算幸運。聽彦文講，佢做嘢嗰度啲人好極端，一係好好人、一係就好衰，又分唔同黨派，好多時夾喺中間會幾辛苦。「都係嘅，咁我算好好彩。」「你上司咩人嚟？」「一個阿叔，拍住做嘢係個女仔。」「靚唔靚女？」「比普通好啲，唔係屬於用『靚』去形容，順眼唔乞人憎。」「溝咗佢囉。」彦文咁講。我衝口而出：「你傻㗎？姐姐嚟㗎。」「姐姐咪好囉。」「你鍾意嘅介紹俾你識囉。」「係咪先，我寫低㗎，唔好唔認數。」結果，介紹人俾我識嘅係斑。有日午飯前，佢走嚟我個位問。「你放工得唔得閒？有啲嘢想搵你幫手。」「好啊，無問題。」「好吖。」斑鬆一口氣，行開咗幾步之後又退返後埋我個位：「你成日都得閒嘅？無話約人或者其他咩？」我即刻估到佢想講咩。「都唔使拍拖，梗得閒。」「係無、定唔使、定係唔？」「有分别咩？」「有......」斑古古惑惑咁笑一笑，行開幾步又返轉頭：「喂！使唔使我介紹女仔俾你識？」我擺好份剛剛做好嘅報告：「唔喇。」「你鍾意男仔㗎？」佢細細聲問，但其實辦公室有時好靜，相對下都唔叫細聲。「梗係唔係，我超咸濕。」「咁得啦，我欣賞你夠誠實。」斑唔知做咩好開心咁，終於真係行開咗。……………….

《我強姦咗個女同學》（十四.二)「咁你聽晚得唔得閒？」隔咗日，斑走嚟問我。聽日咁啱係四號，由於太耐無出席，所以都想蒲下頭，但如果要做嘢都無法啦。咁講法，如果要返工做嘢就唔出席，咁其實我又有幾想去見班人呢？「都可以嘅。」我望完月曆之後答。斑見到我有少少猶疑：「如果唔得閒無所謂，可以第日先都得。」「第日先？」「無，約咗兩個朋友，試下叫埋你，多啲人可以叫多幾款唔同嘢試下。不過你唔得閒就下次先啦，無所謂。」斑打算行開嘅時候，我話。「飯係咪都要食嘅，我可以啊。」然後我推咗四號嘅約會，理由都只係簡單講句話有啲嘢做，唔得閒。然後到咗第晚，做完嘢執返好少少張檯嘅時候，宛兒打嚟。「你放工未？」「可以講兩句嘅，咩事？」「你係咪嬲咗我？」突然間，個心有少少乸住，心情即刻唔同晒。嬲咩嘢，我驚宛兒嬲我多啲。不過佢做咩打俾我。「你嬲我嘅，我可以唔去㗎，其他人仲係你朋友嚟。」啊......原來因為其他人。「無嬲你，不過......」嗰刻我想講係自己唔想見到佢，但其實我又想見到佢。「咁你今晚嚟啦，唔使食飯咩，我地可以等埋你。」「唔講住喇，有啲嘢要做。」我執好嘢準備走。「你走得嗰陣打俾我啦，我等你。」宛兒話會等，唔係隨口講，係佢真係會等。所以我都唔知點，唯有食完餐飯先算。佢咁樣打嚟講兩講，搞到我心情突然變得好差。………………….

《我強姦咗個女同學》（十四.三)「阿峰，呢個係雨靈，佢叫婉儀。」去到餐廳，斑向我介紹佢兩位朋友。四個人好似打牌咁坐，雨靈坐我對面，著便服、唔係辦公室嘅斯文衫、扎咗條馬尾，雖然坐低，但睇得出企起身會係個高嘅女仔，婉儀就似個典型辦公室女郎，面圓圓地，但配埋啲五官，整體上幾吸引。「婉儀？我以前宿舍隔離房嘅都叫宛兒，不過個名應該同你唔同寫法。」婉儀坐我右邊，我喺餐檯上嘅白檯布，用手指寫咗宛兒個名。婉儀睇住。「呢個少啲筆劃，我係好多劃嗰個。」斑問：「係咪就係你檯頭嗰啲相裡面啲人？」「係啊，我兩隻手搭住膊頭、短頭髮個女仔就係宛兒。」辦公室張檯，我個位電話上面貼咗張內線座位圖，隔離就貼咗幾張同學啲相，其中一張得我同宛兒兩個，係課室裡面影，嗰陣都未拍拖。其實睇返，就咁睇樣好似未拍拖嘅時候啲樣開心啲咁。斑：「係啊？下次睇下先。」婉儀笑自己：「呢個名真係普通，個個課室裡面都有咁，雨靈就唔同，小說角色名咁。」「邊係呢，我覺得好核突，好似啲言情小說名。」估唔到我地幾個人圍繞成餐飯個話題都係講名。係啊，剩係講名。第一次見有咩好講吖，講門面嘢最好，唔怕講錯。加上成餐飯食到埋單時我都仲考慮緊之後搵唔搵宛兒。…………………..

《我強姦咗個女同學》（十四.四)行出車站嘅時候，宛兒叫我。「阿峰！」我有啲出奇。「咁啱嘅？你做咩喺度？」宛兒驚我會走咗去咁快步行過嚟。「咩咁啱，特登嚟等你㗎。」「做咩要等我，你唔打俾我？」「驚你嬲我吖嘛。」「咁你就嚟呢度等，如果我搭第樣點算。」宛兒望一望側邊：「你唔會嘅，你都唔鍾意搭巴士。」我地靜咗企喺度，隔咗陣我問佢。「你想點？」「吓？」「無嘢我返屋企喇。」我真係諗住返屋企，因為真係有啲攰。宛兒拉住我隻手：「傾陣偈吖。」「我無嬲你啊，你返去啦。」宛兒企喺度唔肯行：「唔制。」「都話無嬲你囉。」「我想飲奶茶。」「咁夜，仲飲咩吖，陣間你會瞓唔著。」「無所謂架，我都好攰，咁咪平衡返囉。」宛兒扯住我：「去啦，嗰邊有快餐店。」去到快餐店，無論幾點都好多人咁。我同宛兒想搵個無咩人嘅位都有難度，只能夠搵個附近啲人睇落係靜少少唔會傾得太嘈嘅位置。宛兒一坐低就兩隻手托住個頭，好似唔托就會跌落嚟咁。「好攰。」「叫你返屋企又唔返。」「唔想返住。」宛兒合埋眼講。「話極都唔聽。」「邊有，大家講好咗要約四號出嚟就要㗎啦。」「你睇你吖，」我摸一摸佢頭頂：「俾你瞓十五分鐘抖下先再講喇。」「好啊，多謝。」宛兒托住頭、合埋對眼。「抹乾淨張檯俾你趴喺度瞓喇。」宛兒擰頭：「唔制，就咁得啦，我唔想郁。」「都好，」我睇睇錶開始計時：「托穩個頭，唔好跌啊。」宛兒如果攰嘅時候，瞓覺就會流口水。有日佢好夜先返，又無同我講自己去做咩。問我係咪擔心又唔係，嬲佢無講低去邊又唔係。嗰日我打開房門等佢返，終於見到佢行過時。「你去邊嚟？」「吓？無嘢啊。」「無嘢？」我走過去門口，摸一摸佢個頭：「好攰咁嘅？做咩嚟啊？」「嗯......無啊，唔想解釋，好想瞓覺。」宛兒扯住我衫尾。「算啦，唔問你喇。」我搣佢塊面：「咁你食咗嘢未？」宛兒無答我，走咗入我間房趴喺書檯度：「想瞓覺多啲。」「哦......咁你瞓陣先啦。」我坐埋去，摸住佢個頭。宛兒合埋眼講：「但可唔可以唔好搞我。」我攞開手，望住佢瞓個樣。「同埋唔好望住我瞓，好大壓力。」「唉......」我起身鬆一鬆對手：「咁你自己喺度喇，我去廁所。」我出咗去，都唔止剩係去廁所，仲去廳度執咗陣嘢，周圍望下，搞咗一大輪之後先返上房。宛兒已經瞓咗去我張床度。哄埋去裝下佢，又瞓到流晒口水。我係咁咦用手抹一抹佢個嘴之後，就過咗佢間房度瞓。隔咗幾日之後，咪就係佢行山嗰陣同我講分手嘅日子囉。咁叫做對佢唔好咩。……………..

《我強姦咗個女同學》（十五）斑拉張櫈埋我個位食飯，佢打開飯盒。「試唔試啲啊？」我擰頭：「唔......」「呢個係宛兒？」佢望住電話上面張相。「係啊。」「咁得意嘅，擺同學啲相喺度。」「無咩裝飾咪貼啲相，幾好睇吖。」「啊......你記得之前一齊食飯嗰兩個女仔呵？」我點下頭。「你覺得邊個好啲？」「我點知，連人地全名都唔知，有咩好評論。」「你地男仔唔係剩係睇樣㗎咩？」斑望住我貼喺度嗰堆相。「梗係唔係，剩係睇樣就唔使做人啦。」「又唔使咁大反應，係呢？呢幾個係咩人？」「都係同學，以前一齊住宿舍。」「啊......咁下次搵日又一齊食飯囉。」「你好鍾意做媒人咩？」斑無嬲又無笑：「唔係啊，可能人到咗咁上下就會突然好想做某啲嘢，或者你早幾個月識我，我唔想同你講嘢，又可能過多一年你會周圍介紹人俾人識呢，好奇怪㗎。」「講埋呢啲咁嘅嘢㗎。」我伸咗個懶腰。「真係㗎，人生係一個循環，有個軌道跟住咁去行，個個人都差不多。」我扮打個冷震：「我寧願你同我講公事好過聽呢啲嘢。」斑：「幫我沖杯嘢嚟吖，咩都得。」我不自覺學咗宛兒嘅口吻：「唔制。」「唔好嗲我，呢招對我起唔到作用。」………………….

《我強姦咗個女同學》（十五.一）出世、長大、讀書、做嘢、拍拖、結婚、生仔、養大細路、等死。人生如果係跟住呢條路咁行，咁我都算係跟住大眾嘅軌迹吖。一路做嘢嘅時候，有時斑都會同我講呢啲所謂人生道理。佢唔係大我好多，但講嘢好似好化咁，明明都算係同一個年齡層，但有時會錯覺佢似個阿嬸咁教我做人。「其實你係個咩人？」我好大膽咁問斑。呢個問題其實都幾難答，調返轉頭問我自己係個咩人，其實都好難講。「我？咪普通人一個。」斑抬起頭向上望，佢好認真咁諗咗諗：「一般人鍾意嘅嘢我都鍾意，例如旅行啦，雨靈同婉儀都係我旅行嘅脚。」「三個人？咁分房點分？」「我咪同男朋友囉。」「好少聽你講起，原來你有㗎？」「唔講唔代表無吖，咁你呢？你鍾意咩活動？」「我啊......我鍾意公園。」宛兒男朋友，我都係得個聽字，一樣係未見過。佢好似傳聞中嘅生物咁，永遠都只係得個講字，透過宛兒所講，我會建立到一個關於佢男朋友係咩人嘅形象。每隔一個星期佢會轉一次更，返夜更時宛兒會等佢收工，我有時就會成為一個用嚟攝時間嘅人，陪下宛兒食飯，同時等佢放工。食完飯，通常都仲有段時間要等，宛兒會同我周圍行下。有次行文具舖，佢買咗副紙造嘅模型，即場坐喺商場啲櫈度砌起上嚟。「靚唔靚？」佢砌嘅係一棵紫色、粉紅色嘅樹。靚唔靚，好難講。本身呢樣嘢就印刷得好靚，所謂砌，只不過係將啲卡紙跟返說明攝返好，完全無難度。「靚，係咪會有香味？」我攞起聞咗聞，無味。「送俾你吖。」「俾我做咩？啲女仔嘢。」「你鍾意行公園，俾棵樹你最啱，擺公司吖，唔使淋水又唔使晒太陽，好適合你。」我攞住棵樹，紫色嘅樹我從來無見過，世上係咪其實係有呢種植物存在，只係我唔知呢。如果有，都想去親身睇下，一定好靚，陣味會好清新。然後，我收咗棵樹。但無攞返公司，而係擺喺屋企。…………………

《我強姦咗個女同學》（十五.二)至於公司裡面，我張檯擺咗個魚缸。長方形，養咗啲水草。「點解嘅？」斑問我。「幾得意吖，有啲植物喺度，有啲生氣。」我趴喺檯上面望住個缸。「咁你去旅行咪會去參觀水族館囉。」「都會架，嗰隻藍色幾靚，不過通常好凍。」我無問句「你呢？」斑講咗句「好想去旅行」，然後就行開咗。「攞假囉，你無咩？」我唔知佢聽唔聽到我咁講，不過結果去旅行嘅係我。多得斑成日叫我加班，我儲落唔少補鐘時間，加加埋埋够放一次幾日嘅假可以去個短途旅行。我問佢地幾個有邊個有興趣一齊去。「興趣一定有，但無時間。」「你就好，咁多假。」「係啦，你公司請唔請人？」佢地一人一句係咁講，講到尾即係無人同我一齊去。「幾時？」宛兒問。「你......可以？」「都要睇下咩日子。」突然間我有少少面紅嘅感覺，不過應該唔覺眼嘅。「佢地幾個都唔得，係得你同我咋喎。」「多人有多人玩，人少少有人少嘅好嘅。」宛兒好輕描淡寫咁講。確實係，人多時，同人少少嗰陣，好多嘢都唔同。…………………

《我強姦咗個女同學》（十五.三)放假嗰日，宛兒一早打俾我。「得唔得閒？」「可以講幾句嘅。」我以為佢打嚟係想講啲咩，點知佢係話想約我出去。「得閒嘅一齊去睇下旅遊書吖。」「旅遊書？有咩咁好睇。」「唔係話一齊去旅行咩？地方都未揀。」上次真係以為佢講下，如果佢唔提起，應該會當係無咗件事。宛兒追問：「係咪㗎？」我想像到佢又扁晒嘴嘅樣。「係......」「咁去睇下書揀地方吖，定你本身想去邊？」「無概念，去睇下書有咩介紹先囉。」………………………….

《我強姦咗個女同學》（十五.四)宛兒約我去一間商場裡面嘅書店度等。間舖頭第一次去，啲燈光係用白光燈，裝修有啲傳統、即係老派嘅感覺，似一般圖書館咁，喺裡面嘅時候會不自覺令人嚴肅起嚟。「你做咩啊？唔舒服？好似有啲怪咁。」宛兒見到我，第一句就咁講。怪嘅唔係我，反而佢就有啲特别。佢著得同平時有啲唔同，係一種好休閑嘅打扮，戴咗頂帽，扎住把頭髮。識咁耐真係好少見佢戴帽。「唔係啊，做咩今日戴帽嘅？好少見。」我掂一掂佢頂海軍藍色嘅魚夫帽。布質有少少皺，但顏色仲好鮮明，唔似一頂用舊嘅帽，佢皺或者只係洗完曬乾時無好好整返直。「間中戴下，俾啲新鮮感自己。」宛兒摸一摸帽邊。「俾新鮮感自己？定俾其他人睇？做咩？轉造型驚俾人認出啊？」「唔係，想試下咁啫。」「通常啲人驚俾人認出就戴帽戴眼鏡，但最好笑係咁先反而仲礙眼。」宛兒無咩神氣咁：「係咩？」「驚俾男朋友見到你同其他人一齊啊？」宛兒笑咗下：「點會呢？」佢拍一拍我：「睇下想去邊？」「你無地方想去咩？」宛兒擰頭：「無喎。」「咁我隨便揀㗎喇，指到邊就去邊。」我合埋眼喺書架面前亂咁指。宛兒捉住我隻手：「小心啲啊，整到人啲嘢喇。」「邊有啫。」宛兒揸住我隻手指：「啊！你揀呢度，好吖，我未去過。」佢好開心咁攞起本旅遊書。「呢度啊？」「唔好咩？你講話指中邊度就邊度㗎，無得反口。」宛兒攬住本書。「但你唔睇下有咩玩有咩做先，陣間唔啱你就唔好啦。」「唔會嘅，同你一齊去咪得。」宛兒攬住本書即刻走去俾錢。「但你唔睇下呢本嘢啱唔啱，就算同一個地方都有其他㗎。」「唔使啦，睇睇下就啱。」佢好固執咁堅持。其實去邊都真係無所謂，不過佢態度同平時有少少唔同，係呢樣奇怪啫。買咗本旅遊書之後，宛兒提議。「不如叫佢地一齊睇下有咩玩，幫手計劃下行程囉。」「佢地去咩？」「或者講講下會去呢。」「是但你啦。」「咩喎，本身唔係話大家一齊去㗎咩？」「無，攰攰地啫。」宛兒好興奮咁拉住我件衫：「咁我地搵地方坐低一齊睇吖。」………………

《我強姦咗個女同學》（十五.五)宛兒睇嚟胃口唔錯，去咗間餐廳叫咗份下午茶，好快就食晒，而我只係叫咗杯飲品。「你頭先未食飯咩？」「唔係啊，想食咪食。」宛兒打開剛剛買嗰本旅遊書：「練定都啱，到時可以一日食五餐，早餐、午餐、下午茶、晚餐、宵夜，你要陪我食足㗎。」「你梗係想我陪你食足咁多餐，你樣樣食少少，剩低要我食埋。」「唔會啦，應承你。」「咁你揀有咩嘢想食。」我望一望本書。「嗯......」宛兒好似睇餐牌咁睇：「不如而家叫佢地出嚟。」「而家？」「係啊。」宛兒係咁點頭：「快啲，拖下拖就會無咗件事㗎喇。」見宛兒即興得嚟又好心急咁，我唯有打俾佢地幾個。結果得嘉欣過嚟，因為佢咁啱喺附近行街。「你地去呢度啊？」嘉欣一嚟到就攞本旅遊書打開嚟睇。佢買咗幾袋嘢，所以宛兒讓咗佢坐緊嗰邊嘅位俾嘉欣，坐嚟我隔離。「有無興趣一齊？」宛兒兩隻手托住頭扮可愛咁望住嘉欣。但嘉欣一眼都無望佢：「咪話咗無時間囉。吖，咁啱喇，你幫我買嘢啦。」「咦......你咁㗎。」宛兒講到好失望，其實上次都大家語氣已經表明唔會去。我：「吖，咁啱喇，你要我地幫你買嘢，咁你幫我地諗行程啦。」嘉欣碌大對眼，但佢都係無望住我咁講：「你俾個咁難嘅題目我？」我：「咁先方便你攝時間安排去幫你買嘢㗎嘛。」嘉欣抬起頭：「又啱喎。」旅行嘅内容由嘉欣幫我地安排。佢即場睇完本書就即刻寫咗成個行程落餐廳墊檯張紙後面。宛兒將張紙摺好，遞俾我。「你袋吖。」「點解要我袋？」「咁如果我突然去唔到你都可以用嘛。」「你講埋啲咁嘅嘢㗎，個個都放我飛機。」「你袋啦。」宛兒夾硬將行程表塞入我褲袋：「唔好整唔見喎。」……………….

《我強姦咗個女同學》（十六）直到出發當日我先再見到宛兒。佢都係戴住上次見嗰陣戴嗰頂帽，但著返平時會著嘅連身裙。我㩒一㩒佢個頭：「你好驚俾人認到咩，無人會影你相喎。」「係咩？」宛兒向上望一望。「識你嘅都會認得係你。」「我都無話驚俾人認到，戴頂帽啫。」「呢隻帽都遮唔到太陽嘅，又熱又焗，責到啲頭髮扁晒。」「邊有你講得咁差。」「重點係，唔襯你。」「吓......咁你上次唔講。」宛兒拉低頂帽邊遮住對耳。我笑佢：「無人同你講過咩？」宛兒擰頭。「咁你......係喇，你男朋友知道你同其他男仔單獨去旅行有咩諗法。」「啊？散咗啦，無人同你講過咩？」我覺得有啲突然：「無喎。」「唔緊要啦，都唔重要喇。」「你做咩又飛人？」宛兒剩係望一望我，無答到。我代佢答：「都係嘅，都唔重要囉。」………………

原本嘉欣安排我地行程最後一日係自由活動順便幫佢買嘢，但宛兒一到埗就話不如調轉。「點調轉法？」我唔明。「咁簡單都唔明？」宛兒攞住嘉欣寫嗰張行程表：「安排最後嘅嘢變第一日咁調轉玩囉。」「嗯......原本佢安排得咪幾好。」我有啲唔同意，唔知頭唔知路點樣第一日就自由活動。「唔會太難嘅，其實本身都無安排到行程嘅。」「如果無人編排嘅話就自然我會做㗎啦。」「咁你結果都無編排到吖。」佢好似講得好有道理咁，但又唔啱數喎。我正想講嘅時候，宛兒就話。「講得啱呢，一於咁話啦。」宛兒攞住張行程表睇：「咁樣，好啦，最多就你喇，你要去幫嘉欣去呢度買嘢，我陪你去呢度行，跟住自由活動，我都想去幫細佬睇背囊，嘻！我係咪對你好好呢。」我係咁點頭：「係，你對我最好。」一路搭車出市區嘅時候，我問宛兒關於佢細佬啲嘢，印象中以前讀書時佢有提過，亦記得佢地係似樣嘅，但具體上關於佢地之間嘅嘢其實知得唔多。「你細佬叫咩名？」「穎兒。」「吓？」「係啊，似女仔名㗎。」宛兒喺我手背上面用手指寫咗個字，感覺上幾多筆劃，估到個大概係邊個字咁啦 。「點解嘅？有咩意思？睇相佬改嘅？」「唔知呢？又唔係我個名，嗰期興啩。」宛兒講到好唔在乎咁，但之前言談間又好似好似幾錫個細佬，又話去幫人睇背囊先，都唔知係點。「你細佬除咗話叫你睇袋仲有要做啲咩？」「無啊，我自己話去嘅。」「係啊？咁你地感情都唔錯吖。」我望住對面位嘅路人，大部份人都合埋眼休息緊。突然我覺得宛兒掂到我大髀。望一望，見到佢搣落我條褲度。「細個我會咁搣細佬，算唔算打交呢？」宛兒好若無其事咁望住佢搣緊我條褲隻手指，其實佢完全無搣到落我到，一啲痛嘅感覺都無。「女仔係咁打交㗎？我會一拳打落去。」「細佬話會痛。」宛兒放開手：「有少少想瞓㖭。」「咁你瞓陣啦，到我叫醒你。」宛兒笑咗下：「咁你乖乖地數住幾個站到喇，唔係我打死你。」……………...《我強姦咗個女同學》（十六） 直到出發當日我先再見到宛兒。佢都係戴住上次見嗰陣戴嗰頂帽，但著返平時會著嘅連身裙。 我㩒一㩒佢個頭：「你好驚俾人認到咩，無人會影你相喎。」「係咩？」宛兒向上望一望。「識你嘅都會認得係你。」「我都無話驚俾人認到，戴頂帽啫。」「呢隻帽都遮唔到太陽嘅，又熱又焗，責到啲頭髮扁晒。」「邊有你講得咁差。」「重點係，唔襯你。」「吓......咁你上次唔講。」宛兒拉低頂帽邊遮住對耳。我笑佢：「無人同你講過咩？」宛兒擰頭。「咁你......係喇，你男朋友知道你同其他男仔單獨去旅行有咩諗法。」「啊？散咗啦，無人同你講過咩？」我覺得有啲突然：「無喎。」「唔緊要啦，都唔重要喇。」「你做咩又飛人？」宛兒剩係望一望我，無答到。我代佢答：「都係嘅，都唔重要囉。」 ……………… 

《我強姦咗個女同學》（十六.二)我好認真咁數住架巴士經過咗幾多個站。根據嘉欣寫俾我地用嘅行程表，佢計好晒班次車程，仲寫埋要搭幾個站，成件事好詳細。我只需要跟佢手繪簡化嘅路線圖去做，理論上就可以好輕鬆簡單咁搵到路。行程表上面畫嘅巴士路線圖顯示我地搭四個站就到目的地。好簡單啫，四個站，就咁數住就得。不過呢度站與站距離都算係長，有過一兩次腦海裡面閃過個念頭係，會唔會無人上落車所以飛站。所以一路上實際都唔輕鬆，要留意住睇附近嘅環境。睇住架車由機場呢類比較空曠廣闊嘅區域漸漸進入市區，望到好長嘅架空天橋、海洋、山脈、田園、工廠，到開始有零星嘅平房、住宅，然後係商廈同大樓、購物中心、屋苑等等越來越密，再睇睇時間，同嘉欣寫嘅資料對比差不多，代表我地都就快可以落車。「係咪就快到啦？」原本打算睇下宛兒瞓醒未，但我睇之前佢已經開口問。「應該差唔多，你唔係瞓咗咩，咁叻知醒嘅。」「我都無真係瞓著。」「啊......咁當休息下都好嘅。」「你有無瞓到？」「無啊，驚過咗站。」「對唔住啊。」宛兒搭隻手喺我膊頭上面：「早知係咁我唔話瞓覺啦，搞到你無得抖下。」「講埋呢啲做咩。」「嗯......」宛兒有少少唔好意思咁樣。可能佢以為我攰或者嬲啦，但其實我只係想専心數搭咗幾多個站。宛兒突然話：「不如飲汽水吖。」「啊，好吖。」「幾時落車？」佢好心急咁。「快喇啩，我都唔知，總之下個站啦。」「啊......」佢周圍咁望。「你睇咩？好搞笑。」「睇附近有無便利店。」「等多陣啦，落車即刻同你買嘢飲。」宛兒即刻坐返好：「好啊。」到站落咗車之後，車站前面對正一間超級市場。嚴格嚟講其實似一個本地人買餸嘅地方，咩都有啲咁，門口好雜亂咁擺咗好多唔同類型嘅生果蔬菜，有少少污糟，冷氣係開到好大，不過每一啖空氣都有種草青味。講舒服一定唔係，但係咪會令人唔舒服呢？又唔係。「係咪買嘢飲啊？」我問宛兒。佢企喺間舖門口：「我睇住啲行李，你入去幫我買吖。」「咁懶㗎你。」「乖啦，我讚你乖喇。」「想飲咩？」「幫我揀得喇。」「麻鬼煩，見係你咋。」入到去，我喺擺嘢飲個雪櫃度求其攞罐最大路嘅汽水。買完出到去，見宛兒呆下呆下咁企喺度，突然間無晒精神咁，表情好僵硬。「喂！」我塞罐汽水落佢條頸度。佢竟然無咩反應。「咁快嘅？」「揀老婆咩，趁凍飲吖。」宛兒望一望罐嘢，無咩表情咁擰下頭。「唔飲喇，你飲吖。」「咩喎。」我望下罐嘢：「唔啱口味？」宛兒擰頭：「唔係啊，不過我想睇你飲多啲。」「但我而家唔想飲。」宛兒攞咗罐汽水袋落袋：「幫你袋住先。」佢係一個有時就係咁怪怪地嘅人。其實佢係驚我搭車嗰陣嬲所以想我飲下自己鍾意飲嘅汽水開心返，定佢喺度發緊啲佢自己先知嘅脾氣，定係其他。到而家我都唔知。嗰罐汽水，到最後係有飲到嘅。……………..

《我強姦咗個女同學》（十六.三)去到酒店，宛兒放低嘢喺前檯就話要即刻出發去自由活動。「咁趕？」「已經遲咗喇，跟行程應該一早出去。」「一朝早都未到啦。」佢扯一扯我衫袖：「唔理啦，快啲行。」「唉......又係你話改行程，咁突然玩呢啲嘅，打亂晒喇。」其實我係嬲嘅，好怕咁急咁趕又突然話轉就轉嘅嘢，如果宛兒仲係我女朋友，我一定鬧死佢，但而家係朋友，先唔可以鬧。「咦！你提醒咗我。」宛兒將張行程表塞落我褲袋。「做咩啊你？」我攞返張嘢出嚟。「你提醒咗我，今日係自由活動，我地應該分開行動。」「喂，你想點㗎？」宛兒向我揮揮手：「我行先喇，拜拜。」「咩事啊你？」宛兒行咗幾步，停低擰返轉頭：「嗱，唔可以跟埋嚟㗎，自己數到五十先好離開呢度。」「喂，你想玩咩嘢？」宛兒指住大堂張梳化：「坐嗰邊先，唔好跟住嚟。」「妖！」唔知點解，我又真係照佢咁講走去坐喺張梳化度。「得未啊？」坐低之後，宛兒已經走咗，唔知佢係跑走定就咁行出去。我挨喺梳化度側住頭咁望住燈光暗暗地，周圍係黑色牆嘅大堂。坐咗陣，有少少攰。所以我去返櫃檯度攞返啲行李上房，就咁打開門推啲嘢入去放低就走。根據返行程表，我要去幫嘉欣買嘢。………………….

《我強姦咗個女同學》（十六.四)幫嘉欣買完嘢再返去酒店嘅時候，宛兒已經返咗去。「你咁快返嚟嘅？」佢跪咗喺廁所門口執嘢。「無咩好做又食完嘢咪返囉，咁你又咁快返？」「嗯。」佢無直接答到我問題，咁到底去咗邊？做過咩呢？「唉！」宛兒好似我平時成日「唉......」咁唉咗聲。佢攞起件衫，企起身：「沖涼先。」我睇睇錶，七點幾：「咁早？仲打算陣間同你出去食宵夜。」「我都唔想食嘢。」「又係你話要一日食足五餐嘅。」「不過你可以照食嘅，我睇你食都得。」宛兒去沖涼嘅時候，我擺低幫人買嘅嘢就落返街，去咗附近一間便利店度睇有咩食買。買下薯片、朱古力、蛋糕、汽水、果汁......好似開生日會咁。再返上房時，宛兒已經沖完涼，短頭髮嘅佢，頭髮都差不多吹乾晒。佢對住塊鏡一路梳頭一路同我講：「係喇，你返嚟一陣又突然出去。」「想去買少少嘢之嘛。」「又唔講低你瞓邊張床。」「我都無所謂，你揀。」「咁我瞓呢度？」宛兒指係靠入面嗰張床。「你鍾意呢度啊？但我瞓開隔離有窗嘅喎。」我走埋去，拉開窗簾望向外面。樓下係馬路，對面係啲商舖，隔住玻璃已經隔晒音，好靜，但外面其實係個熱鬧嘅城市。「咁嘅你？又叫我揀完又同我爭，細路仔。」宛兒吹好頭，擰返過嚟同我講。「買咩啊？食得㗎？」佢望一望我袋嘢。「係啊，零食囉，咩都買啲，仲有杯麵，食唔食？」宛兒擰頭：「唔想食，想食其他嘢。」「唔係要食熱嘢㗎咩？」我拆開個杯麵，然後走去煲水。整緊嗰陣，宛兒攞咗本舊舊地嘅書仔出嚟。「你嗰邊個櫃度搵到本書。」「咩嚟㗎？恐怖嘢嚟㗎？」「呢度啲嘢嚟㗎？」我見本書仔類似細路睇嘅圖書咁，兩隻手掌再大小小，十幾頁嘅厚度，米白色封面。「咩嚟㗎？」宛兒收本書仔喺手度遮住。「唔話你知住，陣間我講故仔俾你聽吖。」……………..

《我強姦咗個女同學》（十六.五)我對嗰本書仔其實興趣不大，玩下手可能係上一手住客留低嘅嘢，目前我最關心嘅係個杯麵好唔好食：「都唔慌係啲咩嚟㗎啦，放返好啦。」「都唔係吖，幾得意。」宛兒坐喺床度打開本書仔嚟睇。「咁係講咩吖？」我淥好個麵，攞返去我張床嗰邊食。宛兒收起本書仔：「咩嚟㗎？未見過呢隻味。」「頭先又話唔想食，要食第啲嘢。」「唔想食都可以試下，我都係覺得想食啲熱嘅嘢。」「無啊，頭先問你又唔要。」我擰轉身避開佢。「唔制，我唔開心啊，俾我試一啖啦。」「你唔開心關我咩事，同你好熟咩？」「一個二個都係咁，對我咁差。」「你嗲我無用喎，又唔係你男朋友，搵第個啦。」講完呢句之後，突然間覺得間房靜咗一下。就好似有人敲一敲個頭話你講錯嘢咁嗰種靜，搞到都唔知應該點接落去好。好彩本身要食嘢，我就即刻食咗啖麵，扮係因為食嘢而靜落嚟。「咁你做我男朋友囉。」我無理佢。雖然好熱，但我都即刻食多啖。「林紹峰。」「咩啊？」「我講咗喇。」「唉......為咗食個麵你睇你去到幾盡。」我俾咗個杯麵佢：「都唔錯吖，又唔係話特别好食，但未食過呢隻味都可以食下嘅，俾你試下喇。」俾咗個麵佢之後，我就去咗刷牙洗面沖涼。期間無咩好諗，係諗下陣間同佢有咩好講。講食咩應該無死嘅，嘉欣好似有寫到早餐要去邊度食，仲有講下聽日做咩囉，再唔係又講返佢細佬都得。………………..

《我強姦咗個女同學》（十六.六)又或者，出返去嘅時候宛兒已經瞓咗，咁就咩都唔使煩。結果，佢梗係未瞓。而且仲非常精神。宛兒掛咗套衫喺牆上面個掛衣架度。「聽日著呢件好唔好。」套衫都係佢平時著開嘅款，普通一件上衫，襯條裙，有件外套。「幾好吖。」「帶咗對新鞋嚟。」「著新鞋，唔怕痛咩？」「唔會，其實都唔係新，已經著過，不過唔多。」佢指一指門口擺嘅一對杏色布鞋，睇落質地都係棉布嗰類，應該都舒服，不過隻色同布料似好易整污糟：「嗰對，有無見過。」「邊會留意你著咩鞋。」對於呢對鞋，我確實無印象。都已經唔係一齊住又點會知佢有咩鞋，以前擺埋同一個鞋櫃就話日日見到啫。「你......」「我咩？」原本打算講下啲無謂嘢，突然又唔知講咩好。「都係算喇，早抖。」頭都無吹之下，我即刻瞓落床。宛兒摸一摸我啲頭髮：「你未吹頭喎。」「是但啦，我想瞓。」「咁聽日個頭咪會亂囉。」「聽日先算啦。」「除咗個頭會亂，濕住咁瞓會頭痛㗎。」我感覺到宛兒瞓埋嚟我度，我死都唔想理佢，扮無嘢。「唔好瞓住，不如我講故仔俾你聽吖。」「唔聽得唔得。」「你可以唔聽，但我想講。」宛兒瞓喺我隔離，其實唔係貼得好近，佢攬住咗個枕頭，我地之間就隔住一個枕頭嘅距離。佢將個枕頭擺喺下巴上面，貼住咁講咗喺房搵到嗰本書仔係咩内容。本書係一本黑白印刷嘅書，裡面得數字同圖畫，畫咗一百隻棉羊，每一隻都一樣地面向左邊，個身好似一舊雲咁，半隻尾指指甲大細，羊下面係一至一百嘅數字。講解完本書仔係咩之後，宛兒講咗佢男朋友係個咩人。大概係，個男仔大佢一年，喺間佢成日去嘅餐廳度識。佢形容個男仔應該係個各方面都唔錯嘅人，比一般人靚仔、高大，鍾意墨綠色、鍾意車，對生活要求唔高，但份人又有少少執著。咁即係要求高定唔高，執著定唔執著，唔知。宛兒鍾意佢啲咩，佢又無講。咁佢鍾意宛兒啲咩，宛兒話，貪佢嗰排成日去佢做嗰間餐廳啩。哈！我聽聽下忍唔住耻笑式咁笑咗聲。「咁即係點？」我問宛兒。宛兒話：「有少少唔開心。」「係咩？但我搵唔到你唔開心個點係咩。」「你無留心去聽我講啫。」「我好専心咁聽你數一至一百，加一堆廢話。」「咦！」宛兒隔住枕頭推咗我心口一下。我隔住個枕頭攬住佢：「咪郁啦，呢度好窄㗎咋，跌死你。」………………….

《我強姦咗個女同學》（十七）第二日行程係去水族館。宛兒孭住個背囊，拉鏈扣上面掛咗個手掌咁大嘅公仔，係隻長頸鹿。「你咁大個人仲掛隻咁大嘅公仔。」我揸住隻長頸鹿條頸。「買左好耐㗎喇，之前都有掛過，你果然無留意我啲嘢。」「咁以後我留意多啲囉。」宛兒呢日扎咗條馬尾辮，當然佢頭髮唔長，所以條辮都係到頸嘅位置，唔知咁仲算唔算係馬尾。上衫係件白色短袖衫，配件淺粉紅色、銀色鈕嘅外套，半截裙係深寳藍色牛仔裙，質料偏硬同粗糙，襪係米白色棉襪，鞋係差不多顏色嘅杏色平底布鞋，背囊係泥黄色皮背囊。宛兒：「我地今日去水族館，咁之後嗰餐係咪要食海鮮。」「點解咁講。」「睇完跟住就食佢地吖嘛。」我皺一皺眉：「個概念咁變態嘅。」「有啲餐廳咪係咁，外面係魚缸，啲人坐裡面食飯，啲魚圍住嚟游，一路睇住一路食佢啲同類，又或者係啲魚睇住人食佢啲同類。」「咪講到咁核突啦。」宛兒補充：「仲要俾火燒或者熱水滾到變晒色甩晒皮。」「咦......好變態。」「你會唔會第時食嗰陣諗起？」我諗咗陣，諗起公司度養嗰幾條迷你雞泡魚。我會食魚，但無食過雞泡魚，連零食產品嗰啲唔知真定假嘅雞泡魚乾都無。「諗咩諗咁耐？講下㗎咋，唔使咁認真。」好彩宛兒截住我，唔係可能我會一路諗落去。………………

《我強姦咗個女同學》（十七.一）去到水族館，周圍都係一種湖水藍嘅色調，冷氣開到好大，但又唔覺得乾同舒服，剩係覺得好潮濕好凍。我同宛兒講。「你件衫同呢度好襯。」「有咩咁襯？」佢一頭霧水咁。一直覺得，粉紅色同淺藍色係好夾，拼埋一齊好好睇。但水族館燈光好暗，宛兒件衫睇落變咗一種紫藍色咁。「係呢，你凍唔凍？」宛兒擰頭：「唔啊，我都唔怕凍嘅。」佢企到好近個水族箱，近到塊面幾乎貼住塊玻璃。「阿峰，你試下咁樣，企到好近好近咁嘅話，睇落去啲魚就會好似喺你隔離游緊咁，好似入咗去裡面。」「唔.......你咁大膽嘅。」「有咩咁大膽。」我唔太識形容嗰種感覺：「類似行啲觀景塔咁，明知無危險，但就唔敢行太近啲玻璃，硬係覺得會跌落去咁。」「你指畏高？」「類似，成日會突然幻想如果啲玻璃爆咗會點，我會唔會夠氣游返上去。」宛兒終於離開塊玻璃：「呢度有幾深？睇落唔太深，不過裡面啲魚一定好開心，成日望到啲人圍住自己行但一個都食唔到，如果爆玻璃梗係第一時間食個人先。」我打個冷震：「咁恐怖？」「你凍啊？」宛兒揸住我手臂。佢隻手好暖，令人即刻舒服咗好多。「少少啦，呢度冷氣好大。」「呢啲地方係咁㗎。」「我知......」「你會唔會想攬住我？」「吓？你講咩，我想你除件外套俾我多啲。」宛兒即刻除件衫落嚟：「你啱著咩？」「唔啱啊，做咩啫你，快啲著返啦，其他人唔知道以為我蝦你。」宛兒著返件外套，然後翹住我隻手。我即刻縮開：「唔使啦。」但佢翹得好緊：「你真係好凍。」「喂，唔得啊。」「唔好拒絕我啦，你又蝦我，人地唔知以為你嬲咗我㗎，一係俾我同你出去先啦。」宛兒夾硬翹住我隻手同我行。其實我唔會唔想，但成件事好怪。咁即係點？我又無端端同佢拍返拖喇？………………

《我強姦咗個女同學》（十七.二)一直去到嘉欣幫我地搵嘅餐廳，宛兒先鬆開手。就連喺水族館紀念品店睇嘢時都無放開過。佢揀咗幾隻掛飾布公仔做手信，包括有海龜、海豚、八爪魚、水母、熱帶魚同蟹，隻蟹嘅公仔係橙紅色嘅，我叫佢唔好買。「呢隻幾得意吖，做得幾靚。」宛兒好仔細咁睇駁口啲線有無甩線頭出嚟或者縫得唔好嘅地方。「熟咗嘅蟹先係紅色㗎嘛，教壞細路。」「咩啊？都有啲蟹未煮熟時已經係紅色㗎喇。」「係就係，但一睇到就覺得呢隻係熟嗰啲。」「我話唔係就唔係啦，係呢，咁你鍾意咩？」「鍾意你囉，仲使問嘅？」我真係咁講咗出嚟。宛兒肯定聽到嘅，佢「吓」咗聲。跟住我接住講：「雞泡魚，我覺得好得意，如果你養魚可以試下，不過你都唔養寵物。」「雞泡魚啊？嗯......呢度有無呢？」宛兒帶住我喺紀念品舖裡面周圍兜圈。我拍一拍佢隻手：「呢啲嘢呢度唔會有㗎喇。」「點解咁講。」「都唔係啲咩熱門嘢。」「咁你買唔買嘢俾人。」「要買咩俾人？」「手信囉，唔使咩？」「嗰啲，走嗰陣先求其買啲啦。」「唔好，買啲特别啲嘅嘢俾人吖嘛。」宛兒拉我埋去一個擺零食嘅位度：「揀呢啲啦，個樣好得意。」宛兒指住啲海洋生物造型嘅餅。個盒係好得意，但硬係覺得裡面嘅咪又係餅，無咩特别。「拆開裡面咪又係餅，個樣咁靚，裡面好大機會唔好食，不如買啲真係好食嘅好過啦。」宛兒望住手上攞住嘅公仔：「咁啲公仔拆開裡面都係一樣嘅棉花。」見佢一副唔知屬於咩表情嘅樣，我即刻話：「好喇好喇，買喇。」宛兒即刻笑返：「聽話嘅阿峰真係好。」……………

《我強姦咗個女同學》（十七.二)一直去到嘉欣幫我地搵嘅餐廳，宛兒先鬆開手。就連喺水族館紀念品店睇嘢時都無放開過。佢揀咗幾隻掛飾布公仔做手信，包括有海龜、海豚、八爪魚、水母、熱帶魚同蟹，隻蟹嘅公仔係橙紅色嘅，我叫佢唔好買。「呢隻幾得意吖，做得幾靚。」宛兒好仔細咁睇駁口啲線有無甩線頭出嚟或者縫得唔好嘅地方。「熟咗嘅蟹先係紅色㗎嘛，教壞細路。」「咩啊？都有啲蟹未煮熟時已經係紅色㗎喇。」「係就係，但一睇到就覺得呢隻係熟嗰啲。」「我話唔係就唔係啦，係呢，咁你鍾意咩？」「鍾意你囉，仲使問嘅？」我真係咁講咗出嚟。宛兒肯定聽到嘅，佢「吓」咗聲。跟住我接住講：「雞泡魚，我覺得好得意，如果你養魚可以試下，不過你都唔養寵物。」「雞泡魚啊？嗯......呢度有無呢？」宛兒帶住我喺紀念品舖裡面周圍兜圈。我拍一拍佢隻手：「呢啲嘢呢度唔會有㗎喇。」「點解咁講。」「都唔係啲咩熱門嘢。」「咁你買唔買嘢俾人。」「要買咩俾人？」「手信囉，唔使咩？」「嗰啲，走嗰陣先求其買啲啦。」「唔好，買啲特别啲嘅嘢俾人吖嘛。」宛兒拉我埋去一個擺零食嘅位度：「揀呢啲啦，個樣好得意。」宛兒指住啲海洋生物造型嘅餅。個盒係好得意，但硬係覺得裡面嘅咪又係餅，無咩特别。「拆開裡面咪又係餅，個樣咁靚，裡面好大機會唔好食，不如買啲真係好食嘅好過啦。」宛兒望住手上攞住嘅公仔：「咁啲公仔拆開裡面都係一樣嘅棉花。」見佢一副唔知屬於咩表情嘅樣，我即刻話：「好喇好喇，買喇。」宛兒即刻笑返：「聽話嘅阿峰真係好。」……………

《我強姦咗個女同學》（十七.三)喺餐廳度，宛兒將啲公仔吊飾放喺檯。「又話送俾人，唔怕整污糟咩？」「唔怕，小心啲咪得。」宛兒好開心咁望下啲公仔，又睇下餐牌：「好多嘢食，樣樣都想食，但又好似唔係樣樣都好食。」「啊！你咁講，話俾嘉欣知。」「唔係呢，真㗎，我都係講心諗嗰句真話啫。」「如果唔想食就去第度。」「咁又唔好，我想食呢個。」宛兒指一指餐牌上面啲圖，點咗幾樣。「又話覺得唔好食，唔使夾硬嚟喎。」宛兒合返埋份餐牌：「無所謂，我都未食過，同埋唔係話咩，食咩唔重要，最重要係同咩人食咩？」「嘩......你咁講嘢嘅。」唔知點解，覺得呢一兩日嘅宛兒同平時認識嘅佢硬係有啲唔同，好似比平時活潑咗咁。係咪呢？定係我嘅錯覺。到底佢有咩唔同咗？我諗咗陣。宛兒：「如果係平時，我唔敢咁樣擺啲公仔出嚟陪我食嘢啦。」「啊？係咩？點解唔得。」宛兒搖下頭：「無嘢喇，講下，考你吖，我話想食啲咩你記唔記得？幫我叫吖。」諗諗下嘢，我魂魄都未返齊嚟。佢叫我幫佢點頭先指嗰幾樣嘢，講真邊度會記得晒吖，大概係咩就或者講到嘅。最後我大概同佢點咗幾樣嘢食。宛兒無講到叫得啱定唔啱。都係一餐啫，同咩人食先最重要。食飯時我有諗返呢句說話。應該用咩心情去解讀呢句嘢呢？開心、感慨、甜蜜......是但啦，有人同自己食咪得，理得佢係邊個陪邊個。「係咪真係唔好食？」宛兒夾咗我碗入面嘅嘢食咗啖。「唔係吖，味道唔錯，無咩調味咁，清清地幾好。」「你個樣唔開心。」「無啊，可能太清，同平時食開味精嘢唔同。」「係啊？唔好呃我喎。」宛兒笑咗一笑。「點會呃你。」宛兒攞筷子夾一夾我個嘴：「嗱！你話㗎，講過要記得。」佢放開對筷子之後，我話。「記得，有無紙筆？我寫低。」「無。」宛兒擰下頭：「佢地聽住做證。」佢意思係檯面嗰幾個公仔。唔知佢之後送咗啲公仔俾邊個呢，嗰幾個應該係我唔識嘅人，因為之後都無再見過呢幾隻嘢。………………..

《我強姦咗個女同學》（十七.四)嘉欣安排俾我地嘅行程，食完飯之後係去座觀光塔度睇風景。佢一樣係搵晒路線教晒點樣搭車，仔細到甚至連幾錢車費都寫埋。「搭一個站？」宛兒睇下張行程表。「係啊。」「咁應該好近，不如唔好搭車，我地行過去囉。」呢個提議幾好，但寫得話係搭車就應該有當中嘅道理，可能係中間無路行又或者實際上要行好遠。「行啊？」所以我有少少猶豫。「唔想？」宛兒好明顯地唔想我話唔想。「無，諗緊第啲嘢。」宛兒篤住我鎖骨位：「啊！你唔識路。」「我又唔係呢度嘅人，識路先唔正常。」「如果驚行行下無路行我地先再搭車。」宛兒好似能夠睇穿我心諗咩咁。我抖咗啖氣：「都係嘅。」「咁行吖。」宛兒笑返。「哦。」行緊嘅時候宛兒問我。「你諗緊咩重要嘢？」「我？」呢度天氣好好，個天幾乎完全無雲，成個天空好似個海調轉咁擺上去，好清透。就算無雲，都唔覺得晒同熱，唔怕凍嘅宛兒件外套由頭到尾無除過。「我公司啲魚。」「你公司啲魚？」宛兒一頭霧水：「你養魚？無聽你提過。」「係啲好細條嘅雞泡魚，佢地成日游咗去喺啲水草裡面，有時我都會醒唔起佢地。」「連你自己都唔記得，咁有無話俾人知要俾嘢佢地食？」我無直接答佢，心情有啲亂。話擔心啲魚，好似有又好似無。話鍾意雞泡魚又好似唔緊張咁。宛兒攞咗隻八爪魚公仔塞落我隻手。「俾你揸住。」「唔要呢啲。」「揸下心情會好啲。」「唔覺。」我塞返個公仔俾佢。「嗯......唔好唔開心啦。」宛兒摸一摸我手臂。「無嘢嘅，我覺得其實而家已經死晒。」「嗯......突然講呢啲嘢㗎。」原本想順手拖住佢，不過佢避開咗。宛兒跳下跳下咁行快幾步行咗去前面，一路啦啦啦咁哼一啲旋律，有啲大概估到係咩歌嘅咩部份，有啲就估唔到，佢應該係亂咁唱啲音出嚟。沿路一路行，會經過一啲住宅民居，係一間間好似以前住宿舍咁嘅屋，有啲好大，但都唔夠以前住嗰間咁大，至少唔似有咁多間房。不過啲窗都係大嘅，可以望到入屋，睇到裡面大概係點。我問：「喂，知唔知以前宿舍而家點？」宛兒已經無再唱落去，不過依然行喺我前面。「無理到啊，你地遲搬過我嘅，反而問返我。」「突然諗起咪問下。」「啊。」宛兒做咗個覺得好奇怪嘅表情出嚟。行多陣之後，我又問。「咁你平時同你男朋友會做啲咩？」「問嚟做咩？」宛兒無嬲又無盛，反應平靜到好似呢條住宅區嘅路。「以前我地一齊住，都無咩特别嘅拍拖活動，問下學下嘢咁囉。」「你想學佢？」「學下無妨，有咩係佢有做而我無嘅？」宛兒行返過嚟：「有啲嘢係你有做但佢無。」佢輕輕搭住我膊頭，錫埋嚟。我又諗咗陣，係咪要攬住佢俾返啲回應。但佢又未必想，成日覺得佢唔鍾意我掂佢咁。我地企咗喺路中心。諗幾耐，佢就錫咗我幾耐。如果有人經過會點，會唔會叫我地行埋一邊，又或者只會望下、跟住唔理我地。「我地繼續行吖。」宛兒掂一掂我手背，但無拖我。佢都係行返喺我前面，唔係同我並排行。佢應該多多少少會諗，點解佢咁樣做，我都無咩反應。阿峰係咪已經唔鍾意宛兒喇。唔係嘅，想收斂下扮下嘢啫。一路我都想行上去拖返佢㗎，不過人地尋晚先講完佢男朋友啲嘢，所以唔做啫。…………….

《我強姦咗個女同學》（十七.五)之後我有聯絡屋主傾過幾句，費事好似搬走咗就無晒消息咁無情。佢話我地走咗之後，無幾耐接住就有人租房，租客都係學生，讀我地同一間學校，不過呢幾個人就本身唔像識，一齊住埋之後都無話特别熟絡。屋主覺得有好有唔好，好嘅係佢地平時大多數時間都留喺房各自做自己嘢，間屋共用嘅地方佢地好少用，邊咗屋主可以用返多啲呢啲地方，感覺自由自在啲，但同時感覺又有少少冷清，明明間屋有人，但啲人就好陌生。我問我間房住咗咩人，屋主話都係個男仔。可能因為間房裝修似男仔房啦。咁宛兒嗰間呢？都係租咗俾個女仔。我問係一個咩人，佢就話都係個同宛兒一樣靜靜地嘅女仔，不過性格就爽朗啲，睇落比較成熟同獨立。呢件事，之後我有喺聚會度同返大家講。不過大家好似已經對宿舍之後發生嘅事無咩興趣。都正常嘅，大家其實都唔會再返去囉。................

《我強姦咗個女同學》（十七.六)宛兒攞住兩張觀光塔入場券。「唔一樣嘅。」「好多都係咁，可能係幾張砌埋就係一幅完整嘅圖。」宛兒遞俾我睇，一張係一朵花，另一張係本身座塔嘅相。「完全唔同。」聽講，由好多唔同嘅世界組合而成嘅先係一個更完整嘅世界。我問宛兒：「你返嚟之後有無識到啲咩新認識嘅人？」「無啊，咪做嘢識嗰啲。」「咁有咩人？」「你呢？」佢反問。我第一時間諗起斑。「同事都幾好吖，有個女同事，佢好照顧我。」「教你做嘢都正常，我公司啲人都會。」「唔一定㗎，有人同你講係你好彩。」「咁你都好彩吖，同事對你好。」宛兒塞咗兩張入場券票尾入我褲袋。「我覺得自己算好彩㗎，你又塞啲唔要嘅嘢俾我。」「邊有。」宛兒勾隻尾指落我褲袋度。佢勾住我褲袋，帶住我行呢個十幾分鐘就完全行晒嘅觀光層。由於真係好快行完，佢去返開始嘅入口，照住牆上面寫嘅介紹讀咗一次，内容係講解呢個地方嘅歷史同發展仲有特色之處。「有無留心聽㗎？」「咪又係嗰啲基本嘢。」對於呢啲資料我真係無心機去知道。我心不在焉咁周圍望。宛兒喺我褲袋抽返手指出嚟。「有望遠鏡。」佢行去一座望遠鏡前：「望到幾遠呢？」「最多望晒呢個城市囉。」「睇下望唔望到住嘅地方先。」「要入錢先睇到㗎。」我幫佢入咗個銀仔入去，由得佢喺度望。自己就去咗望遠鏡後面嘅櫈度，坐低望住宛兒背影。其他嚟參觀嘅遊客好多都一家大細咁嚟，望下其他人，又望下宛兒。同樣地，其他人見到我地又會覺得我地兩個係咩關係呢？家人、情侶、普通朋友、定其他......我會諗，宛兒其實唔係我好親嘅朋友，佢係我認識嘅同學，之後九唔搭八咁拍拖，到呢刻先諗，佢唔係個好嘅女朋友，但或者會係個我會想同佢一齊嘅人。如果有機會，我會唔會同佢做到夫妻呢？同佢一齊住、一齊生活過，無論係處於咩關係期間，都認為佢會係個好老婆嘅。「睇完喇。」十分鐘話咁快就過咗。宛兒走返埋嚟，坐喺我隔離。見我無講嘢，佢開口問：「你唔問我睇咗啲咩嘅？」「都係嗰啲囉，屋囉、大廈囉。」「有你鍾意嘅公園。」宛兒好開心咁對住我笑。「去？」宛兒好興奮咁話好。我伸隻手出嚟，佢無諗到就攬住。…………….

《我強姦咗個女同學》（十七.七)宛兒所講嘅公園，係一個觀光塔步行行到過去嘅距離，之前由水族館過嚟段路無經過，所以都無留意到。嗰度行一陣就到，入口無特别明顯地寫喺咩咩公園咁，唔知嘅可能會覺得係一個種咗好多植物嘅地方。「叻唔叻？」宛兒要我讚佢。「一般啦。」如果唔係去觀光塔度睇，都唔會知道有個咁嘅地方，嘉欣都唔會特别安排我地行公園，行程表裡面都係揀啲大眾認為有興趣嘅地方嚟行。話佢安排得一般同求其？又唔係嘅，始終佢好有心，地點同路程嗰啲細節位都計劃好晒，唔會要人行得太辛苦。「點解你鍾意公園嘅？」「唔好咩？喺公園嘅話，心情上感覺好舒服同平靜。」「但......」宛兒望住地下：「呢啲活動好老。」「老？」「老人家先會做㗎嘛。」「都有唔同年齡嘅人鍾意嘅，你唔覺得幾好嘅咩？以前都無聽你咁負面咁形容呢件事。」「以前......你拍親拖都係去公園？」「唔係啊，讀書嗰陣屋企無人就喺屋企，有人就出街，以前女朋友唔鍾意呢啲地方㗎，佢要去唔同嘅地方，有好多嘢睇，有嘢玩，有得影相，總之要靚。」「嗯......」宛兒扁嘴：「同其他人就咁多姿多采，我就咁。」「但以前我同你一齊住喎。」「唔同。」宛兒搖一搖我隻手。「咁你同男朋友平時做咩？聽你講成日等佢放工。」「邊有成日？」「咁你地平時會做咩？」「做咩咁問。」「咪講咗學下嘢囉。」「有咩要學啫，做咩要學其他人。」「問下點人地係點追你啫，講下都唔得。」「咁你又係點追我返嚟。」「你叫嘅。」宛兒停低。「係喎，我叫你追先追我嗰喎。」宛兒放開手：「唔好喇，咁勉强你。」佢自己行咗開去。「咩事啊？傾得好地地。」「唔好喇，你當我唔知係咩嚟嘅之嘛。」宛兒一路講，越行越快。「咩事啊你？」「無嘢喇。」「做咩突然發脾氣，我都可以嬲㗎。」「我都無話嬲你。」「咁你做咩先。」「無嘢喇。」「你都黐線嘅。」講完呢句，我停低無再跟住佢。宛兒聽完呢句就好黐線咁自己跑走咗。真係黐黐地線嘅。…………….

《我強姦咗個女同學》(十七.八) 宛兒跑走咗之後，我自己一個喺公園裡面行。呢度好舒服，全部都係平路，有唔同品種嘅樹，但無咩花。咁先好，全部綠色一片，無啲無謂嘢加插落去。另外呢度會有啲好大舊石整嘅調塑，都睇得出係咩嚟嘅，唔係啲完全估佢唔到嘅所謂藝術品。沿途又會見到有人放狗，感覺寧靜得嚟又有種有生命嘅感覺。 行咗個圈，我返去原本個入口度。入口隔離有個關於公園嘅平面圖。我望咗眼。呢度有三個出入口，但宛兒應該會返嚟起點呢度走，我估。坐喺度等佢就得，唔使、亦都唔想去搵。做咩一定要我搵佢、我氹佢，唔可以調返轉嘅。 坐咗喺度唔知幾耐，有兩個阿嬸走埋嚟。其中一個同我講，話見到我女朋友喺廁所度喊。我有少少奇怪，咩女朋友。諗一諗，佢地可能頭先喺公園散步時見到我同宛兒，而認得應該係因為睇到我地係度嘈，所以以為佢係我女朋友。「都唔係我女朋友。」我有少少唔想理呢兩個阿嬸。另一個阿嬸超熱情咁拉住我隻手逼我企起身，話女朋友係要氹定點點點，夾硬拉我去又係門口隔離間小食店度。話你女朋友喊得咁可憐，買返杯嘢飲俾佢補充返啦咁。我好自然咁反咗下白眼，心諗，咩事、關你咩事。阿嬸指住餐牌，叫我買朱古力，話女仔鍾意。「佢唔鍾意呢啲嘢㗎。」抹茶牛奶？果汁？梳打水？......阿嬸係咁講。最後，我費事煩，買咗杯咖啡。因為見廣告張相影得幾靚。 除咗宛兒杯咖啡，另外我都買咗兩包朱古力請呢兩個阿嬸。佢地確實多管閑事，但如果無佢地，我就唔知宛兒喺邊。阿嬸仲好熱心咁幫我喺廁所門口睇水，俾我入去搵宛兒。 「趙宛兒。」「唔好叫我。」唔知點解，宛兒對於我搵到佢呢一點一啲都唔驚訝，女廁喎。「出面有兩個阿嬸等緊你出去。」「咩阿嬸，咩人嚟？」「唔好理啦，我都唔知，總之你同我出去啦。」「係咪有人要入嚟做嘢？」「嗯......你當係啦。」 我叫咗宛兒出去。兩個阿嬸好喜劇演員咁喺廁所門口好誇張開心地拍晒手，好似睇人結婚喺教堂行出嚟。 宛兒：「就係佢地？我都唔識。」「無所謂啦。」我攞起宛兒隻手勾落自己手臂度：「快啲走喇，呢度啲人傻傻地。」 ………………….

《我強姦咗個女同學》(十七.九)離開公園，我俾咗杯咖啡宛兒。「咖啡？」佢雙手攞住杯嘢聞咗聞。「買咗無幾耐咋，啱飲㗎喇。」杯嘢應該介乎熱同暖之間。雖然宛兒鐘意食熱嘢，但飲方面唔會飲到好熱嘅水，如果連飲嘢都要好熱就真係黐線。「你呢？」宛兒將杯咖啡遞到我面前俾我聞。「唔喇，頭先嗰兩個女人叫我買俾你飲喎。」宛兒攞開杯嘢：「又係人地叫你先做。」我即刻攬實佢：「唔係啊，佢地係咁講，杯嘢我揀㗎。」「你又知我想飲呢樣？」宛兒打開杯蓋，又聞咗聞。「唔知㗎，見間嘢張廣告相影得靚咪買。」宛兒睇下杯嘢：「靚咩？」「張相係㗎，不過佢用咗呢啲紙杯之嘛，係咪想靚啲？我畫啲嘢上去。」個杯真係最普通嘅熱飲杯，黑色膠蓋、白紙杯，咩圖案都無、連舖頭名都無。「唔要你畫嗰啲恐怖圖案。」「咁快啲飲吖，飲晒佢。」我捉實佢隻手。「嗯......飲晒會瞓唔著㗎。」「瞓唔著我陪你傾偈，或者做其他嘢都得。」宛兒飲咗啖：「唔要。」我喺佢背後攬住佢，睇住佢好似飲中藥咁飲晒杯嘢，一路摸佢個頭。「乖乖地飲晒，係咪唔苦呢。」「係喎，點解嘅？」宛兒飲晒杯嘢之後遞返個空杯俾我。

《我強姦咗個女同學》(十七.十)「咁㗎你，又塞啲垃圾俾我。」我接咗個杯。宛兒成個人挨埋嚟，又勾隻手指入我褲袋：「咩話？塞垃圾俾你？」我摸一摸佢個頭：「唔係啦，喂，搵個地方掉咗佢先，唔想揸住。」「就係難搵先俾你吖嘛。」宛兒奸計得逞咁，笑一笑就行咗開去。佢行喺我前面，睇佢脚步同姿態都行得好輕鬆。我地身處嘅係一個城市大街，但呢刻周圍唔多人，剛剛又行完公園嚟，呢度空氣又好、天氣又好，感覺真係好似去咗郊外咁舒服。「咩嚟㗎？」宛兒指住一座灰銀色長方型嘅建築物，其中一面係玻璃，其餘係磚牆，喺玻璃隔離掛左幅好大嘅介紹舞台劇嘅海報。「藝術館？或者劇院？」「咁細咁嘅？」我唔識分辨一間標凖劇院應該幾大。「可能......唔知呢？入去睇下？」宛兒點頭：「好啊，咁你可以掉垃圾。」「去一個咁有文化氣息嘅地方就為咗掉垃圾，你真係叻。」宛兒伸隻手出嚟：「咁你要奬勵我。」「無問題，奬你錫我一啖。」宛兒皺一皺眉：「唔制。」但佢就拖住我，唔快、但稱得上係跑咁樣去咗呢間唔大唔細，好似個鋼造嘅盒咁嘅地方。……………….

《我強姦咗個女同學》(十七.十一)入到去，冷氣開到好大、好凍。宛兒好快手咁攞咗我揸緊嗰隻紙杯掉咗落垃圾桶。「劇院嚟㗎。」「係吖，如果係展覽都可以睇下。」「就算唔係都一樣可以睇吖。」宛兒拖我去售票處度，買咗兩張最快演出嘅飛。「今次我袋吖。」「咁乖？」宛兒靜咗一靜。我見突然大家無嘢講，就問佢覺唔覺得好彩，咁啱嚟到就有嘢睇。「都唔係，其實係套短片，唔知内容講咩呢，好似講外太空。」「講咩都無所謂，一場嚟到咩都睇下囉。」可能只有旅行先會做呢啲嘢，睇下風景、周圍無目的咁行下，感受同認識一個地方，呢啲嘢點會喺住緊嘅地方做吖。宛兒聽我講埋呢啲無咩重點同内容嘅嘢，聽聽下，佢提我。「夠鐘入場喇。」「呢個時間好似無咩人咁，會唔會得我地兩個呢？」「如果係，咁咪好恐怖？」「有咩咁恐怖。」宛兒攬住我隻手：「咁黑，得返兩個人，唔恐怖咩？」「你咪當係間房或者個廳好大嘅地方度睇電視咁囉，早啲習慣下，第時你嫁到個有錢人住大屋就會係咁。」「你覺得我會嫁俾啲咩人？」唔知點解，雖然我好鍾意宛兒，但硬係覺得我唔會同佢結婚。「唔知呢？你想？」「嗯......諗唔到。」入到裡面，大概有七十至八十個座位，係個細細地嘅放映院。我同宛兒個位係位於中間再高一兩行嘅位。坐低之後，宛兒除咗件外套，披晒喺我同佢身上。「呢度凍啊，你著返件衫啦。」宛兒喺件衫下面落起我隻手擺佢大髀上面。「唔制。」「咁你......」「開場喇，唔好出聲。」擺隻手喺佢大髀上面時，開頭都有摸下玩下佢啲手指，後來佢挨咗喺我膊頭度，好似想瞓覺咁，咁就無再搞佢，攞返隻手出嚟搭住佢膊頭等佢瞓得舒服啲。套短片我有専心睇嘅，講太空啲嘢，成個畫面背景係種單純嘅黑色，聽講黑色都會有唔同程度嘅黑，有金屬類形、有偏藍、亦有暗紅。如果係分咁多種黑色，咁會令人睇到其他顏色嘅黑色仲係咪叫黑色，定應該列返入去嗰隻色。三十八分鐘之後，套片播完。場入面原來有三個中學生坐我地後排一齊睇套嘢，估計佢地喺睇嚟做功課上面嘅嘢啩，一路睇嗰陣，佢地三個靜到幾乎無聲，好有家教咁由入場到散場都無傾偈講嘢，行路又無聲。等嗰三個人走咗之後，我拍醒宛兒。「起身喇。」「做完喇？」我錫咗佢一下，就好似以前每次瞓醒時咁樣：「係啊，好唔尊重囉，人地拍得咁辛苦你就走嚟瞓覺。」「係咩？套嘢講咩？」一路行返出去嘅時候，我講咗套片大概嘅内容俾宛兒聽，仲同佢講有三個學生同我地一齊睇。「唔怪之得你無亂咁摸我。」「我都唔係啲咁嘅人。」「我知你想俾我瞓嘅。」「知就好。」「佢地套校服靚唔靚？」「白衫黑褲，又可能深藍色，男仔衫都係咁上下，無女仔咁多款式。」「嗯......你呢？以前校服係點？」「白衫灰褲，女仔嗰套都唔靚嘅，就咁一條白色裙。」「啊.......」當我想問返佢套校服係點嘅時候，宛兒就話：「我地跟返嘉欣俾我地嘅行程，去步行街行吖。」呢啲細嘢可以第日先再問佢嘅。「啊，好吖。」……………

《我強姦咗個女同學》(十七.十二)去完觀光塔之後原本行程應該係去一條主要俾遊客行嘅步行街，但我地就去咗個又似藝術館又似劇院嘅地方睇咗套短片。雖然用嘅時間唔多，但都阻咗部份時間。到達目的地嘅時候都差不多黄昏，由於宛兒話一日要食足五餐，所以嘉欣都特登揀咗間食蛋糕甜品嘅舖頭俾我地去食下午茶。一去到條街，宛兒同我好粗略咁行咗轉，搵到間蛋糕舖，宛兒就話要入去食。我睇睇時間。「呢個鐘數食嘢，陣間點食飯。」「唔得，如果我地嚟到又唔食，佢會唔開心㗎。」咁又係嘅，好似佢安排俾我地嘅嘢，實際都無咩點跟到。見間舖頭又幾靚，一路我地又行咗段路，搵地方坐下休息下都好嘅。我望下間舖：「好啦，見入面又無咩人，如果下午茶時間嚟應該要等位，去吖，咁遠嚟到試下好唔好食。」我講咗好多理由去支持入幫襯呢間舖頭，諗返轉頭其實唔使啦，係咪都會入去㗎啦。由於呢個時段唔算多人，我地可以揀個自己鐘意嘅角落位，仲可以揀張四人位嚟坐，側邊擺下嘢㖭。一坐低，宛兒即刻打開餐牌：「好多嘢食，全部都好靚。」望下又確實全部都整到好靚，睇落都唔會難食得去邊，不過份量就有啲大。宛兒：「如果佢地都喺度就好，可以叫多幾樣分嚟食。」「如果佢地都喺度就唔會係咁啦。」「咩話？」我喺檯面拖住宛兒隻手：「唔緊要啊，你想食咩咪照嗌，嗌齊五樣囉。」宛兒有少少唔好意思：「咁又唔好，食唔晒㗎。」「唔理你，同我揀五樣嘢出嚟，你食唔落咪我食囉。」我揸一揸實佢隻手。「咁啊......」宛兒由頭到尾睇多次份餐牌。佢似係想搵啲份量最細嘅嘢食嚟嗌嘅，不過全部睇落又差唔多，搞到揀唔落手。我攞咗個餐牌：「有無咁難，你無嘢唔食㗎啦，今次我揀。」然後我點咗兩杯嘢飲、兩件蛋糕、一份甜品。店員送餐過嚟嘅時候，對於我地兩個人食咁多嘢都無表現到好驚訝同奇怪，可能好多人都會咁做，而且睇實物時又唔無想象中咁多到食唔晒。「你睇，其實唔多㗎。」我同宛兒講。「咪睇小呢啲，食完會好飽㗎。」「你怕肥？唔驚喎。」「邊係，我驚食唔晒浪費食物。」「都話唔會囉。」我將啲嘢分成兩份，俾宛兒嗰份就切細份啲俾佢。「唔使咁樣就我喎。」「你頭先都係話想幾個人樣樣試下，分三份一咁切俾你已經俾多咗，唔准你食咁多，肥咗走晒樣嘅話我唔咩你㗎。」「唔要我？」有時都好怕唔知唔覺意講咗啲咩就會激嬲佢，但又唔想就住晒咁去講嘢。「你自己諗，不過點都唔會係你諗嗰樣。」食完蛋糕之後，我地再來回行多一次條街，間中入去啲睇落得意嘅舖頭，有紀念品店、服裝、手信、工藝品、便利店、寵物店。行完之後就跟返行程去下一個景點。………………..

《我強姦咗個女同學》(十七.十三)下一個景點係去一個位於海邊嘅商場，睇旅遊書介紹，同現場睇嘅機乎都一樣。夜晚黑色嘅背景，個海係寳藍色，商場原本嘅白色牆身俾燈光反映到變成紫藍色，室内透出嚟嘅光係黄色，成個配搭好靚，十足一張明信片咁。我都認唔住講句。「真係成幅畫咁靚，無介紹錯喎。」「個海咁黑，有啲恐怖。」「有咩咁恐怖。」「如果跌咗落去會搵唔返。」「你唔識游水咩？」「識，但都可以驚㗎。」「咁使咩驚，而且無端端點會突然跌落海。」宛兒心事重重咁搖下頭：「無啊，講下啫。」「你以前有跌過落海咩？做咩咁諗。」「無啊，突然諗到。」「你咪話我做咩要問你咁多嘢，我唔係要八卦你啲嘢，只係想了解你多啲費事會講錯嘢激嬲你。」「你會識咁諗㗎咩？邊個教你㗎？」「呢啲唔使人教㗎嘛？」都確實係有人咁同我講過嘅。例如斑咁啦，有時佢會八卦我做咩唔搵個人拍下拖咁，佢數數手指，話我喺呢個年紀試下同唔同嘅人拍拖，學下點樣同人相處，要認真地犯下錯先會長大。「咁都要搵啱人先得㗎。」「唔試過又點知啱唔啱。」「咁㗎咩？咁求其。」斑好麻甩佬咁，大大力拍落我膊頭：「啱㗎喇，體驗下，反正頭幾個一定唔會係最後結婚嗰個嚟嘅。」「你咁諗㗎？」「如果好彩咪會係，唔好彩咪當學嘢囉。」咁我算好彩定唔好彩。宛兒話唔知，佢又唔係我，答唔到。但佢話自己生活得幾開心，至少無咩點遇過啲事令佢有好大打擊。唔係喎，你俾我強姦咗嗰喎，唔大件事咩？咁我當然無講呢句。然後就覺得，咁嗰陣宛兒叫我追佢，拍過下拖，咁就大事化小，小事化無。宛兒搖一搖我隻手。「就係呢間喇。」我地去到間食火鍋嘅舖頭門口。其實嚟呢個商場嘅重點唔係話要睇夜景，睇海只係順便，主要係嚟呢間出名嘅餐廳打邊爐。「嚟睇下有咩好食。」宛兒打開擺喺門口個餐牌。「你食得落啊？」宛兒搖頭：「唔餓㗎，不過如果要食都食到嘅。」「咁即係唔係咁想食啦。」「我無問題，陪你食。」宛兒攬住我條腰，挨落我膊頭。「唔啦，都仲飽。」宛兒抬起頭：「吓......唔食啊？我鍾意喎。」「夾硬食有咩謂，諗到，聽日嚟食早餐。」「有早餐㗎咩？早餐打邊爐？」「有咩問題。」「咁聽日原本份早餐呢？」記得行程表安排聽日早餐係去酒店附近一間咖啡室度食，個地點好近。「聽日份早餐轉做今晚宵夜咪得。」我睇睇錶：「呢度無嘢好睇嘅話，趁佢未收舖前返去睇仲有無嘢食賣。」我未等宛兒話好定唔好，就已經帶咗佢走。……………..

《我強姦咗個女同學》(十七.十四)咖啡室其實就喺酒店樓下，返到去時都仲未收舖。但而家已經係夜晚，估計都唔會賣剩太多嘢，不過去到又唔係喎，都仲有唔同款式類别嘅麵包可以揀。我問宛兒：「想要邊樣？」「你揀吖，揀咩我都鍾意。」「咁揀啲咩都無剩係得個包嘅俾你㗎喇。」「可以啊，咁你呢？」「一個得啦，都仲好飽。」宛兒拉住我件衫：「唔係囉，我想而家食。」「咁快肚餓？」宛兒擰頭：「凍冰冰唔食，我想而家食啊，你叫人整返熱吖，要好熱嘅。」佢交代完就坐低咗喺門口附近嘅一張檯仔度，雙手托住個頭。「坐低喺度食啊？」「嗯。」宛兒點頭。「咁飲咩？」宛兒諗咗諗：「唔要甜嘢，今日食咗好多甜嘢喇，好悶，你幫我揀吖。」「唔用腦唔得㗎。」「會點？」「你自己諗下啦。」除咗麵包，另外仲買咗杯茶俾佢。「你嗰份呢？」「一齊分嚟食夠啦。」宛兒打開紙杯個蓋，聞咗下：「茶嚟嘅。」「唔鍾意？」「唔會啊，不過好熱。」「咁攤一陣先囉。」「個包熱唔熱㗎？」宛兒指下個咩都無嘅包。「叫人整到最熱㗎喇。」我用兩個叉篤開個包：「超熱㗎，你要小心食。」宛兒都係用返兩隻手托住頭：「你餵我。」「咁大個人，自己嚟啦。」「唔制。」我篤咗一細舊出嚟：「好熱㗎喎。」「唔怕。」我將舊麵包遞過去，掂一掂佢嘴唇。「熱唔熱啊？」宛兒擰頭：「可以啊。」「咁你自己嚟喇。」然後我攞支叉擺落佢隻手。「你咁㗎？」「咩？唔可以成日就你㗎，縱慣晒。」我攞起杯茶嚟飲。宛兒就自己撩開個麵包，細細啖咁食。「阿峰你唔同咗喇。」「我知啊，係有少少唔同。」「咁點算？」「我覺得咁樣幾好吖，呢日好似開心過以前。」「仲有兩日咋。」「哦，以後無㗎喇？」宛兒停低，放低支叉捉住我對手：「加油啊林紹峰，你要努力呃到我為止。」我抖咗啖氣，放低杯茶。「咩呃你啊？唔知你講咩。」好地地做咩要講埋呢啲嘢，搞到氣氛即刻差晒。宛兒知我嬲咗，拉張櫈坐埋嚟。「你咪過嚟啊，我唔受你呢套。」宛兒見我咁樣，攞起杯茶。「你飲晒喇？以為你剩係飲汽水嘅㖭。」「邊有飲晒，有留返一半俾你㗎。」「啊！我知點解，陣間去便利店買汽水俾你就會開心返。」「仲買做咩，一嚟到嗰時買嗰罐都未飲。」突然間又記返起雪櫃嗰罐嘢。「咪係囉，得一罐之嘛，我都要。」我特登唔理佢。宛兒見我無應佢：「你唔食嘅話咁我食晒佢㗎喇。」「你鍾意啦。」結果杯茶都真係俾我飲晒，佢一啖都無飲過。…………….

《我強姦咗個女同學》(十七.十五)清晒檯面啲嘢之後，我同宛兒都未走住，繼續坐喺間咖啡室度。大家都無講到嘢，剩係宛兒佢擺咗隻手喺檯上面，我輕輕勾住佢幾隻手指。唔知旁觀者望住我地兩個會點諗，會覺得我地係恩愛到唔使講嘢，定係其他......其他係咩，我自己都唔知。「佢地收舖喇。」宛兒見人開始抹檯執嘢就提我。「咁走囉，去行下隔離。」我意思係行隔離嗰間便利店。便利店嗰種刺眼嘅白光，同咖啡室昏昏暗暗嘅燈光係一種好大嘅對比。唔知係出咗嚟成日而攰定點，突然間連自己都察覺到自己好無心機。無心機到唔識分係嬲定攰。「你做咩啊？」呢種分唔清係咩嘅情緒搞到宛兒連掂都唔敢掂我。「無啊，揀嘢飲吖，頭先杯嘢俾我飲晒。」我摸一摸佢背脊。宛兒即刻放鬆返。起碼我會掂返佢先。「唔使啦，睇下啫，你呢？使唔使買嘢食？」我搖頭。「乖，揀樣嘢就走。」「哦。」宛兒喺裡面行咗個圈，樣樣嘢都認真咁望一望。然後攞起支半隻手咁長，深啡色玻璃樽嘅酒。「呢樣好唔好？」「你當煮餸啲醬油咩？攞嚟做咩？」「我知咩嚟㗎。」「放低佢啦。」我擰轉面就行開去。正常我咁樣唔理佢，宛兒好大機會又會話我唔錫佢呢樣嗰樣要我氹。「咁我買喇。」宛兒直接攞咗去俾錢。「喂，你飲㗎咩？」宛兒攬住我隻手：「唔係好飲到呢啲㗎。」「咁買嚟做咩？仲要咁大支。」「飲唔晒你會幫我清㗎嘛。」「無咁講過。」我扯返隻手出嚟。「唔係啊，你有講過㗎。」俾完錢，宛而兒抱住支酒：「咁點？買咗喇，我唔帶返去。」「你諗你喇。」我行出便利店。「你有講過㗎，而家唔認數。」宛兒追出嚟。「黐線，你記錯咋。」宛兒追上嚟好嬲咁打咗我背脊一下：「正衰人。」「嗱！咪郁手郁脚啊。」我揸住佢隻手。「成日蝦我。」「無啊，剩係錫晒你好未。」經過頭先坐過嗰間咖啡室，我指一指裡面。「乖啲啦你，嚇親人喇，人地會以為呢兩個人黐線㗎。」「咁你係吖。」宛兒好冷淡咁嘅語氣。「嬲啊？」宛兒擰頭。「錫返？」宛兒都係擰頭。「咁......算啦，返去喇。」……………..

《我強姦咗個女同學》(十七.十六)一日裡面，由普通朋友咁再做到好似拍拖咁，跟住嬲咗我然後我又嬲返佢，成日嘅經歷轉變大到好似坐過山車咁。我以為夜晚佢會瞓返自己嗰邊，大家都各自靜下，估唔到佢臨瞓前又自己走過嚟我度，早知係咁唔訂兩張床啦。我望下隔離俾執房職員舖到好整齊，但宛兒掂都無掂過，連袋都無擺落去嗰張床。「你個位喺隔離。」宛兒彈起身：「係喎。」然後攞埋個枕頭過嚟。「你打算喺度啊？咁我過去喇。」宛兒攞我隻手攬住自己。「都未瞓，陪下我啦。」「去隔離都一樣可以陪你㗎。」「唔同，我想咁樣。」「好，咁你繼續，我瞓喇。」宛兒搞咗下我啲頭髮：「阿峰。」「我瞓咗喇。」「都未。」佢擺隻手喺我膊頭度：「你講你嘅嘢俾我聽吖。」「你唔識我咩？仲有啲咩好講。」「尋日我講我嘅嘢你知，你今日都要同我講你嗰啲。」「咩道理嚟㗎，你都無講明啲規矩。」然後，我講咗我屋企啲嘢俾佢聽。係真係屋企。喺我間房個窗度可以望到對面大廈，以前用咗成十年以上嘅睡床因為佢上次喺家俬舖度喊而換咗佢瞓嗰張，當然，我收到嘅貨係全新嘅，送嚟嘅時候仲有新家俬嗰隻木同油漆味，床單被舖亦都因為咁而換咗套嘅。呢件新家俬，同其他用咗十幾年嘅書檯同衣櫃有少少唔襯。而家每晚我瞓喺度就會望到門隔離個衣櫃，就會想換過個新嘅。門上面有個勾，同宛兒而家一樣咁會掛起一套第日著嘅衫。呢個習慣唔知係我學佢定佢學我，但慣咗又幾好咁。而家返工無特定著咩類型嘅衫，所以都可以襯得好隨意。咁宛兒你呢？我講講下問返佢。宛兒無應我。扮瞓嘅，我話佢。佢呢晚無著到睡衣，而係著住件酒店嘅浴袍。啲質地又厚又硬嘅毛巾料嗰隻。「著住件咁嘅嘢你舒服咩？」我摸一摸佢個背。宛兒：「咁你係咪想我除咗佢。」「邊係咁諗，你平時著開啲軟或者薄嘅衫，驚你唔舒服。」「唔會㗎。」「真嘅？」之後，我睇佢個樣真係瞓著咗，搭喺我膊頭嗰隻手感覺好軟好重，佢今日已經瞓咗陣啦，仲咁攰嘅，反而我到而家都未想瞓住。但佢搭住我，又攞我隻手攬住佢自己，搞到我都唔敢立亂郁。瞓唔著之下我望住佢，喺度諗其實我鍾意佢啲咩，對於以前個女朋友，都無感覺好似佢咁樣鍾意法，又唔係話好靚又唔係特别好，仲要成日突然有脾氣，係有時好嗲咁囉。………………..

《我強姦咗個女同學》（十八）感覺上好似瞓咗唔係好耐咁，但又覺得已經瞓夠咁自然醒地醒咗。宛兒依然係好似死咗咁郁都唔郁瞓喺隔離，隻手搭住我膊頭。我拉一拉開隔離塊窗簾少少。望到嘅係外面好燦爛嘅日光，個天好清，天氣依然係好好。「天光喇！」我錫咗宛兒一下。頭先拉開窗簾時，外面嘅光雖然無照到佢，但其實我一郁佢都會醒。「咁早？幾點？」佢遮住塊面講。我攞起擺枕頭隔離隻錶：「八點幾喇。」「咦......咁早就叫醒人。」宛兒一隻手遮住對眼，另一隻手推咗我一下。「唔早喇，天都光晒，你平時唔係咁懶瞓㗎。」「咁而家放假吖嘛。」「以前未試過放假咩，都唔係咁㗎，起身啦。」「唔制，而家仲好早。」我攞開佢隻手：「乖啦，起身幫你刷牙洗面。」之後我夾硬拖佢起身。…………….

《我強姦咗個女同學》（十八.二）入到廁所，我企佢後面攬住佢條腰。「刷牙先。」「唔啊，瞓多陣先啦。」我幫佢唧牙膏落去牙刷度：「嗱，快啲喇，唔係就我幫你㗎喇。」「咦......唔要啊，當我細路咩，幫我刷。」「好啊，咁我幫你㗎喇。」我將個牙刷輕輕塞入佢個嘴度，係覺得支牙刷撞到佢隻牙嘅。「好痛啊。」宛兒嗌咗聲，個身縮咗下。「整親你啊？」宛兒擰過嚟，打咗我一下：「夾硬嚟嘅。」「睇下整親邊度。」我用手指抹走啲牙膏。宛兒扮喊：「唔准你掂我喇，整痛人。」「咁對唔住囉。」「成日都係咁。」宛兒又打咗我一下。佢無咩力嘅，根本一啲都唔痛。但我捉住佢隻手。我好惡咁講：「喂，唔好再打喇喎。」連自己都覺得好突然。「吓？」宛兒有少少嚇咗下：「做咩喎你。」「唔......我無嘢啊，可能啱啱起身啩。」「啊......真係咁簡單？」我點頭：「係啊。」「嗯......」「點啊？整親邊度？」我托起佢下巴。「你唔錫我喇。」「你咪又係唔錫我。」宛兒即刻錫埋嚟。錫完之後，佢怕怕羞羞咁話：「我有㗎。」「唔夠囉。」「吓......咁貪心，今日夠喇。」「今日啱啱先開始咋，咁快就話夠嘅話我真係會嬲。」「咁你......」我扯開佢件浴袍個領，摸一摸佢條頸。「唔忍喇，我可以掂你㗎嘛？」宛兒攬埋嚟：「都可以嘅。」……………….

《我強姦咗個女同學》（十八.三）之後我發咗個惡夢。夢裡面喺間好大嘅屋裡面，我係要搵出口嘅，感覺上我係知應該點搵條路，但現實中又無印象去過一間咁大嘅屋，或者係睇戲見過嘅場景同劇情啦。間屋嘅大，係我行到邊就延伸到邊，無止境嘅大，所以亦係無止盡嘅恐怖。最後係宛兒叫醒我。其實無最後，因為如果佢唔叫我，可能有排發展落去，唔知去到幾時。「你又發夢啦。」宛兒坐咗喺度，搵張被包住自己，好似雪人咁。「係啊，又發惡夢。」我無特别將夢境内容講俾佢聽，因為内容都幾無聊。宛兒坐開半個身位：「乞人憎，同人做完就發惡夢。」「無啊。」我扯住佢張被。「啱啱你先咁講。」「啊......知道喇，可能因為未夠。」我拉住佢張被：「過返嚟吖。」「唔制。」宛兒係咁擰頭。「唔好啦。」「真係唔好喇，我換好衫喇，要出去食嘢喇，遲咗會多人，我唔想排隊。」宛兒攞開包住自己嗰張被。佢真係已經換好晒衫，係尋日襯好掛喺度嗰套。又係一套我未見過嘅衫，黑色上衫配軍綠色短裙。「快啲！」宛兒攞我套衫過嚟。我摸住佢隻手：「唔換得唔得。」「咁我幫你著吖。」宛兒好熟手咁幫我著好套衫，仲幫我梳埋頭。老咗嘅時候，佢會唔會都一樣咁樣去照顧我呢。「宛兒。」「咩事？」整裝好之後，佢坐喺我面前，好似造型師睇返自己成果咁望住我。「你第日唔會唔咩我嗰呵？」「你想講咩？」「嗯......都係無嘢喇。」宛兒笑笑口咁遞隻手埋嚟：「俾你拖住吖。」我扯佢埋嚟錫咗啖：「好啊。」……………..

《我強姦咗個女同學》（十八.四）去到尋日去過而無入去食嗰間餐廳，毫無意外地都真係要排隊等位，因為搞咗成朝，去到都已經係中午食飯時間。「未入得去，咁我去廁所喇。」宛兒兩隻手拖住我，一路搖一路講。去廁所？會唔會去完返嚟同我講分手㗎？雖然唔特别覺得我地又一齊返。「去咩？唔俾。」「想我陪你啊？咁一係一齊去囉，返嚟再等過。」「唔係。」「咩事啊？你唔開心？」宛兒篤一篤我塊面。我揸住佢隻手指睇咗陣：「下次咪再咬手指，紅咗喇。」「無啊，好細力。」我指住：「呢度，你啲牙印。」佢長期次次都好似我強姦佢咁，表現到好唔願意俾我搞。頭先都係，一路都咬住隻手指，勁痛苦咁。「唔好咬啦。」我扯佢隻手出嚟㩒低，唔俾佢咬。「唔要啊。」佢差唔多就快喊出嚟。「一係你嗌出嚟喇。」以前住宿舍就話驚人無聊行過嚟搵我地時聽到，但唔知做咩而家得我地兩個自己嚟，佢都係咁。「唔要啊。」聽得最多嘅就係佢話唔要。但我又唔會俾佢影響到心情，呢種感覺都幾好吖，最後佢都係會無事咁攬住我瞓，又無見過佢唔開心。「唔咬，咁係咪可以咬你？」宛兒踮起脚，遞起對手攬住我條頸。「可以㗎，即刻俾你。」「唔制，咁多人望住。」佢挨個頭喺我膊頭上面，塊面貼住我耳仔。…………..

《我強姦咗個女同學》（十八.五）宛兒佢無戴耳環，但就有穿到耳窿。我掂一掂佢耳珠。「好少見你戴耳環，印象中係咪都無見過呢？」宛兒搣住我耳仔。「穿咗都唔一定要戴，有時勾到啲衫或者其他嘢會好痛。」突然間，連我都感覺到耳仔因為戴耳環勾到嘢扯到嗰隻痛。唔止痛，仲好恐怖。「你想睇我戴耳環？」佢隻手繞過我條頸，好貼身咁喺我耳邊講。「唔係啊，問下之嘛。」「咁你呢？」「我咩？」「你估我想你有咩喺身。」「我可以有啲咩喺身？」宛兒拉開少少我件衫領，好快咁錫咗下。彈返開嘅時候好怕羞咁講：「咬你，等你有我啲牙印。」「你都無咬落去。」「唔.....制，呢度有其他人喺度。」「你有重視過附近啲人點睇我地咩，全程、係全程你都挨晒埋嚟。」「有問題咩，我想吖嘛。」「其實啲人會唔會覺得，你兩個唔好喺條街咁啦，返房扑嘢啦。」宛兒放低繞住我條頸隻手，行下跳下咁走開去。「呢度得你一個咁諗咋，咸濕仔。」講下講下，唔記得之後做咩。總之我地最後都無食到嗰間餐廳嘅邊爐。宛兒同咗我去搭鐵路，話想隨便去一個站就落車睇。我問佢想邊個站。佢望住個路線圖，指住其中一個轉線站之後嘅第二個站。「呢個吖。」我企喺佢身後攬住：「呢度有咩特别。」「唔知㗎，隨便揀。」「咁求其㗎你。」「無所謂啦，唔試下點知。好似你都係，我未試過之前都唔會覺得我會同你拍拖，會鍾意你、會掛住你、會記住你嘅好、接受你嘅差......」「夠喇，你再講我會感動到喊。」「你咁弱㗎咩？不過我會接受嘅，一個無論係點嘅你我都會鍾意。」宛兒講完之後用手遮住兩邊面：「好尷尬。」「唔會啊，我都好鍾意你，調轉係我都可以咁同你講。」「咁我要記住先得，阿峰話鍾意我。」宛兒擺隻手喺嘴邊，對住車窗外條街細細聲咁講：「你地幫我聽住，佢咁講㗎。」我摸一摸佢個頭：「你傻㗎？同邊個講。」宛兒掂住塊玻璃指住條街：「佢地會聽到㗎，你應承過我㗎。」「你真係好可愛。」我挨埋佢度，塊面貼住佢隻耳。有少少涼涼地，感覺好舒服。…………….

《我強姦咗個女同學》（十八.六）個車站算唔算係個細站呢？呢度成個站都好空曠，燈光陰陰暗暗，好大，無咩舖頭，人又少，似足一個用嚟拍喪屍片嘅地方。「你覺唔覺得呢度好似個未起好嘅站咁，啲牆灰色嘅，好似未油咁，仲有都無人。」宛兒望住前面：「唔係吖，有間便利店，去買嘢食囉。」佢放開我隻手，自己一個好快咁走咗入去。間便利店又係相對地大，不過好光猛，貨架又多，仲有熱爐煮嘅嘢食。「過嚟揀嘢食吖。」宛兒企喺個賣飯嘅架前。「想食飯啊？」我求其攞起一盒有魚嘅飯盒。「好唔好啊？」「你想嘅一定好㗎。」「你唔餓咩？記得無食到嘢咩？」宛兒遞起手攬住我膊頭。「記得，你走咗去無食到吖嘛，咁你想要邊款？」「我要你攞住呢盒。」「咁我呢？」「你食意粉啦。」我攞起嗰度唯一嘅一盒肉醬意粉：「夠唔夠，仲想食啲咩？」宛兒周圍望左圈：「想食甜品，但而家食埋定陣間出去搵？」「一次過買啦。」我揀咗盒布甸，買咗份午餐，就同佢出去車站外面，喺個花槽前面坐底一齊分嚟食。「你食多啲吖。」我喺我嗰盒度夾咗啲俾佢。「咁你又食下我嗰啲吖。」「唔使啦，你自己食吖。」「啊......想我餵你？」宛兒攞起佢盒飯遞埋嚟。「你瘦啊，食多啲。」宛兒攞返走盒飯：「即係話人肥啦。」「無啊，但都係覺得如果你肥多少少會好攬好多。」宛兒食幾啖之後，將佢盒飯同我嗰盒少啲嘅交換：「我都係唔食喇，你食呢盒。」「點解啊？」宛兒無理我，佢望住車站隔離一座得兩層嘅百貨公司：「食完飯去嗰度行下囉。」「好啊。」…………….

《我強姦咗個女同學》（十八.七）間百貨公司細細地，一入去就係賣啲女仔嘢嘅櫃檯。宛兒去咗其中一檔，攞起咗對耳環擺喺耳仔隔離。「靚唔靚？」「唔係講靚唔靚，係襯唔襯。」宛兒扁扁嘴：「咁襯唔襯？」「幾好啊。」宛兒打算放返低，但我塞返落佢隻手。「做咩放低？」「你都唔鍾意。」「有講過咩？」「無......但你唔鍾意。」宛兒照放返低就行咗開去。我跟住佢尾，拖返住。「喂，仲有其他㗎嘛。」宛兒停喺度：「仲諗住俾你睇下我戴耳環係點。」佢搖一搖我隻手，又繼續行：「其實我有帶嚟㗎，不過今朝無戴到，今晚吖，戴俾你睇，但原本想俾你即刻睇㗎，但你又無咩反應咁，算啦，今晚先睇。」「原來你有咁好㗎。」「你話未見過吖嘛。」經過另一檔賣飾物嘅檔仔，我叫停佢。「等陣，睇下呢檔。」「唔啦，其實我有，唔使特登買，本身都興趣不大，只係你講起先睇下，我唔係想買㗎。」我攞起條手鏈，銀色、有個金色嘅圈做配飾。「攞隻手嚟襯下。」我擺上佢手腕上面：「望下鍾唔鍾意。」宛兒望咗眼：「唔......」「咁就呢條啦。」我幫佢戴起條鏈：「戴住，提你以後唔好再咬手指。」「咁我咬啲手指，唔係應該買戒指咩？」「咁快想我買戒指俾你？你好恨做我咩咩啊？」宛兒即刻話：「唔係。」「你睇你答得幾快。」「唔係啊，我無啊，你蝦我。」「而家係你唔要我，咁講吖，如果我問嘅話，你會唔會......」「唔會。」佢又係答得好快。我攞起佢隻手，隨便攞起隻戒指戴上去。隻戒指好幼身，好似一啪就斷咁，細細隻。我由尾指開始戴落佢手指度位，穿過尾指、無名指、中指、食指之後，覺得中指係比較適合。「買埋呢樣吖，啲平嘢嚟啫，都係用嚟襯衫嘅啫，呢隻無意思嘅，但條鏈方面，你唔好再咬自己喇。」「唔使啦，我記住咪得。」宛兒想除返低條手鏈，但一隻手除有啲難。「唔得，我送俾你你唔要都得㗎咩？」「我唔要啊！」宛兒用力扯甩條鏈掉落地，突然嬲咗咁走咗去。我執返條俾佢扯甩咗個扣嘅手鏈。「你又做咩，我都無話你啲咩。」宛兒行開咗十幾步之後又返返轉頭：「唔係啊，我無啊。」我摸下佢額頭：「唔舒服咩？你明明無嘢㗎，」「無嘢啊，所以咪即刻返轉頭要要返你囉。」宛兒即刻攬住我隻手。我攞條鏈去佢面前：「你睇，爛咗喇，但爛咗都要買。」「唔緊要啦，應該好易整返啫，今晚我整返好。」結果，買咗條鏈之後店員幫我即刻整返好個扣，但之後都唔敢戴落宛兒隻手度。而嗰隻戒指，喺我地咁樣擾攘一輪之下唔記得俾錢，直到好後期先醒返起。……………….

《我強姦咗個女同學》（十八.八）我突然醒起：「知道點解你會咁喇，有樣嘢你唔記得做。」宛兒鬆開攬住我隻手，剩係勾住我隻手指。「我今日錫咗你好多次喇，仲做埋好多嘢㖭喇。」我擺個布甸喺佢隻手：「唔係講呢啲，你未食呢舊嘢。」宛兒即刻笑返：「係喎，唔記得咗㖭，你收埋咗喺邊？」喺佢打開盒布甸嘅時候，我錫落佢塊面。「你塞咗入我件衫個袋裡面，頭先爭啲跌出嚟。」「我擺嘅？」宛兒完全無印象咁嘅樣。咁又係，因為其實係我自己擺嘅。「仲有啲咩喺袋入面？」宛兒伸隻手入我衫袋度摷。「無嘢喇，不過可能有你塞入嚟嘅垃圾囉。」宛兒喺度扮喊：「嗯......個匙羹呢？」「無咩？你搵清楚啲。」宛兒塞住隻手喺衫入面，攬埋嚟。「一摸就摸到啦，你收埋喺邊？」「咁可能跌咗啩。」宛兒哄塊面落我膊頭：「咁咪食唔到。」「或者盒嘢裡面有呢。」我揸住佢攞布甸嗰隻手打算搖嚟聽下裡面有無嘢。「唔好搖啦，會散㗎。」「咁袋住先囉，遲啲先食。」我攞起袋返入袋。「唔雪住咪變壞囉。」我抖咗啖氣：「咁你俾我諗下睇下點啦。」宛兒唔開心地拖住我行：「快啲啦，會溶㗎。」「諗緊㗎喇，最多呢段時間由得你發脾氣喇。」「你講多次？」宛兒揸緊拖住我嗰隻手。一啲都唔痛，但我都話。「得啦，咁大力會痛㗎。」百貨公司有個買家庭用品嘅地方，我同宛兒行咗過去。「買隻咪得囉。」我攞起隻熱飲用嘅銀色細匙羹。「呢個都唔係解决問題個方法。」「點會唔係。」「買嚟食完就無用喇，咁隻匙羹點算？」「攞返屋企用囉。」「咁屋企咪越堆越多匙羹。」「即係唔好啦。」我放返低，繼續行。「咁返去便利店問人攞過隻又得唔得？」我問准宛兒先，費事去到又話唔好。宛兒點頭：「好啊。」其實一開始返轉頭攞咪得，頭先點解諗唔到。我地經百貨公司另一邊出口返出去，雖然嗰度地方唔大，但經過嘅嘢已經有唔同。返去車站嘅路，轉彎位前面有條馬路，隔離係個停車場，停車場再隔離有間得幾層嘅旅館，係一啲俾人跨區做生意留一兩日嗰隻商務旅館咁嘅地方，外型好正式，正正方方全白色，名亦都好正常咁。「有間咁嘅嘢，去租間房實有沖咖啡嗰啲匙羹仔用。」宛兒望一望我，無出聲。「一個咁有創意嘅諗法你聽完唔讚下嘅，不過我講下㗎咋。」「應該唔會好貴呵？」「嗰啲好平㗎咋，啲商務嘢。」「咁去囉，我都想。」…………………

《我強姦咗個女同學》（十八.九）入到房，宛兒打開門口隔離個衣櫃度門。「搵咩？」其實我都唔知佢想做咩，古古怪怪咁。宛兒坐咗入衣櫃裡面。「阿峰，呢度夠我同你坐埋一齊。」「啊。」佢拖住我隻手：「坐喺度食吖。」「吓？坐喺度？」宛兒好好奇咁問：「一場嚟到，坐下，我未試過。」「咁坐嗰邊唔係好啲咩？」宛兒裝個頭出去，望咗眼：「嗯......我話嚟食嘢咋喎，唔......」佢係咁擰頭：「無其他嘢㗎。」「係咩？」我行過窗口嗰邊，喺呢度可以望到晒成個車站，包括間百貨公司。「過唔過嚟？」宛兒催我。「你等我洗乾淨個匙羹先啦。」我攞咗隻擺喺電視隔離俾人沖茶嘅匙羹走入廁所洗。洗緊嗰陣，我問宛兒：「裡面坐得辛唔辛苦？使唔使攞啲嘢俾你挨住？」宛兒無答呢樣嘢，佢反而問：「洗咁耐嘅？」我返出去，坐埋入衣櫃裡面。入到去又無想象中咁逼，由於日頭，個櫃又係白色，所以都唔會好暗。「好耐咩？洗得就要仔細啲洗，聽講啲人會將啲嘢用到好污糟。」我幫佢打開個布甸：「嗱，試下好唔好味。」宛兒摸住我大髀：「你會諗上一手啲人點用啲嘢㗎？」「唔係啊，啲人講係咁講，咁一定有人用過㗎啦，邊諗得咁多。」「你會唔會諗我同其他人啲嘢㗎？」「講咩？食嘢啦，又話想食嘅。」我遞埋去佢個嘴度。宛兒唔肯食：「你唔答我。」「咁你想我問咩？」我放低啲嘢。「唔講喇。」宛兒攞返起，食咗啖，咬住個匙羹。「喂！」我叫佢：「你想講咩你講喇。」宛兒攞返個匙羹出嚟，篤落個布甸度：「我剩係同你一個試過今朝咁㗎咋。」聽完之後，一時間俾唔到咩反應：「哦！」宛兒篤下篤下個布甸，搞到碎晒。「咁你而家係咪叫做同我表白？」宛兒停手：「係話俾你知。」「你係點都唔會影響我對你係點㗎喎。」話無影響肯定假嘅，聽到佢咁講梗係勁開心。「係咩？原來係咁㗎？」宛兒有少少失望咁，繼續食。「咁樣會唔會難食？食唔落就唔好食啦。」宛兒擰頭：「唔會啊，你揀嘅好好食。」「你都係我揀㗎。」宛兒咬住個匙羹：「氹人嘅。」「咁你開唔開心？」宛兒點頭：「嗯。」……………….

《我強姦咗個女同學》（十八.十）裝布甸嘅係一個白色碗仔咁嘅膠兜，食完之後我洗返乾淨個匙羹時順便洗埋個兜，用嚟裝住嗰條爛咗再整返好個扣嘅手鏈。我好似曬盤栽咁，擺個兜喺窗前面，望住外面嘅街景，搵隻手指喺個兜裡面繞圈，條鏈就好似條蛇咁卷埋一餅。「外面有咩睇啊？」宛兒喺我後面攬埋嚟。「咪睇到條街囉，呢度附近嗰啲係屋定工廠？有啲舖頭仔咁，但好似唔覺有食嘢嘅地方。」「係做咩嘢嘅你睇唔出咩？」「唔知㗎，似有人住又似無人住，睇佢個樣呢度唔會有外人嚟啩。」「咁點解有呢間旅館喺度嘅？」「唔知啊，俾人返緊工做緊嘢過嚟瞓覺啩。」「你做做下嘢會瞓覺㗎？」「唔會。」我擰轉㩒低佢落床。「喂，幫你戴吖。」我攞條手鏈掃佢隻手。「都話唔囉。」我擺返落個膠兜度：「你唔要啊？咁擺喺度算喇，睇啲人執到會唔會要啦。」「一係你戴吖。」宛兒攞起條鏈戴落我隻手度。「邊度啱戴，咁細條。」佢夾硬扣埋個扣：「扣到㗎，即係戴到。」我好用力咁攬實佢：「即係好似咁，你舒服咩？」宛兒喺我耳邊嗌咗聲。「嗯，咁除返落嚟啦。」佢幫我除低條手鏈嗰陣，我就除佢件衫。「又話唔嘅？」佢講係咁講，但就由得我繼續除。「無啊，邊有？」「頭先，喺嗰邊。」我望一望衣櫃嗰邊：「嗰度咁窄，梗係唔啦，嚟到呢個位好難唔囉。」「咦，你好奸㗎。」應該係宛兒自己好姦就真。但今次好難得佢無反抗，由頭到尾都好配合好順從，有返一種拍拖嘅感覺。佢應承唔喊、唔咬自己、唔講唔好，就真係一樣都無做過。…………….

《我強姦咗個女同學》（十八.十一）走嗰陣，宛兒好開心咁同接待處嘅人講再見。佢地都好開心咁同返我地揮手講拜拜。「死喇，人地實會幻想我地頭先做咩。」「唔會，一日咁多人出出入入。」宛兒攞住個膠兜，裡面放嘅當然係條手鏈。佢好似攞盤栽咁雙手捧住。「佢地一定好羨慕我喇。」「唔會，你有咩值得人羨慕。」「吓，你咁開心咁行出嚟喎，佢地一定諗我地頭先係咩畫面。」「無聊。」宛兒擺個膠兜喺下巴度。「你估啲人有無偷拍吖嗱。」「唔准再講喇，乞人憎。」「唔講，咁而家做咩好？」宛兒指一指前面：「頭先窗口望出嚟係呢個方向，我地行去睇下係咩嚟吖，問你有咩又話唔知。」「你怪我啊？」我掂一下佢塊面。宛兒笑一笑：「無啊，我想同你一齊去搵答案咋。」我摸一摸佢條頸後面，笑佢：「唔使講到咁高深㗎，你同我一齊就得㗎喇，去做咩都唔係咁重要。」「你笑人嘅。」宛兒攞住個膠兜行前幾步撇低我。我追返上去：「使唔使幫你攞呢個？」「唔制，我自己攞。」「咁你一隻手攞啦，想拖住你。」「唔制。」唔知點解，佢喺度咪咪嘴咁笑。就算佢唔俾我拖，個氣氛都好幸福。喺房度望出去見到嗰啲細細間嘅舖頭，有好多係租單車，或者係啲賣下雜貨嘅家庭式小店。全部好統一地，入面都係深色木造嘅屋咁，無咩點開燈，暗暗地，一種懷舊嘅感覺，有少少鄉村氣息。「附近係咪一啲行山睇風景嘅地方呢？」宛兒好好奇咁望入啲單車舖。「租嚟玩下囉。」「都唔知啲路，租咗踩去邊？」「唔去太遠咪得，我都好耐無去過啲郊外少少嘅地方。」宛兒表情少少認真咁搖頭：「唔好喇，唔識路好危險㗎。」「有邊個地方係未去之前就已經識路。」宛兒拍咗我隻手一下：「蝦我嘅。」「小心啲揸。」我捉實佢對手：「跌咗就無㗎喇。」「跌咗咪執返。」我望一望佢條裙：「都係唔好喇，你今日著裙。」我摸一摸佢個肚：「同埋如果你已經俾我搞大咗，整親無咗點算。」宛兒踮起脚，攬住我：「唔會啊，無啊。」「放心喎我一定會認㗎。」宛兒落返嚟，錫咗我一陣先停。「最放心係你。」之後佢遞個膠兜俾我。「幫我戴。」我會好小器咁擺對手喺身後面：「又話唔要嘅。」「戴住方便啲吖嘛。」宛兒踢一踢我隻脚。「咁你自己戴囉。」「我想你幫我戴。」我學佢：「唔制。」宛兒又踢一踢我：「我諗咗樣嘢，要你幫我戴先得㗎。」「咩？」「你幫我戴完之後即刻拖住你囉。」「使咩諗到咁復雜。」我攞起條鏈戴上佢隻手，然後拖返佢，個膠兜就袋入衫袋。我叫佢以後都用呢個兜嚟擺呢條鏈，唔知有無真係咁做，但個兜係帶走咗，嗰陣無掉到嘅。……………

《我強姦咗個女同學》（十八.十二）走嗰陣，我地無搭返鐵路，喺車站度問咗職員除咗呢樣方法仲可以點返去，佢教我地可以搭巴士，個車站就喺附近。喺巴士站等咗唔係好耐架車就到。我同宛兒揀咗最後一排嘅櫈坐，佢坐路口位，我就靠窗。「人地見到會覺得我無風度㗎。」「唔會啦。」宛兒擰我個頭望向窗：「你坐好啲。」然後挨落我膊頭。「做咩啊？」「好舒服。」「唔好瞓啊，好快就到㗎喇。」「我無啊，咁樣打側睇嘢好得意，全部嘢都打斜咗，睇嘅嘢又會慢咗咁。」「會咩？」我挨住佢頭頂。好似佢咁講，打斜咁睇啲嘢，其實都依然係同一樣嘅嘢，但角度唔同咗產生嘅分別就令到有返少少新鮮感。「又係喎，好似得意啲。」宛兒郁一郁，感覺佢抬頭望一望我：「咁樣睇你都好得意，你細個係點㗎？」「我細個？咪普通細路一個囉，好聽話㗎，叫我做咩就做咩，放學會去學課外活動，所以其實都好少去玩。」「例如呢？會學咩？」「我對紙呢樣嘢好有興趣，摺紙、剪紙、造紙、畫畫......關於紙我都鍾意。」「紙？」我用手指喺宛兒手背上面畫咗個正方形：「呢種，你唔係見過我畫嘢㗎咩？」宛兒點頭，啲頭髮喺我膊頭上面係咁擦：「有啊。」「唔好咁，好痕啊。」「你怕咩？」「咁你又唔怕咩？」我係咁摸佢條腰。佢又真係好似無咩反應咁，仲可以周圍望。「嗰度有個街市咁嘅地方，不如落車睇囉。」宛兒無等我答好定唔好，就已經拉咗我落車。……………..

《我強姦咗個女同學》（十八.十三）一去到，宛兒就同我去咗間有得賣新鮮食物嘅超市度：「不如我地喺度買嘢返去整晚餐食吖。」「點整喎，都無地方煮。」「我想煮嘢俾你食。」「以前仲煮唔夠咩。」「嗯......你厭咗我喇？」我搣落佢塊面：「點會呢？咁真係無嘢可以煮到吖嘛，下次啦，下次去我屋企煮。」「你屋企有廚房㗎？」「你呢個咩問題嚟？屋企梗係有廚房㗎啦，我仲有煮飯㗎，工具調味料嗰啲都齊。」「我咪講呢啲囉。」「喂，你成日問我，咁你呢？你屋企係點，除咗講你細佬之外，屋企係點樣㗎？我可唔可以上去？」宛兒諗咗諗：「不如我地今晚野餐，好唔好？」「做咩拉開話題，講咩野餐？」宛兒無理我：「尋日咪買咗支酒嘅，今晚野餐嗰陣飲，好夾啊！」其實再問佢都應該唔會答，呢刻佢只會答關於野餐嘅事。「哦，好吖，做咩無端端話野餐？」宛兒拖住我行去個賣麵包嘅區域：「都唔無端端㗎，你話好耐無去郊外，咁咪想同你野餐囉，嚟睇下揀咩好？買麵包整三文治？仲有買生果？」「買少少啦，都無地方真係整到嘢食，又得兩個人。」「嫌少人？」「唔係，對住你都夠啦。」宛兒好開心咁笑。「有我就夠嘅話咁我剩係買一份㗎咋。」「都好喎，每樣買一份，咁就可以試多幾樣，你真係抵錫，咁都諗到。」「嗯。」宛兒輕輕錫咗我一下：「咁我揀㗎喇。」除咗買食物，宛兒仲買咗個野餐用嘅藤籃同一張紅白格仔檯布，仲有啲唔係即棄嘅餐具。「頭先我話買匙羹你就咁多嘢講，而家就買咁多無謂嘢。」宛兒扁晒嘴：「唔無謂，無呢啲邊度似野餐。」「咁買埋套似著去野餐嘅衫啦，全套吖嘛。」「咁又好似多咗。」「你講嘅就啱，我講咩你都話唔好。」「阿峰啊......」佢挨住我。「唔要啊。」「講下之嘛，認真啲玩野餐，你帶我去買衫吖。」我特登望第邊唔望佢：「我都唔識路，唔知邊度買。」「唔識咪我陪你去搵囉，啲嘢好重㗎，買完快啲返去啦。」我攞起啲嘢：「重嘅我嚟啦。」宛兒搶返：「唔制，我自己攞返。」「你攰啊。」「咁你都會攰㗎。」「嗯......咁好啦，如果隻手痛嘅我呵返。」…………………….

《我強姦咗個女同學》（十八.十四）宛兒好乖咁一路自己攞晒啲嘢返去，中途會經過一個鐵路轉線嘅大站，我地特登落車去睇下附近有啲咩可以添加，雖然之前喺街市已經買咗睇落都足夠嘅嘢，但硬係覺得唔夠咁。經過一間鞋店時，我話宛兒嗰對都唔係去郊外嘅鞋。「唔係啊，而家話去野餐之嘛，其實啲人著到好靚咁去㗎，都唔使行嘅。」「唔得，你攰啊，買過對俾你啦。」我係都要佢坐低，揀咗對又唔算波鞋，有少少厚底，綁帶嘅鞋俾佢。「你第二次跪我。」「吓？」「話緊你。」「咩啊？」我幫佢除咗隻鞋，試對新嘅時候佢咁同我講。記得嘅，第一次係幫佢搽藥膏喺隻脚嗰次，嗰次佢都係著住條同而家類似長度嘅裙。「行兩步睇下？」我掂一掂佢膝頭。宛兒企起身，剩係行咗兩步，跟住就擰頭。「唔鍾意啊？」宛兒無答，坐返低，自己除返對鞋落嚟。「走喇，唔好再跪喺度喇。」「你隻脚仲痛唔痛？」「我都無話過痛。」我喺佢身後面攬住佢，突然喊咗出嚟。宛兒放低晒啲嘢捉住我對手：「發生咩事啊？」又未至於喊到講唔到嘢，但嗰刻我唔想講嘢。宛兒攞我隻手捉返住佢自己隻手，我摸到佢嗰隻戴喺中指、好幼嘅戒指，諗起成日喺我面前喊嘅佢。「做咩啫？唔好嚇我啊？講句嘢啦。」宛兒有少少緊張。「無嘢。」「咁你做咩喊啊？」「無事啊，攞齊嘢返去喇。」「哦，咁快啲返去啦。」其實佢又做咩同我一齊時會成日喊呢？我好似一次都無問過。……………..

《我強姦咗個女同學》（十八.十五）一返到去，我就鋪張格仔檯布喺佢張床度，再放晒啲嘢上去。「點解要擺喺我度？」宛兒叉住條腰。「呢度你用㗎咩？」「都唔應該擺喺度。」宛兒好快手咁將所有嘢搬晒落地下。我鬧佢：「食物嚟㗎，擺地下。」但唔係好惡嘅。「唔可以咁㗎，我唔鍾意咁樣，係喇，攞對耳環出嚟俾你睇吖。」宛兒跨過擺晒喺地下啲嘢，走到床頭櫃嗰邊攞個盒仔出嚟：「睇下，無咩款，不過都還可以啦。」佢對耳環真係唔稱得上有任何設計款式，單純一粒銀色嘅圓珠加一支針。「你幫我戴吖。」「吓？幫你戴？」宛兒坐低，縮埋去床頭嗰邊角落：「係啊。」「唔識喎。」我背住佢坐低，攞起個電視機搖控係咁㩒，想揀個比較啱睇嘅節目，但揀極都無咩俾幾個係特别有興趣。「就咁篤落去，好簡單㗎咋。」宛兒篤一下我手臂。我擰過去，望一望佢。電視機剛好轉到一個講飲食嘅節目度，影住一班人喺度討論緊一啲類似係唔同種類麵食嘅嘢。「試下啦，戴得唔好我會原諒你。」宛兒坐埋嚟。我攞起對耳環幫佢戴。插支針落去嗰刻其實好驚，好似篤穿佢耳珠咁。「痛唔痛？」「唔會啊，點解你手勢咁好嘅？」「戴埋另外一邊。」宛兒喺我幫佢戴埋另外一隻耳環時，隻手指就係我手臂度慢慢咁畫圈。「你寫咗咩喺度？」我問佢。「無啊，畫下公仔之嘛。」「咩公仔嚟？」宛兒擰頭，無答我，個樣突然變得無咩表情咁，唔知諗緊咩。我㩒住佢膊頭：「睇下好唔好睇先。」「點啊？呢對好普通咋，唔會好怪呵？」我攬住佢：「唔會啦，好好睇。」「好睇你又唔睇嘅？」「你講咩？」「攬住係睇唔到對方㗎。」「傻嘅，突然講呢啲咁懶係感性嘅嘢。」「我而家睇緊電視啊，講緊啲人去餐廳試食，係呢，轉下其他節目睇有無啲講旅遊行山嗰啲，有啲風景嘢做背景襯返我地野餐都好。」我放開佢，攞起個搖控：「唔係喎，應該搵下有無鬼片睇。」宛兒揸實我手腕：「唔要，做咩睇鬼片？」「去露營要講鬼故你唔知咩？」「唔制啊！一係熄咗佢。」「熄咗個畫面照返你自己咪仲恐怖，睇啦，都未必會有。」「唔要，唔好再轉台喇。」「咁你求我吖。」宛兒嬲嬲地咁放手，縮返埋一邊：「唔睬你。」「唔睬我......咁食嘢喇。」「我喺地下攞起一份三文治，搣少少出嚟，擺入口咬住：「食嘢吖。」「你攞住我點食。」「呢度啊。」宛兒過嚟，咬走我咬住嗰啖嘢。「跟住想食邊樣？」宛兒指住雪櫃：「我想飲汽水。」「一早攞咗出嚟喇。」我喺地下攞起嗰罐第一嚟到就買嘅汽水，打開飲咗啖。宛兒錫咗我一下。「好唔好味？」「嗯。」宛兒點頭。…………………….

《我強姦咗個女同學》（十八.十六）「仲要唔要？」「我想試其他。」宛兒指住地下啲嘢。「咁啊......」我攞起佢買嗰支酒：「嗱！你嘅嘢。」宛兒扯一扯我衫袖：「唔係應該食嘢先咩？」「食咗嘢你就話飽唔飲㗎喇。」「唔會㗎。」我翹起佢啲頭髮去耳仔後面，㩒住佢隻耳環：「唔得，知你唔聽話。」「幾時有喎。」我開咗支酒：「你點都飲啲先。」宛兒好唔願意咁飲咗少少：「唔好飲嘅，好苦。」我摸一摸佢個頭：「咁點算？叫咗你自己搞掂佢㗎。」「你幫我啦。」「我唔啊。」「咁放返低先，食其他嘢先。」我擺落佢隻手俾佢揸住：「唔可以咁㗎，陣間你就唔飲㗎喇。」「吓......」「乖啦，慢慢飲，我想睇你個樣。」宛兒擺支酒喺嘴邊，好細啖好細啖咁飲：「咁你呢？」「唔使理我啦，你自己玩住先。」我摸一摸佢塊面之後，就咩都無做咁喺度睇電視。突然間喺度諗，其實呢幾日發生緊咩事，之後又會點。「宛兒。」我望住部電視機，背對住佢問：「我地係咪一齊返喇？」「咩一齊返？」佢對住個樽講，聽落有少少迴音。「聽日我地就返去㗎喇。」「嗯，我知啊，不過夜晚先返，聽朝唔使咁早起身，慢慢執嘢都得。」「咁之後呢？」「之後？一齊食宵夜都得啊，你有咩想食嘅？係喇，咁原本聽日係安排咗做啲咩㗎？好似會去個地方食下午茶，啲嘢唔好撞喎，食完又食好悶㗎。」宛兒伸隻手入我褲袋準備攞份行程表出嚟睇。我一手捉住：「喂！」宛兒若無其事咁望住我：「做咩啊？個樣咁認真嘅？」「原來唔係㗎？」「咩事啊？」宛兒挨落我背脊，雙手攬住我。我攞起佢手上嗰支酒，一路睇住電視一路飲：「你揀啲嘢都幾難入口。」宛兒隻手喺我膊頭上面慢慢咁一路掃住：「點解咁講啊？」「我對你好失望。」 ……………..
《我強姦咗個女同學》